SunOnline: Column: Bangaalhu vadeege muhsandhi vumuge hiy dhathikan\nއ 18 Sep 2019, 16:39\nމިދިޔަ ހުކުރު ދުވަހު ރާއްޖެއިން ޑީޕޯޓްކޮށްލި ދެ ބިދޭސީން --\nވަޑިއެއްގެ ގޮތުގައި ރާއްޖޭގައި މަސައްކަތް ކުރަން އައި ބަންގާޅު މީހެއްގެ މުއްސަނދި ކަމުގެ ވާހަކަ ފަލަ ސުރުޚީ އަށް އެރި ފަހުން ޤާނޫނާ ޚިލާފަށް މަސައްކަތް ކުރާ ބިދޭސިންނާ މެދު ހިތްހަމަނުޖެހިގެން މީސް މީޑިއާގައި ވަރަށް ގިނަ މީހުން އެ މީހުންގެ ޝުޢޫރު ފާޅު ކޮށްފައި ހުއްޓެވެ. އޭގެ ތެރެއިން ބައެއް ބިދޭސީންގެ މުއްސަނދި ދިރިއުޅުމަށެވެ. ބިސްނަސް ކުލާހުގައި ދަތުރު ކުރާ ތީވެ އެވެ. މަނީ ލޯންޑަރިންގުގެ މަސައްކަތުގައި އުޅޭތީވެ އެވެ. މީސް މީޑިއާގައި އެކަކު މިދަންނަވާ ގޮތަށް އޭނާގެ ކަންބޮޑުވުން ފައުޅު ކޮށްފައި އޮތެވެ.\nކަންމަތީ ފިހާރާގައި ސޭޓަކަށް އިންނަނީ ބަންގާޅު މީހެކެވެ. ކުއްޔަށް ދޭ ގެސްޓުހައުސްތަކުގެ ވެރިން ނަކީ ބަންގާޅު މީހުންނެވެ. ގެސްޓުހައުސް ހިންގަނީ ބަންގާޅު މީހުން ނެވެ. އެ ތަންތާގައި މަސައްކަތް ކުރާ ދިވެހި މުއައްޒަފުންނަށް މުސާރަ ދެނީ ބަންގާޅު މީހުން ނެވެ. ނާލު ބޯޓުގައި މަސައްކަތް ކުރާ މީހުންނަށް ތިބެނީ ބަންގާޅު މީހުންނެވެ. އަދި ބައެއް ސަރަހައްދުތަކުގައި، ބައެއްފަހަރު ދޯނި ނުވަތަ ބޯޓުގެ ހުންގާނު ހިފަން ވެސް ބަންގާޅު މީހުންނަށް ދޭ ކަމުގައިވެ އެވެ. މަސް ދޯނި ފަހަރުގައި މަސައްކަތް ކުރަނީ ވެސް ބަންގާޅު މީހުން ނެވެ. އަތޮޅުގެ ތެރެއިން ގެންނަ ދަނޑު ގޮވާމުގެ ބާވަތް ތައް ގެންނަނީ ވެސް ބަންގާޅު މީހުން ހައްދާ ދަނޑުން ނެވެ. އަނބު މޫސުމުގައި އަނބު އެޅުމުން އަނބުގަސް އެކީގައި ގަނެލަނީ ވެސް ބަންގާޅު މީހެކެވެ. އަނބުތައް ސަޕްލައި ދޯނީގައި މާލެ ފޮނުވާ ލަނީ ވެސް ބަންގާޅު މީހެކެވެ. މާރުކޭޓުގެ ގޮޅީގައި މުދާ ވިއްކަން އިންނަނީ ވެސް ބަންގާޅު މީހެކެވެ. ބަނދަރުމަތީގެ ފިހާރަތައް ވެސް ބަންގާޅު މީހުން ހިންގާ ކަމުގައިވެ އެވެ. ފުޑްކޯޓާއި ހޮޓާ ފަދަ ތަންތަން ވެސް ބަންގާޅު މީހުން ހިންގާ ކަމުގައިވެ އެވެ. އަދި ދިވެހި ކަނބަލުންނާ ބަންގާޅު މީހުން ކައިވެނި ކުރާ ކަމުގައި ވެސްވެ އެވެ. މީސް މީޑިއާގައި އޭނާގެ އުދާސްތައް އޮއްސާލި މީހާ ނިންމާލި އެވެ."މިއީ ތަންކޮޅެއް ބޮޑު ވަރެވެ."\nއަވައްޓެރި ޤައުމުތަކުގެ މީހުން ރާއްޖެ އަށް މަސައްކަތް ކުރަން އަންނަނީ ރަށުގައި އޮންނަ ދިރިއުޅުމަށް ވުރެ ރަނގަޅު ދިރިއުޅުމެއް ހޯދާށެވެ. ދުނިޔޭގެ އެކި ކަންކޮޅުތަކުގެ މީހުން އެމެރިކާ އަށް ހިޖުރަ ކުރަނީ އެމީހުންގެ އެމެރިކާ ހުވަފެން ޙަޤީޤަތަކަށް ހަދާށެވެ. އެމެރިކާގައި ކުރިއަށް ދާން ގިނަ ފުރުޞަތުތަކެއް ލިބޭތީވެ އެވެ. މަަސައްކަތް ކުރަން ކެރިފައި ޤާބިލު ކަން ހުރެއްޖެ ނަމަ އިމެއް ނެތި ކުރިއަށް ދެވޭނެތީވެ އެވެ. ވަރަށް އާދައިގެ ދިރިއުޅުމެއް ރާއްޖޭގައި ހޭދަ ކުރި ބައެއް ދިވެހިން އެމެރިކާ އަށް ދިއުމަށް ފަހު ބޮޑެތި މަހުޖަނުން ނަށް ވެފައި އެބަ ތިއްބެވެ. މިލިއަނަރުންނަށް ވެފައި އެބަ ތިއްބެވެ. އެ މީހުންގެ މަސައްކަތުން ނެވެ. ދިވެހިން ވެސް އަވައްޓެރި ޤައުމުތަކުގެ ކަނބަލުންނާއި ކަލުންނާ ކައިވެނި ކުރެ އެވެ. އަދި ހުޅަނގުގެ ޤައުމުތަކުގެ ދޮން ކަނބަލުންނާއި ދޮން ބޭކަލުންނާ ވެސް ކައިވެނި ކުރެ އެވެ. ގަދަ ކަމުންނެއް ނޫނެވެ. ދެ މީހުން ވެސް ރުހިގެން ނެވެ. ބޭރު މީހުންނާއި ކައިވެނި ކުރެވޭ ދިވެހިންނާއި ބިދޭސިންނަށް ވެސް ރާއްޖެ އާއި ރާއްޖެ އިން ބޭރުގައި ވެސް ބޮޑެތި މައްސަލަތަކާ ކުރިމަތި ވެފައި ވެސް އެބަހުއްޓެވެ.\nއަޅުގަނޑު ވެސް އެއްބަސް ވަމެވެ. "މިއީ ހަމަ ތަންކޮޅެއް ބޮޑުވަރެވެ." ބިދޭސިންގެ ކަންތައްތައް ބަލަހައްޓަން ޤާނޫނުން މުއައްސަސާއަކާ ހަވާލު ކުރެވިފައިވެ އެވެ. ވިޔަފާރި ކުރާ ފަރާތްތަކުގެ ކަންތައްތައް ބަލަހައްޓަން ވެސް ޤާނޫނުން ބަޔަކާ ހަވާލު ކުރެވިފައިވެ އެވެ. ޤަވައިދާ ޚިލާފަށް މަސައްކަތްކުރާ ދިވެހިން ހޯދަން ވެސް ޤާނޫނުން ބަޔަކު މަތިކޮށްފައިވެ އެވެ. ޤަވައިދާ ޚިލާފަށް ރާއްޖެ އަށް ބިދޭސިން އެތެރަވިޔަ ނުދިނުމަށް ވެސް ޤާނޫނުން ބަޔަކު މަތި ކޮށްފައިވެ އެވެ. މަނީ ލޯންޑަރިންގެ ކަންތައް ބަލަހައްޓަން ވެސް ބަޔަކު ތިބޭކަން އެނގެ އެވެ. ބޭންކުން ތަންކޮޅެއް ބޮޑު އަދަދެއްގެ ފައިސާކޮޅެއް ނަގަން އުޅުމުން ކުރާ ސުވާލު ތަކުން ނެވެ.\nބަންގާޅު މީހުންނަށް ގެސްޓު ހައުސް ގަނެވެނީ ދިވެހިން ވިއްކީމަ އެވެ. މާރުކޭޓުގެ ގޮޅީގައި ބަންގާޅު މީހާ އަށް އިދެވެނީ ދިވެހިން ބޭތިއްބީމަ އެވެ. މަސްބާނަން ބަންގާޅު މީހުން ދަނީ ދޯނީގެ ވެރިފަރާތުން އޭނާ އަށް ވަޒީފާ ދިނީމަ އެެވެ. ބޯޓުގެ ފަޅުވެރިންނަށް ބަންގާޅު މީހުން ތިބެނީ ދިވެހިން ވަޒީފާ ދިނީ މަ އެވެ. އަޅުގަނޑުމެންގެ ކަނބަލުންނާ އެ މީހުން ކައިވެނި ކުރަނީ ކަނބަލުންގެ ރުހުމުން ނެވެ. ދަނޑުވެރިކަން ކުރަނީ، ދިވެހިން އެ މީޙުންނަށް އެ ފުރުޞަތު ދިނީ މަ އެވެ. ބަންގާޅު މީހުން ތަފާތު މަސައްކަތްތަކުގައި އުޅެނީ ދިވެހިން، އެ މީހުންނަށް އެ ފުރުޞަތު ހޯދައި ދިނީމަ އެވެ. އަމިއްލަ މަސައްކަތްތަކަށް ދިވެހި މަސައްކަތްތެރިން ލިބުން އުނދަގުލެވެ. ބޭނުންވާ ވަރަކަށް ނުލިބެ އެވެ. ވަޒީފާ ނުލިބިގެން ދަތި ވެގެން ޝަކުވާ ކުރާ ގިނަ ދިވެހިން އުޅެނީ މޭޒުދޮށުގައި ތިބެގެން މަސައްކަތް ކުރާ ވަޒީފާތަކަށެވެ. ގިނަ ފަހަރަށް ސަރުކާރުގެ ނުވަތަ ސަރުކާރާ ގުޅުން ހުންނަ ތަންތަނުގެ ވަޒީފާ ތަކަށެވެ. ރާއްޖޭގެ އާބާދީގެ ގާތްގަނޑަކަށް ދެބައި ކުޅަ އެއްބަޔަކީ އަންހެނުން ނެވެ. އެކަމަކު ބޭނުންވާ އަދަަދަށް ތަމްރީނު ވެފައި ތިބި ދިވެހި އަންހެން ނަރުހުން ނުލިބެ އެވެ. ހަމަ އެގޮތަށް މުޅި ރާއްޖެ އަށް ބޭނުންވާ ވަރަށް ދިވެހިން، މުދައްރިސް ކަމުގެ މަޤާމަށް ވެސް ނުލިބެ އެވެ. ދަށު ފަންތީގެ އިމްތިޙާނުތަކުގެ ނަތީޖާ އަށް ބަލާލާ އިރު ޚާއްޞަ ތަމްރީނުތައް ހެދުމަށް ޢިލްމީ ފެންވަރު ނެތިގެން ބޭނުންވާ ދާއިރާތަކަށް މީހުން ތަމްރީނު ކުރަން ނުލިބެނީ ކަމަށް ޤަބޫލު ކުރަން އުނދަގުލެވެ. ވަޒީފާތައް ދިވެހި ކުރުމުގައި ކޮންމެވެސް ހިސާބެއްގައި މައްސަލަތައް އެބަހުއްޓެވެ. މިއީ ޤައުމީ މައްސަލަ އެކެވެ. ވަޒީފާ ބޭނުންވާ މީހުންނަށް އަމާޒު ކޮށްގެން ވެބްސައިޓް ހަދައިގެން، ސިޔާސީ ބައްދަލުވުންތަކުގައި އަަޗާ ކަނޑައިގެން އެކަމަށް ހައްލެއް ނުހޯދޭނެ އެވެ. މައްސަލަ އެ އަށް ވުރެ ސީރިއަސް އެވެ. ފަތުރުވެރިކަމުގެ ދާއިރާ އަށް އަނެއްކާ ވެސް އިތުރު ރަށްތަކެއް ތަރައްޤީ ކުރާ ވާހަކަ ދެކެވެ އެވެ. އެތައް ސަތޭކަ ނުވަތަ އެތައް ހާސް ވަޒީފާ އިތުރުވާނެ ކަމަށް ބުނެ އެވެ. ދިވެހިންނަށްތޯ އެވެ. ބޮޑަށް ލަފާ ކުރެވެނީ އަވައްޓެރި ޤައުމުތަކުގެ މީހުންނަށް ކަމަށެވެ. މަދު ދިވެހިން މަސައްކަތަށް ލިބިދާނެ އެވެ. ގިނަވާނީ ލަންކާ މީހުންނާއި އިންޑިއާގެ މީހުން ނެވެ. ސާފު ކުރުމުގެ މަސައްކަތުގައި ބަންގާޅު މީހުންނެވެ.\nމި ހުރިހާ ކަމެއް ހިގާ އިރު ރާއްޖޭގައި ވަޒަންވެރި ވެގެން އުޅޭ ދިވެހިން ކޮބައިތޯ އެވެ. އާބާދީ ދުވަހެއް ދުވަހަކަށް ބޮޑު ވަމުން ދާ ކަމުގައި، ބޯހިމަނާ މީހުން ބުނެ އެވެ. ދިވެހިން ތިބެނީ ފާޑު ކިއާށެވެ. "ބިދޭސީންނާ ހުރެ އަަހަރުމެންނަށް ވަޒީފާއެއް ނުލިބެ އެވެ."ވަޒީފާ އެއް ލިބޭނީ ވަޒީފާ އެއްގައި މަސައްކަތް ކުރަން ބެނުން ނަމަ އެވެ. ގޭގައި މަސައްކަތް ކުރާ އެކަކު ނުވަތަ ދެމީހަކު ހުރެއްޖެ ނަމަ، ގޭގައި ތިބި އެހެން މީހުން ދިރިއުޅެން ނިންމަނީ އެ މީހުން ހޯދާ އާމްދަނީން ނެވެ. މިއީ ޙަޤީޤަތެވެ. އަޅުގަނޑުމެން އާ ރިޒޯޓްތައް ހުޅުވާ، ރެސްޓޮރަންޓުތަކާއި ގެސްޓުހައުސްތައް އިތުރު ކޮށް، މަސައްކަތަށް ގިނަ މީހުން ބޭނުންވާ ވިޔަފާރިތައް ފުޅާ ކުރަނީ އެވެ. ދިވެހިންގެ ވަޒީފާގެ ބާޒާރު ފުޅާ ކުރެވޭނެ ކަމަށް ހީ ކޮށެވެ. ނޭނގި ތިބެ އަޅުގަނޑުމެން އެހީތެރިވެދެނީ އަވައްޓެރި ޤައުމުތަކުގައި ވަޒީފާ ނެތިގެން އުޅޭ މީހުންނަށް ވަޒީފާގެ ފުރުޞަތު ތަނަވަސްކޮށް ދޭށެވެ. އެ ޤައުމުތަކުގެ ބައިތުލްމާލަށް ވަންނަ ބޭރު ފައިސާ އިތުރު ކޮށް ދޭށެވެ.\nކެރޭ ކުޅަދާނަ މީހުން މަސައްކަތް ކޮށްގެން މުއްސަނދި ވާނެ އެވެ. އެ މީހުންނަށް އެ މުއްސަނދިކަން ލިބުނީ ސަރުކާރުގެ ކަމާ ބެހޭ މުއައްސަސާތަކުގެ ފަރުވާ ކުޑަކަމުން، ނުވަތަ އަޅާނުލުމުން، ނުވަތަ ނާޤާބިލު ކަމުން، ނުވަތަ ނާޖާއިޒް ފައިދާ ތަކެއް ނެގުމުގެ ސަބަބުން ކަމަށްވާ ނަމަ އެކަން ރަނގަޅު ކުރުމަށް މަސައްކަތް ކުރެވެން ވީ އެވެ. ބަހުން ނެެއް ނޫނެވެ. އަމަލުން ނެވެ.


ރާއްޖޭގެ ފުޓްސަލް ކިންގުން ފުވައްމުލަކުގައި\nDecember 23, 2021 18:23:45\nފުވައްމުލަކުގައި ކުރިއަށްދާ ފުޓްސަލް މުބާރާތުގެ ތެރެއިން\nމިހާރު ފުވައްމުލަކުގައި ކުރިއަށްދާ ސިޓީ ކައުންސިލް ފުޓްސަލް މުބާރާތުގައި ވާދަކުރާ ޓީމުތަކަށް ކުޅުމަށް ރާއްޖޭގެ ފުޓްސަލް ކިންގުންގެ ގޮތުގައި ބަލާ އެންމެ މޮޅެތި ކުޅުންތެރިން އަންނަނީ ކުޅެމުންނެވެ.\nއެގޮތުން ގިނަ ބައެއްގެ މެދުގައި އެންމެ ބޮޑަށް އެއް ނަންބަރު ކުޅުންތެރިޔާގެ ގޮތުގައި އެންމެ ގަދަޔަށް ބަހުސް ކުރާ ތިން ކުޅުންތެރިން ކަމަށްވާ އަލީ ހާފިޒް (ހާއްޕެ) އާއި އަބްދުﷲ ޝައްފާން (ޝާކާ) އަދި އަޔާޒު އަހުމަދު (އަޔާ) ހިމެނެއެވެ. މީގެ ތެރެއިން އަލީ ހާފިޒް (ހާއްޕެ) އާއި އަބްދުﷲ ޝައްފާން (ޝާކާ) ކުޅެނީ ދޫޑިގަމު ދޫޑިގަލާނޯ އަށެވެ.\nސީދާ މުބާރާތުގެ ތައްޓަށް އަމާޒުކޮށް ވަރުގަދަ ޓީމެއް އެކުލަވާލައިގެން ނުކުންނަ ދޫޑިގަލާނޯ ޓީމަށް ރާއްޖޭގެ އެންމެ މަތީ ފަންތީގައި ފުޓްސަލް ކުޅޭ ފުވައްމުލަކަށް ނިސްބަތްވާ ކުޅުންތެރިންގެ ތެރެއިން އަހުމަދު ސިނާހު (ސިންބާ) އާއި މުއާޒް އަހުމަދު (ސެވެންޓީ) ވެސް ކުޅެއެވެ.\nމީގެ ކުރިން ވެސް ފުވައްމުލަކުގައި އޭނާގެ ޖާދޫތައް ދައްކާފައިވާ އަޔާޒު އަހުމަދު (އަޔާ) މިފަހަރު ވެސް ކުޅެނީ ހޯދަޑު އަވަށުގެ ހޯދަޑު ސްޕޯރޓްސް ކްލަބަށެވެ. މި ޓީމަށް ދެން ކުޅޭ އެންމެ މަޝްހޫރު ކުޅުންތެރިޔަކީ ފުޓްސަލްގެ ނަން މަޝްހޫރު އަބްދުﷲ ޝާފިއު (ޝާއްޕެ) އެވެ. މީގެ އިތުރުން އައްޑޫ އަށް ނިސްބަތްވާ ވަރުގަދަ ހަބޭސްގެ އަލީ ލިރުއާމް (ލިރޫ) ވެސް ހޯދަޑު ޓީމުން ފެންނާނެއެވެ. މީގެ އިތުރުން ހޯދަޑުގެ ތަރި ކަމަށްވާ އިނާން އަހުމަދާއި ފުވައްމުލަކަށް މަޝްހޫރު ޒަޔާން ޝަރީފު (ޕަބުއްކޮ) ވެސް ކުޅޭނެއެވެ.\nފުވައްމުލަކު ކުޅިވަރުގައި ކާމިޔާބު ދަޑިމަގު ޓީމުން ފެންނާނެ އެންމެ ހުނަރުވެރި ތަރި އަކީ އަރަމުން އަންނަ ފުޓްސަލް ތަރި ވަޖީހު (ވައްޖެ) އެވެ. މީގެ އިތުރުން ފުޓްސަލްގެ ވަރުގަދަ ނަމެއް ކަމަށްވާ އިބްރާހިމް އަރީޝް (އަރިއްޓޭ) އާއި އިބްރާހިމް ޝާފީ (ޗާގެޓު) ވެސް ފެނިގެންދާނެއެވެ. ނަމަވެސް ދަޑިމަގުގެ އެއް ތަރި ކަމަށްވާ ސާދު ނިޒާރު ޕްރެޒިޑެންސް ކަޕްގައި ކުލަބަށް ކުޅޭތީ މިފަހަރުގެ މުބާރާތުން ނުފެންނާނެއެވެ.\nމި މުބާރާތުގައި ވާދަކުރާ ފުނާޑު އަވަށު ޓީމުންނާއި މާލެގަން އަވަށު ޓީމުން ވެސް ވަރުގަދަ ފައިޓެއް ދޭނެ ކުޅުންތެރިން ފެނިގެންދާނެއެވެ. މާލެގަން އަވަށު ޓީމުގެ ކޯޗަކީ މަޝްހޫރު ފުޓްސަލް ކޯޗު އިސްމާއިލް އިބްރާހިމް (އިސްމާ) އެވެ.\nކަބަރޮ ލޭކަލް ބަހަ މަސްސުނި ކެރުއްމާ ވަރަހަ ހަޑި


Miadhu hendhunu 8 in2ah AEH in Current kandaalanee - AO News\nމިއަދު ހެނދުނު 8 ން2އަށް އޭއީއެޗުން ކަރަންޓް ކަނޑާލަނީ\nއައްޑުއެކުއެޓޯރިއަލް ހޮސްޕިޓަލް/ފޮޓޯ އޭއޯނިއުސް\nއައްޑޫސިޓީގައި ގާއިމް ކޮށްފައިވާ އައްޑޫއީކުއެޓޯރިއަލް ހޮސްޕިޓަލުން މިއަދު ހެނދުނު ކަރަންޓް ކަނޑާލަން ނިންމައިފިއެވެ. މިކަމާ ގުޅޭ މަޢުލޫމާތު ނޫސްވެރިންނަށް ދެއްވަމުން ހޮސްޕިޓަލުގެ މެނޭޖަރ ޝަރަފުއްސާދާތު ވިދާޅުވީ ޕެނަލް ބޯޑުގެ މަސައްކަތެއް ކުރުމަށް މިއަދާއި މާދަމާ ކަރަންޓް ކަނޑާލާނެ ކަމަށާއި އެމަސައްކަތަށް ހޭދަވާނެ ކަމަށް ލަފާ ކުރެވެނީ ދުވާލަކު6ގަޑިއިރު ކަމަށް ވިއަސް އޭގެ ކުރިންވެސް މަސައްކަތް ނިމިއްޖެނަމަ ޚިދުމަތް އަލުން ދޭނެ ކަމަށެވެ.\n” ޕެނަލްބޯޑު މަރާމާތުގެ މަސައްކަތެއް ކުރުމަށް ހުކުރު ދުވަހާއި ހޮނިހިރު ދުވަހު6ގަޑި އިރަށް ހޮސްޕިޓަލުން ކަރަންޓް ކަނޑާލާނެ. އެހެންނަމަވެސް މިވަގުތުގެތެރޭ އެމެޖެންސީގެ އެއްވެސް ޚިދުމަތަކަށް ބުރުލެއްނާރާ ކުރިއަށްދާނެ. ” ޝަރަފުއްސާދާތު ވިދާޅުވިއެވެ.\nއައްޑޫއެކުއެޓޯރިއަލް ހޮސްޕިޓަލްގައި ފިޒިއޮތެރަޕީގެ ޚިދުމަތްދޭ ވޯޑެއް/ފޮޓޯ އޭއޯނިއުސް\nމެއިންޓެނެންސް ގެ މަސައްކަތެއް ކުރުމަށް މިއަދު އޭއީއެޗުން ކަރަންޓް ކަނޑާލި ނަމަވެސް އެވަގުތުގެ ތެރޭ ޔޫޕީއެސް އިން ހޮސްޕިޓަލުގެ ވޯޑު ތަކަށާއި އެމަޖެންސީ އަދި ތިއޭތަރުގެ ހުރިހާ ޚިދުމަތެއް ފޯރުކޮށްދިނުމުގައި ހުރަހަކަށް ނުވާނެ ކަމަށާއި އެކަމަށް ބެކަޕް ޖަނަރޭޓަރ ވެސް ބޭނުން ކުރެވިގެންދާނެ ކަމަށް ހޮސްޕިޓަލުގެ މެއިންޓެނެންސް އޮފިސަރ ޢަލީ މޫސާ ވިދާޅުވިއެވެ.\n” އަޅުގަނޑުމެން ކަރަންޓް ކަނޑާލަން ނިންމީ އެކަމަށް ވަރަށް ރަނގަޅަށް ތައްޔާރުވެ ތިބެ. އެއްވެސް މަޖުބޫރު ޚިދުމަތެއް މެދުނުކެނޑޭނެހެން ސާވިސް ބިލްޑިން އިން އޮކްސިޖަން ޖެނެރޭޓަރ ވެސް ހިންގާނެ. މެޝިން ޗާޖު ކުރުން ފަދަ ހުރިހާ ކަމެއްވެސް ބަރާބަރަށް ކުރެވިގެންދާނެ.”\nމިކަމާގުޅޭގޮތުން ނޫސްވެރިންނަށް މަޢުލޫމާތު ދެއްވަމުން ޑައިރެކްޓަރ ޝާހު ވިދާޅުވީ ހުކުރު ދުވަހަކީ ޢާއްމުކޮށް ވެސް ބަންދު ދުވަހަކަށް ވުމާއެކު ޚާއްސަ ބަލިބަލީގެ ޚިދުމަތެއް ނޯންނާނެ ކަމަށެވެ. އޭގެ އިތުރަށް އެކްސްރޭ ނެގުންފަދަ ލައިފް ސޭވިން އިމެޖެންސީ ޙާލަތްތަކުގައި ލޭ އެޅުމާއި ބްލަޑް ޝުގަރ ހަދާލުން ފަދަ ކަންކަން މޯބައިލް މެޝިންތަކުގެ އެހީއާއެކު ކުރެވިގެންދާނެ ކަމަށެވެ.\nކަރަންޓް ކަނޑާލާ މި ދެ ދުވަހު ކޮންމެހެން މަޖްބޫރު ޙާލަތެއް މެދުވެރި ނުވާނަމަ ލެބޯޓްރީގެ ޚިދުމަތާއި އެމްއާރް އައި ފަދަ ޚިދުމަތްތައް މެދުކަނޑާލާނެ ކަމަށް ހޮސްޕިޓަލުން މަޢުލޫމާތު ދެއްވައެވެ.\nއައްޑޫއެކުއެޓޯރިއަލް ހޮސްޕިޓަލްގައިހުރި ހުޅުބަދަލު ކުރާ ތިއޭޓަރ/ފޮޓޯ އޭއޯނިއުސް\nމިއަދު ކްލިނިކަލް އޭރިއާ ތަކުގައި އެޑްމިޓް ކޮށްފައިވާ މީހުންނާއި ޑައިލިސިސް ފަދަ ތަންތަނުގެ ޚިދުމަތް ރާވާފައިވާ ގޮތަށް ބަލާއިރު ހުކުރު ދުވަހު މެންދުރުކުރީގައި ޑައިލިސިސް ހެދުމެއް ހޮސްޕިޓަލުގައި ނޯންނާނެއެވެ.އެހެންނަމަވެސް މިއަދު މެންދުރުފަހު އެހެން ދުވަސްތަކެކޭވެސް އެއްފަދައިން އިވްނިންގ ޝެޑިއުލް ކުރިއަށްދާނެ ކަމަށާއި ހޮނިހިރު ދުވަހުގެ ހެނދުނަށް ހުރި ޑައިލިސިސްތައްވެސް އެހެން ދުވަހަކަށް ބަދަލުކުރެވިފައިވާ ކަމަށް ހޮސްޕިޓަލުން ވިދާޅުވެއެވެ.\n” މިއަދު ކަރަންޓް ކަނޑާލައިގެން މަސައްކަތް ކުރިއަށްދާއިރު ވެންޓިލޭޓަރުތަކާއި ބޭނުންވާ ހުރިހާ މެޝިނެއް ހުންނާނީ ޗާޖްކުރެވި ޗެކްކުރެވިފަ. ތިއޭޓަރ ވެސް ފުލީ ފަންކްޝަން ކުރާނެ. އެތަންތާގެ ޚިދުމަތަށް އެއްވެސް މައްސަލައެއް ދިމާނުވެ ކުރިއަށް ދާނެ ކަމުގެ ޔަގީން ކަން އަރުވަން.”\nއައްޑޫއެކުއެޓޯރިއަލް ހޮސްޕިޓަލްގައި މެޝިނެއް އޮޕަރޭޓްކުރުމުގެ މަސައްކަތެއްގައި މީހަކު ޙަރަކާތްތެރިވަނީ/ފޮޓޯ އޭއޯނިއުސް\nމިއަދާއި މާދަމާ ކަރަންޓް ކަނޑާލައިގެން ކުރަން ނިންމާފައިވަނީ ޕެނަލްބޯޑުގެ މެއިން ބްރޭކަރެއް ބަދަލު ކުރުމުގެ މަސައްކަތެވެ. ރޭވިފައިވާ ގޮތަށް ކުރިއަށްދާނަމަ މާދަމާ2ޖަހާއިރު އަލުން ކަރަންޓު ލިބި މައްސަލަ ހައްލު ވެގެންދާނެ ކަމަށް ހޮސްޕިޓަލުން ވިދާޅުވެއެވެ.\nއޭއީއެޗްއަކީ އެތަނުގެ ފުރާޅުގެ އެއްކޮށް ކަހަލަ ގޮތަކަށް ސޯލާ ޕެނަލް ހަރުކުރެވިފައިވާ ތަނަކަށްވިއަސް ދުވާލެއްގެ މައްޗަށް 700 ކިލޯވޮޓް ގެ ކަރަންޓެއް ހޭދަވާއިރު ސޯލާގެ ބޭނުން އެދެވޭ ގޮތެއްގައި އަދި ކުރަން ފަށާފައެއް ނުވެއެވެ. އެހެންނަމަވެސް ސޯލާއަށް ބަދަލު ކުރުމުގެ ވިސްނުން އެބަހުރި ކަމަށާއި އެކަމުގެ މަޝްވަރާ ކަމާގުޅޭ އިދާރާތަކާއެކު ކުރެވެމުން އަންނަ ކަމަށް މެނޭޖަރ ޝަރަފުއްސާދާތު ވިދާޅުވިއެވެ.\nވިހެއުމުގެ ތެރޭގައި ތުއްތު ކުއްޖަކު ނިޔާވި މައްސަލަ ފުލުހުން ތަހުގީގު ކުރަން ފަށައިފި


އުރީދޫގެ ސުޕަނެޓް ފިކްސްޑް ބްރޯޑްބޭންޑް ކުޅުދުއްފުއްޓަށް\nހދ. ކުޅުދުއްފުށީގެ އެއާޕޯޓް އަޅަން އެރަށު ކުޅި ހިއްކުމާ ބެހޭގޮތުން ހަދާފައިވާ އެންވަޔަރްމެންޓް އެސެސްމަންޓް ރިޕޯޓް (އީއައިއޭ) ގައި ބަޔާންކުރާ ކަންކަން ފުރިހަމަ ކުރަން ދައުލަތަށް އަމުރު ކޮށްދޭން އެދި އިކޯ ކެއާއިން ސިވިލް ކޯޓަށް މައްސަލައެއް ހުށަހަޅައިފި އެވެ.\nއެންމެ ބޮޑު ބަނދަރެއް ހަދާނީ ކުޅުދުއްފުށީގައި:މުއިއްޒު\nހދ. އަށް 1500 ޓޫރިސްޓް އެނދު އެބަ އިތުރުވޭ: ރައީސް\nހދ. ކުޅުދުއްފުށީ ހިމެނޭ ސަރަހައްދަށް 1500 ޓޫރިސްޓް އެނދާއެކު ގިނަ އަދަދެއްގެ ވަޒީފާ އުފެދިގެންދާނެ ކަމަށް ރައީސުލްޖުމްހޫރިއްޔާ އަބްދުﷲ ޔާމީން މި ރޭ ވިދާޅުވެއްޖެ އެވެ.\nހދ. ކުޅުދުއްފުށީގައި އެއާޕޯޓެއް އެޅުމުގެ މަސައްކަތް ކުރަނީ ވީހާވެސް ގެއްލުން ކުޑަވާނެ ގޮތަކަށް ބަލައި، ގިނަ ދިރާސާތަކެއް ކޮށްފައި ކަމަށް ކުޅުދުއްފުށީ ދެކުނު ދާއިރާގެ މެމްބަރު...\nބިން ހިއްކުން ފައްޓަވައިދެއްވަން ރައީސް ކުޅުދުއްފުއްޓަށް\nމަހާ ޖައްރާފުގެ ފަޅުވެރިންނަށް ކުޅުދުއްފުށިން ފަރިވަޅު\nހދ. ކުޅުދުއްފުށީގައި އެއާޕޯޓު ހެދުމަށް އެ ރަށުގެ ކުޅި ހިއްކާތީ އެކަމާ ދެކޮޅަށް ރާއްޖޭގެ 13 ޖަމިއްޔާއަކުން ކަންބޮޑުވުން ފާޅުކޮށް، އެކަން ހުއްޓާލުމަށް ސަރުކާރަށް މިއަދު ގޮވާލައިފި...\nހދ. ކުޅުދުއްފުށީގައި އަންނަ އާދިއްތަ ދުވަހުގެ ރޭ ޕީޕީއެމުން ބޭއްވުމަށް ހަމަޖެހިފައިވަނީ ތާރީޚީ ޖަލްސާއެއް ކަމަށާއި އެއީ "އުދުހިގެންދާ" ޖަލްސާއެއް ކަމަށް އެ ޕާޓީގެ ޕާލިމެންޓަރީ...\nNovember 01, 2017 35\nކުޅުދުއްފުށީ ކުޅިއާ މެދު އެރަށު މީހުން\nހދ. ކުޅުދުއްފުށީ ކުޅިން ނުވަ ހެކްޓަރުގެ ބިން ހިއްކުމުގެ މަސައްކަތް މި މަހު ބާރަ ވަނަ ދުވަހު ފަށާނެ އެވެ. އަދި ރަށުގެ ގިނަ ރައްޔިތުން އެކަމަށް ތާއީދު ވެސް ކުރެ އެވެ. ކުޅުދުއްފުށިން ފުރައިގެން 20 މިނެޓުން ދެވޭ ހިސާބުގައި ހަނިމާދޫ އިންޓަނޭޝަނަލް އެއާޕޯޓް އޮތް ނަމަވެސް ކުޅުދުއްފުށީ ރައްޔިތުން ބޭނުންވަނީ އަމިއްލަ ރަށުގައި އެއާޕޯޓެއް...\nކުޅިި ހިއްކާތީ ހުށަހެޅި މައްސަލަ ބަލައެއްނުގަތް\nހދ. ކުޅުދުއްފުށީ އެއާޕޯޓް އެޅުމަށް އެ ރަށު ކުޅި ހިއްކަން ނިންމާފައިވާތީ އެކަން ހުއްޓުވަން ކުޅުދުއްފުށީ ކޯޓަށް ހުށަހެޅި މައްސަލަ ބަލައިނުގަތުމަށް އެ ކޯޓުން މިއަދު ނިންމައިފި އެވެ.\nކުޅުދުއްފުށީގެ މަގުތައް ދެ މަސް ތެރޭގައި ނިމޭނެ\nމިހާރު ހުއްޓާލާފައިވާ ހދ. ކުޅުދުއްފުށީގެ މަގުތައް ހެދުމުގެ މަސައްކަތް ކުރިއަށް އޮތް ދެ މަސް ތެރޭގައި ނިންމާލެވޭނެ ކަމަށް އެމްއާރުޑީސީން މިއަދު ބުނެފި އެވެ.\n"ތިމާވެއްޓަކީ ގެއްލުންދޭން އަމިއްލަ އެއްޗެއް ނޫން"\nތިމާވެއްޓަކީ ގެއްލުން ދޭން އަޅުގަނޑުމެންގެ އަމިއްލަ އެއްޗެއް ނޫން ކަމަށް ވިދާޅުވެ، ހދ. ކުޅުދުއްފުށީގެ ކުޅި ހިއްކައިގެން އެއާޕޯޓު އެޅުމަށް ސަރުކާރުން ކުރަމުން އަންނަ މަސައްކަތަށް،...\nކުޅުދުއްފުށްޓަށް ކުޅި ބޭނުން ހެއްޔެވެ؟ މި ރަށުގެ ވަރަށް ގިނަ މީހުންނާ މި ސުވާލު ކޮށްލައިފީމެވެ. ގިނަ މީހުންގެ ޖަވާބަކީ ނޫނެކޭ އެވެ. އެ މީހުން ދައްކާ ސަބަބުތައް ވެސް ވަރަށް...\nޝީޝާ އިން ކުޅުދުއްފުށީގައި އައުޓްލެޓެއް ހުޅުވައިފި\nއަތޮޅުތެރޭގައި ޝީޝާ އިން ގާއިމުކުރި ދެވަނަ އައުޓްލެޓް ހދ. ކުޅުދުއްފުށީގައި ހުޅުވައިފި އެވެ.\nހދ. ކުޅުދުއްފުއްޓަށް އެއާޕޯޓެއް ބޭނުން ނުވާ ކަމަށް އެތައް ބަޔަކު އެބަ ބުނެ އެވެ. އެކަމަކު ރަށު ކައުންސިލުން ބުނާގޮތުގައި އެ ރަށުގެ "95 ޕަސެންޓް" މީހުން އެއާޕޯޓެއް ބޭނުންވެ އެވެ....\nކުޅުދުއްފުށީ ކުޅި އަންނަ ހަފުތާގައި ހިއްކަން ފަށަނީ\nހދ. ކުޅުދުއްފުށީ އެއާޕޯޓް އެޅުމަށްޓަކައި، މި ރަށުގެ ކުޅި ހިއްކުމުގެ މަސައްކަތް އަންނަ ހަފުތާގައި ފަށާނެ ކަމަށް އެމްޓީސީސީން މިއަދު ބުނެފި އެވެ.\nOctober 26, 2017 21\nކުޅިއާ ގުޅިފައި އޮތީ ރޯނުވެށުން، ދެން ވާނީ ކިހިނެއް؟\nހދ. ކުޅުދުއްފުށީގެ ބޮޑު ކުޅި ހިއްކައި އެތަނުގައި އެއާޕޯޓު އަޅަން ސަރުކާރުން ނިންމާފައިވާއިރު ކުޅީގައި ހުރި ނެތިދާނެކަމުގެ ބިރު އުފެދިފައިވާ ދިރުންތައް އެހެން ސަރަހައްދަކަށް...\nކަސްޓަމްސްގެ އޮފީހެއް ކުޅުދުއްފުށީގައި ހަދަނީ\nއުތުރު ސަރަހައްދުގެ ކަސްޓަމްސް ހެޑް އޮފީސް ހދ. ކުޅުދުއްފުށީގައި އިމާރާތް ކުރުމަށް، 13.4 މިލިއަން ރުފިޔާ އަށް އެސްޖޭ ކޮންސްޓްރަކްޝަނާ މިއަދު ހަވާލުކޮށްފި އެވެ.


Lanka ga dhivehi kunfunyakun yacht banna facility eh alhanee\nލަންކާގައި ދިވެހި ކުންފުންޏަކުން ޔޮޓު ބަންނަ ފެސިލިޓީއެއް އެޅުމަށް ސޮއިކުރަނީ\nލަންކާގެ ސިޓީއެއް ކަމަށްވާ ހަންބަންޓޯޓާގައި ދިވެހި ކުުންފުންޏަކުން ޒަމާނީ ފެންވަރުގެ ޔޮޓު ފަހަރު ބަންނަ ފެސިލިޓީ އެއް އަޅަން ސޮއިކޮށްފި އެވެ.\nއެ ފެސިލިޓީ އަޅަން މިދިޔަ ހޯމަ ދުވަހު ސޮއި ކުރީ ސީ ހޯސް ޔޮޓް ލިމިޓެޑް ނަމަކަށް ކިޔާ ކުންފުންޏަކާއި އެކުގަ އެވެ. އެއީ ދިވެހި ހިއްސާދާރުންތަކެއް ލަންކާގެ ހަންބަންޓޯޓާގައި ރަޖިސްޓްރީ ކޮށްފައިވާ ކުންފުންޏެކެވެ.\nއެއްބަސްވުމުގައި ސީ ހޯސް ޔޮޓްސްގެ ފަރާތުން ސޮއިކުރެއްވީ، އެކުންފުނީގެ ރައީސް އަލީ ހުސައިން ދީދީ އެވެ. އަދި ހަންބަންޓޯޓާ އިންޓަނޭޝަނަލް ޕޯޓް ގްރޫޕުގެ ފަރާތުން ސޮއިކޮށްފައިވަނީ، އެކުންފުނީގެ ސީއީއޯ ޖޯންސަން ލިއު އެވެ.\nސޮއިކުރުމުގެ ރަސްމިއްޔާތުގައި ރާއްޖޭގެ ފަރާތުން ލަންކާއަށް ކަނޑައަޅުއްވާފައި ހުންނަވަ ސަފީރު އުމަރު އަބްދުލް ރައްޒާގު ފެނިގެން ގޮސްފައިވެ އެވެ. އަދި ލަންކާގެ ޔޫތް މިނިސްޓަރު ނަމަލް ރާޖަޕަކްސަ ވަނީ މިރަސްމިއްޔާތުގައި ބައިވެރިވެވަޑައިގެންފަ އެވެ.\nދިވެހި ސަފީރު އުމަރު އަބްދުލް ރައްޒާގު ރަސްމިއްޔާތުގައި ވާހަކަފުޅު ދައްކަވަމުން ވިދާޅުވީ ލަންކާއާއި ރާއްޖެ މީގެ އެތައް ސަތޭކަ އަހަރު ކުރިން ގުޅުން ބަދަހި ކުރީ ކަނޑުދަތުރު ފަތުރުގެ ތެރެއިން ކަމަށެވެ. އަދި މިއެއްބަސްވުމުގެ ދަށުން ބަންނަ ބޯޓުތަކަކީ ޒަމާނީ ފެންވަރުގެ އެންމެ ފަހުގެ އީޖާދީ ފަންނުވެރިކަމާއި އެކު ބަނދެވިގެން ދާނެ ބޯޓުތަކަކަށް ވެގެންދާނެ ކަމަށް ދެކެވަޑައިގަންނަވާ ކަމަށެވެ. މިފަދަ އެއްބަސްވުންތަކާއެކު ދެ ގައުމު ދެމެދުގައި އޮންނަ ގުޅުން އިތުރަށް ހަރުދަނާވެ ބަދަހި ވެގެން ދާނެ ކަމަށްވެސް ވިދާޅުވި އެވެ\nލަންކާގެ ހަންބަންޓޯޓާގައި ގާއިމުކުރާ ޔޮޓު ބަންނަ ފެސިލިޓީ އަކީ، ހަންބަންޓޯޓާ ޕޯޓުގެ ތަރައްގީގެ މަޝްރޫއެކެވެ. މި އެއްބަސްވުމުގެ އަގަކީ ގާތްގަނޑަކަށް 58 މިލިއަން ޑޮލަރެވެ. މިއީ ގާތްގަނޑަކަށް 894 މިލިއަން ދިވެހި ރުފިޔާގެ އިންވެސްޓްމެންޓެކެވެ. އޭގެ ދަށުން ދަށުން ޒަމާނީ ފެންވަރުގެ ޔޮޓް ބަންނަ ބޯޓް ޔާޑެއް ގާއިމު ކުރެވޭނެ އެވެ.\nސްރީލަންކާ މާޔާ ބޯހިޔާވަހިކަން + ފޮރިން އިންވެސްޓްމެންޓް


Vaguthun thayyaaru kohlevey noodles eves varakah rahkaatherieh noon! - vNews.mv\nވަގުތުން ތައްޔާރުކޮށްލެވޭ ނޫޑްލްސް އެއްވެސް ވަރަކަށް ރައްކާތެރިއެއް ނޫން!\nމުޙައްމަދު އަފްރާޙް 29 June 2019, 14:52\nވަގުތުން ތައްޔާރުކޮށްލެވޭ އަދި ތައްޔާރުކޮށްލާން ފަސޭހަ "އިންސްޓަންޓް" ނޫޑްލްސްއަކީ ކޮންމެ ގެއެއްގެ ބަދިގެއިންވެސް ފެންނަ އެއްޗެކެވެ. ޚާއްސަކޮށް ކުޑަކުދިން އުޅޭ ގެއެއް ނަމަ އެވެ. އަދި ގިނަ ވަގުތު ވަޒީފާ އަދާކުރާ މީހުން ދިރިއުޅޭ ތަންތަނުންނެވެ. އިންސްޓަންޓް ނޫޑްލްސްއަކީ ކެއްކުމަށް ފަސޭހަ، އެކަމަށް ގިނަ ވަގުތުތަކެއް ހޭދަ ނުވާ ރަހަމީރު ކާނާ އެެކެވެ. ނަމަވެސް މި ވައްތަރުގެ ނޫޑްލްސްއަކީ ހަށިގަނޑަށް ކިހާ ރައްކާތެރި އެއްޗެއްކަން އެނގޭ ހެއްޔެވެ؟\nމިކަމާ ބެހޭ ގޮތުން މެސެޗުސެޓްސް ޖެނެރަލް ހޮސްޕިޓަލުގެ ގޭސްޓްރިއޯއެންޓެރޮލޮޖިސްޓެއް ކަމަށްވާ ޑރ. ބްރޭޑަން ކޯވަނީ ޚާއްސަ ދިރާސާއެއް ހަދާފަ އެވެ. މި ޓެސްޓުތައް ހަދާފައިވަނީ އާންމުކޮށް ނާސްތާއެއްގެ ގޮތުގައި "ތައްޔާރީ" ނުވަތަ "އިންސްޓަންޓް" ނޫޑްލްސް ބޭނުންކުރާ މީހުންގެ ހަށިގަނޑަށް - ޚާއްސަކޮށް ގޮހޮރަށް - އަންނަ ބަދަލުތައް ކުދި ކެމެރާ ތަކެއްގެ ޒަރީއާއިން ބަލައިގެންނެވެ.\nމި ދިރާސާގައި ބައިވެރިވި މީހުން ވަނީ "ފްރެޝް" ނުވަތަ ތާޒާ ނޫޑްލްސްއާއި ވަގުތުން ތައްޔާރުކުރެވޭ ގޮތަށް ބަންދުކޮށްފައިވާ "އިންސްޓަންޓް" ނޫޑްލްސް ބޭނުންކޮށްފަ އެވެ.\nމި ދިރާސާގެ ނަތީޖާއަށް ދެން ބަލައިލަމާ ހިންގާށެވެ. ތާޒާ ނޫޑްލްސްއަށް ބަލައިލާއިރު، ކެއުމުގެ 1-2 ގަޑިއިރާއި ދެމެދުގެ ތެރޭގައި ނޫޑްލްސްތައް ހަޖަމުވެ އެވެ. ނަމަވެސް، އިންސްޓަންޓް ނޫޑްލްސް ފުރިހަމައަށް ހަޖަމުވާން އެތައް ގަޑިއިރެއް ނަގަ އެވެ. އަދި އިންސްޓަންޓް ނޫޑްލްސް ހަޖަމުކުރަން ހަށިގަނޑުން ބުރަ މަސައްކަތް ތަކެއް ކުރާން ޖެހުނުކަން ދިރާސާއިން ހާމަވި އެވެ. ސަބަބަކީ ކޮބައިބާއެވެ؟ ޖަވާބަކީ މި ތަކެތި "ތައްޔާރީ ކާނާ"ގެ ގޮތުގައި ބެހެއްޓުމަށް ބޭނުންކޮށްފައިވާ މާއްދާތަކެވެ.\nތައްޔާރީ "އިންސްޓަންޓް" ނޫޑްްލްސްގެ ވައްތަރުތަކުގެ ތެރޭގައި ހިމެނޭ ކަޕް ނޫޑްލްސްއަށް ބަލައިލަމާ ހިގާށެވެ. އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ)ގެ މައުލޫމާތުތަކަށް ބަލައިލާއިރު އިންސްޓަންޓް ނޫޑްލްސް ހަލާކުވިޔަ ނުދީ ގިނަ ދުވަހު ރައްކާތެރިކަމާއެކު ބެހެއްޓުމުގެ ގޮތުން އޭގައި "ޓާޝަރީ-ބިޔުޓީލް ހައިޑްރޯކުއިނޯން (ޓީބީއެޗްކިޔު)" ކިޔާ މާއްދާއެއް ބޭނުންކޮށްފައިވެ އެވެ. މިއީ އާންމުކޮށް ބޭނުންކުރާ ނަމަ ޓިއުމަ އުފެދުމާއި ކެންސަރު ފަދަ ބަލިތައް ޖައްސާ ނުރައްކާތެރި މާއްދާ އެކެވެ.\nކަޕް ނޫޑްލްސްގައި ބޭނުންކޮށްފައިވާ "ޕްރޮޕިލީން ގްލައިކޯލް" އަކީ ދުންފަތުގެ މާއްދާތައް ތައްޔާރު ކުރުމުގައިވެސް ބޭނުންކުރާ މާއްދާ އެކެވެ. އަދި އިންސްޓަންޓް ނޫޑްލްސް އާންމު ގޮތެއްގައި ބަންދުކޮށްފައި ހުންނަނީ "ބިސްފެނޯލް އޭ" (ބީޕީއޭ) ކިޔާ މާއްދާއެއް އެކުލެވޭ ކޮންޓެއިނަރު ތަކުގަ އެވެ. އަދި މި މާއްދާއަކީ ހޫނުފެން ޖެހުމުން ހަށިގަނޑުގެ ހަޖަމުކުރުމުގެ ނިޒާމަށް ހުރަސްއަޅާ މާއްދާ އެކެވެ. މި މައުލޫމާތު ގަބޫލުނުކުރެވޭ ނަމަ ޑރ. ކޯގެ ދިރާސާތަކުގެ މައްޗަށް ބިނާކޮށް ހަދާފައިވާ މި ވީޑިއޯ ބަލައިލާށެވެ.


Anhenunge committee kurimathili ithuru3candidate aku nan anburaa gengosfi\nއަންހެނުންގެ ކޮމިޓީއަށް ކުރިމަތިލި އިތުރު ތިން ކެންޑިޑޭޓަކު ނަން ނަގައިފި\nއިލެކްޝަންސް ކޮމިޝަން އިން ހިންގަމުންދާ އިންތިހާބީ މަރުކަޒު ހުންނަ އިމާރާތް: ތިން ކެންޑިޑޭޓަކު ނަން އަނބުރާ ގެންގޮސްފި--\nލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބަށް ކުރިމަތިލާފައިވާ ތިން މެމްބަރަކު ނަން އަނބުރާ ގެންގޮސްފި އެވެ.\nއިލެކްޝަންސް ކޮމިޝަނުން ބުނީ ތިން ރަށަކުން އަންހެނުންގެ ތަރައްގީއަށް މަސައްކަތްކުރާ ކޮމިޓީއަށް ވާދަ ކުރަން ނިންމާފައިވާ އެމްޑީޕީ ތިން މެމްބަރަކު ނަން އަނބުރާ ގެންގޮސްފައިވާ ކަމަށެވެ. އެގޮތުން ނަން އަނބުރާ ގެންގޮސްފައިވަނީ ނ. ވެލިދޫ އަންހެނުންގެ ކޮމިޓީ އަށް ވާދަކުރި މަރްޔަމް ރަޝީދާ، އާއި ގެމަނަފުށި އަންހެނުންގެ ކޮމިޓީއަށް ވާދަ ކުރި ފާތިމަތު އުޘްމާނާއި ރ. މަޑުއްވަރީ އަންހެނުންގެ ކޮމިޓީ އަށް ވާދަކުރި ޝަރަފިއްޔާ ވަހީދު (ޝަރާ)، އެވެ.\nއަންހެނުންގެ ތަރައްގީ އަށް މަސައްކަތް ކުރާ ކޮމިޓީއަށް ވާދަކުރި ބައެއް މެމްބަރުން މީގެ ކުރިންވެސް ވަނީ ނަން އަނބުރާ ގެންގޮސްފަ އެވެ. އަދި ހަނިމާދޫ ކައުންސިލް ގޮނޑިއަށް ވާދަ ކުރަން އެމްޑީޕީގެ ޓިކެޓް ލިބިފައިވާ އަންހެން ކެންޑީޑޭޓަކު ވަނީ މަރުވެފަ އެވެ.\nކެންޑިޑޭޓު ކަމަށް ކުރިމަތިލާފައިވާ މީހުންގެ ނަންތައް އަނބުރާ ގެންދިއުމުގެ ފުރުސަތު ހުޅުވާލީ، ހާއްސަ ގާނޫނު 2020 ގެ3ވަނަ މާއްދާގެ (ށ) ދަށުންނެވެ. ނަން އަނބުރާ ގެންދިއުމަށް ބޭނުންވާނަމަ އެކަމަށް އެދި ހުށަހަޅާނީ "ލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގެ ކެންޑިޑޭޓުން ނަން އަނބުރާ ގެންދިއުމަށް އެދޭ ފޯމު" އިންނެވެ.\nއެ ފޯމު ސަރުކާރުގެ ގެޒެޓުންނާއި ކޮމިޝަނުގެ ވެބްސައިޓް އިން ލިބެން ހުންނާނެ ކަމަށް އިލެކްޝަންސް ކޮމިޝަނުން ބުންޏެވެ. އަދި، ފޯމު ހުށަހަޅަން ޖެހޭނީ ކޮމިޝަނުގެ އީމެއިލް ([email protected]) އަަށެވެ.\nކެންޑިޑޭޓުންގެ ނަން އަނބުރާ ގެންދިއުމުގެ މުއްދަތު ހަމަވުމުގެ މަދުވެގެން 10 ދުވަސް ކުރިން މުއްދަތު ހަމަވާ ތާރީހު އިއުލާން ކުރާނެ ކަމަށް މީގެ ކުރިން އިލެކްޝަންސް ކޮމިޝަނުން ވަނީ ބުނެފަ އެވެ. އެ ތާރީހު ވާންވާނީ އިންތިހާބު އޮންނަ ތާރީހުގެ 30 ދުވަސް ކުރިންނެވެ.\nމިދިޔަ އޭޕްރީލް މަހު ބާއްވަން ތާވަލު ކުރި ލޯކަލް ކައުންސިިލް އިންތިހާބު ފަސް ކުރުމަށްފަަހު އަލުން ބާއްވާނެ ތާރީހެއް ނިންމާފަ އެއް ނުވެ އެވެ. އެހެންނަމަވެސް، އަންނަ އަހަރު މާޗު މަހު އިންތިހާބު ބާއްވަން މަޝްވަރާ ކުރަމުން އަންނަ ކަމަށް ކޮމިޝަނުގެ ރައީސް އަހްމަދު ޝަރީފް ވަނީ މީގެ ކުރިން ވިދާޅުވެފަ އެވެ.\nކޮވިޑް އާ ގުޅިގެން ފަސް ކުރި މި އިންތިހާބު، ބޭއްވޭނެ މާހައުލެއް ގާއިމް ކުރެވެންދެން މިހާރު ތިބި ކައުންސިލަރުންގެ އެ މަގާމުގައި ތިބުމަށް ވަނީ ގާނޫނު އަސާސީ އަށް އިސްލާހު ގެނެެސްްފަ އެވެ.\nއެމްޑީޕީ އިލެކްޝަންސް ކޮމިޝަން ގެމަނަފުށި + ވެލިދޫ ލޯކަލް ކައުންސިލްތަކުގެ އިންތިހާބު ރ. މަޑުއްވަރި


Hiley Ambulance Ge Ehee Dheyn Bathalaa Jacqueline Fashaifi - Vaguthu\nއިންޑިޔާގައި ކޮވިޑް-19ގެ ދެވަނަ ރާޅާއި އެކު އެ ގައުމަށް ކުރިމަތިވެފައިވާ ސިއްހީ ބޭސްފަރުވާގެ ކަންކަމުގައި އެތައް ބޮލީވުޑު ފަންނާނުންނެއް އެހީތެރިވަމުންދާއިރު އޭގެތެރެއިން ފާހަގަ ކޮށްލެވޭ އެކަކީ ބަތަލާ ޖެކުއެލިން ފެނާންޑަޒްއެވެ.\nކޮވިޑް ޖެހިފައިވާ ފަރާތްތަކަށް ހޮސްޕިޓަލު އެނދު ހޯދައި ދިނުމާއި އޮކްސިޖަން ހޯދައިދިނުމުގައި މީސް މީޑިޔާގައި ހަރަކާތްތެރިވުމަށް ފަހު ޖެކުއެލިން ވަނީ އަމަލީ ގޮތުން ވެސް ނިކަމެތިންނަށް މި އެހީތެރިކަން ފޯރުކޮށްދީފައެވެ.\nއެންޖީއޯއެއްގެ ފަރާތުން ނިކަމެތިންނަށް ކާބޯތަކެތި ފޯރުކޮށްދިނުމުގައި ކުރިއަށްދާ އިވެންޓެއްގައި ވެސް ބައިވެރިވެ ޖެކުއެލިން ވަނީ ނަމޫނާ ދައްކާދީފައެވެ.\nމިވަރުން ޖެކުއެލިންގެ އެހީ ނިންމާލަން އޭނާ ބޭނުމެއް ނުވިއެވެ. މިހާރު އޭނާ ތައްޔާރު ވަމުންދަނީ ހޮސްޕިޓަލުގެ 100 އެނދާއި 500 އޮކްސިޖަން ސިލިންޑަރއާއި އެކު ކޮވިޑް ކެއަރ ސެންޓަރއެއް ހުޅުވުމަށެވެ. މީގެއިތުރުން ދެ އެންބިއުލެންސެއް ހަމަޖައްސައި ހިލޭ އެންބިއުލެންސްގެ އެހީ ނިކަމެތީންނަށް ފޯރުކޮށްދޭން ވެސް ފަށައިފިއެވެ.\n''އަހަރެމެން ހިލޭ އެންބިއުލޭންސްގެ ޚިދުމަތް ދޭން ފަށަނީ. އެއީ މިހާރު އެންބިއުލެންސްގެ އަގުބޮޑު ކަމުން. ނިކަމެތީންނަށް އަތްނުފޯރާ ހިސާބުގައި އެންބިއުލޭންސްގެ އަގު ހުންނަނީ. އެކަމުގެ ސަބަބުން އަވަހަށް ހޮސްޕިޓަލަށް ދިޔުމަށް އުދަނގޫވޭ. އެއީ އަހަރެންނަށް ވަރަށް އުދަނގޫ ކުރުވާ ކަމެއް. އެހެންވެގެން އަހަރެމެން2އެންބިއުލެންސެއްގެ ޚިދުމަތް ދޭން ފަށަނީ. މި އެންބިއުލޭންސްގައި ހުރިހާ ވަސީލަތެއް ވެސް ހުންނާނެ'' ޖެކުއެލިން ބުނެފައިވެއެވެ.\nއޮކްސިޖަން ފޯރުކޮށްދިނުމުގައި އަކްޝޭ ކުމާރާއި އޭނާގެ އަންހެނުން ވެސް ފާހަގަ ކޮށްލެވެ. މި ދެފަންނާނުން ވަނީ 100 އޮކްސިޖަން ސިލިންޑަރ ހަދިޔާ ކޮށްފައެވެ. ހަމައެގޮތަށް އަމީތާބު ވެސް ވަނީ 50 އޮކްސިޖަން ސިލިންޑަރާއި 20 ވެންޓިލޭޓަރ ހަދިޔާ ކޮށްފައެވެ.


ބޮޑުޗުއްޓީގައި ކުޑަކުދިންނަށް ނަމާދުކުރަން ދަސްކޮށްދިނުމަށް ރަނުގެ ފުރުސަތެއް! | Atoll News\nބޮޑުޗުއްޓީގައި ކުޑަކުދިންނަށް ނަމާދުކުރަން ދަސްކޮށްދިނުމަށް ރަނުގެ ފުރުސަތެއް!\nޝާއިޢު ކުރީ: ޖުމައިލް މުޙައްމަދު ނޮވެމްބަރ 30, 2017, 16:20\nޕީސްފައުންޑޭޝަނުން ކުޑަކުދިންނަށް އަމާޒުކޮއްގެން ނަމާދު ވޯކްޝޮޕެއް ބޭއްވުމަށް ދަނީ ތައްޔާރުވަމުންނެވެ. ”ސުޖޫދް“ ގެ ނަމުގައި ބާއްވާ މި ވޯކްޝޮޕްގެ ހުށައަޅައި ދެއްވާނީ އޮސްޓްރޭލިއާގެ ޢިލްމުވެރިއެއް ކަމަށްވާ އައްޝައިހް ނަސީމް އެވެ. ޑިސެމްބަރ 25 އަދި 26 ގައި މި ހަރަކާތް ކުރިޔަށް ގެންދަން ހަމަޖެހިފައިވަނީ ވިލިމާލޭގައެވެ.\nމިއިވެންޓަކީ އިސްލާމްދީނުގެ އެއް ތަނބު ކަމުގައިވާ ނަމާދާއި ބެހޭގޮތުން ގިނަގުނަ މަޢުލޫމާތުތަކެއް ލިބިގެންދާނެ ވޯކޮޝޮޕެކެވެ. މި ވޯކްޝޮޕް ގެ އަމާޒަކީ ނަމާދުގެ މުހިންމުކަމާ ނަމާދު ކުރާނޭ ގޮތުގެ އިތުރުން ނަމާދާއި ގުޅުންހުރި އެހެނިހެން ބައެއް ޙުކުމްތަށް ކުދިންނަށް ދަސްކޮށްދީ އުނގަންނައިދިނުމެވެ.\nސުޖޫދް ވޯކްޝޮޕް ކުރިޔަށް ގެންދަން ހަމަޖެހިފައިވަނީ ކުޑަކުދިންނާ އެކަށޭނެ ގޮތަށް ޝައުގުވެރިވާފަދަ ހަރަކާތް ތަކާއެކުގައެވެ. އެގޮތުން މި އިވެންޓްގެ ބައެއް ހަރަކާތްތަށް ވިލިމާލެ ބީޗް ސަރަހައްދުގައިވެސް ކުރިޔަށް ދާގޮތަށް ވަނީ ރޭވިފައެވެ.\nމި ވޯކްޝޮޕް ޚާއްޞަކޮށްފައިވާ ޢުމުރުފުރާ އަކީ 10 އަހަރާއި 14 އަހަރާ ދެމެދުގެ އަންހެން އަދި ފިރިހެން ކުދިންނަށެވެ. ބައިވެރިވުން މިހާރު ވަނީ ހުޅުވާލެވިފައެެވެ. އަދި މި ވޯކްޝޮޕްގެ ފީ އަކީ -/400 ރުފިޔާ އެވެ.\nމި ވޯކްޝޮޕްގައި ބައިވެރިވުމަށް ނަންނޯޓު ކުރުމުގެ ފުރުސަތު މިހާރު ވަނީ ހުޅުވާލާފައެވެ. އެގޮތުން SUJ<name><age> ޖެއްސަވުމަށް ފަހު 7341781 އަށް އެސް.އެމް.އެސް ކުރެއްވުމަކީ ޕީސް ފައުންޑޭޝަންގެ އެދެމެވެ.\nއަދި މި އެވެންޓާބެހޭ އިތުރު މައުލޫމާތުwww.peace.mv/sujood އިން ލިބިވަޑައި ގަންނަވާނެއެެވެ.\nއޮސްްޓްރޭލިއާއަށް އުފަން ޝެއިހް ނަސީމަކީ ސްވިޒަރލޭންޑް، ފިޖީ އަދި މެލޭޝިއާ ފަަދަ ޤައުމުތަކުގައި ޒުވާނުންނަށް ހިންގޭ އެކި އެކި އިވެންޓުތަކުގައި ވަރަށް ބޮޑަށް ހަރަކާތްތެރިވެލައްވާ ބޭފުޅެކެވެ. ސަޢޫދީ އަރަބިޔާގެ އިސްލާމިކް ޔުނިވަރސިޓީ އޮފް މަދީނާ އިން އިސްލާމިކް ލޯ ކިޔަވައިވިދާޅުވެގެން ހުންނެވި ޝެއިހް ނަސީމް މިވަގުތު މަސައްކަތް ކުރައްވަމުން ގެންދަވަނީ އިސްލާމިކް ކޮލެޖް އޮފް އޮސްޓްރޭލިއާގައެވެ. މީގެ އިތުރުން ޝެއިހް ނަސީމަކީ އެތައް ތަޢުލީމީ އަދި އެހެނިހެން ޖަމިއްޔާތަކުގައި މަސައްކަތް ކުރައްވާ ބޭފުޅެކެވެ.\nޕީސް ފައުންޑޭޝަން އަކީ 2010 އަހަރުުން ފެށިގެން ދީނީ-އިޖުތިމާއީ ޙަރަކާތްތައް ހިންގަމުން އަންނަ ޖަމްޢިއްޔާއެކެވެ. ޕީސް ފައުންޑެޝަން ގެ މައިގަނޑު މަޤްޞަދަކީ ތަޢުލީމާއި ތަމްރީނުގެ ތެރެއިން ހެޔޮލަފާ ރަނގަޅު މުޖުތަމަޢެއް ބިނާކުރުމެވެ. މިގޮތުން މި ހިނގާ 2017 ވަނަ އަހަރުވެސް ވަރަށްތަފާތު ޙަރަކާތްތަކެއް ހިންގާފައި ވެއެެވެ. އެގޮތުން ”ނަމޫނާ“ ގެ ނަމުގައި ހިންގާ ފަންނީ ތަމްރީން ޕްރޮގްރާމާއި ”ދަ ލެގަސީ“ އަދި ”ޕެބްލްސް ފެމެލީ ހަވީރު“ ފާހަކަ ކޮށްލެވެއެވެ.\n-ޚިޔާލު ފާޅުކުރައްވާ!- "ބޮޑުޗުއްޓީގައި ކުޑަކުދިންނަށް ނަމާދުކުރަން ދަސްކޮށްދިނުމަށް ރަނުގެ ފުރުސަތެއް!"


Bollywood Film Ufehdhun Theriyaage Aailaa Ammilla Ah Maruvejje - Vaguthu\nބޮލީވުޑް ފިލްމް އުފެއްދުންތެރިޔާގެ އާއިލާ އަމިއްލައަށް މަރުވެއްޖެ\n4 ހަފްތާ ކުރިން ( އޭޕްރީލް 8, 2021 )\nބޮލީވުޑުގެ ފިލުމު ޑައިރެކްޓަރ ސަންތޯޝްގެ ގުޕުތާގެ އަންހެނުން އުމުރުން 55 އަހަރުގެ އަސްމިތާއާއި ދަރިފުޅު ސްރިޝްތީ އަމިއްލައަށް މަރުވުމަށް ގޭގައި އަލިފާން ރޯކޮށްލައިފިއެވެ.\nއަސްމިތާގެ މުމްބާއީގެ ގޭ ކައިރި އަވަށްޓެރިންނަށް އެ ގޭގައި އަލިފާން ރޯވެފައިވާކަން އެނގުމުން ފުލުހަށް ގުޅައިގެން ފުލުހުން އައިސް ވީ އެންމެ އަވަހަކަށް އެދެމައިން ކޫޕާ ހޮސްޕިޓަލަށް ގެންދެވުނެވެ.\nހޮސްޕިޓަލަށް ގެންދެވުނު އިރު އެއްކޮށް ފިހިފައިވާ އަސްމިތާ ވަނީ މަރުވެފައެވެ. އަދި ހޮސްޕިޓަލަށް ގެންދެވުނު ސްރިޝްތީގެ ހަށިގަނޑުގެ 70 އިންސައްތަ ވަނީ ފިހިފައެވެ. މާގިނައިރުނުވެ އެ އަނިޔާއަށް ކެތްނުވެވި ސްރިޝްތީ މަރުވެފައިވަނީ މިދިޔަ އަންގާރަ ދުވަހު އެއާރޮލީ ނެޝަނަލް ބާރން ސެންޓާގައެވެ.\nފުލުހުން ހޯދި ހޯދުމުން އެނގުނީ މި ދެމައިންނަކީ ފިލުމު ޑައިރެކްޓަރ ސަންތޯޝް ގުޕުތާގެ އަންހެނުންނާއި ދަރިފުޅު ކަމަށް ރިޕޯޓް ތަކުގައިވެއެވެ.\nފުލުހުންނަށް މައުލޫމާތު ލިބިފައިވާ ގޮތުގައި އަސްމިތާ އަމިއްލައަށް މަރުވުމަށް ބޭނުންވީ ކިޑްނީގެ ބައްޔެއްގައި އަޅައި ވޭނެއްގެ ސަބަބުން އެކަމަށް ކެތް ނުވެގެންނެވެ. އަދި ސްރިޝްތީ އަމިއްލައަށް މަރުވުމަށް ބޭނުންވީ އޭނާގެ މަންމަ އެ ބަލީގައި އަޅާ ވޭނަށް ކެތްނުވެގެން އުޅޭތަން ފެނުމުންނެވެ.\n''އަމިއްލައަށް މަރުވުމުގެ ދެ ކޭސްއެއް އަހަރެމެން ރެޖިސްޓަރ ކޮށްފިން. މިކަމުގެ އިތުރު ތަހުގީގުތައް ދަނީ މިހާރު ވެސް ކުރެވެމުން'' ޑީއެން ނަގަރް ޕޮލިސް ސްޓޭޝަންގެ ސީނިއަރ އިންސްޕެކްޓަރ ބާރަތު ގައިކްވާޑް ބުނެފައިވެއެވެ.\nސަންތޯޝް ގުޕުތާ ޑައިރެކްޓް ކޮށްފައިވާ ބައެއް ފިލުމު ތަަކަކީ ''ފަރާރް.. އޮން ދަ ރަން''، ''ގާތަކް''، ''އާޖުކީ އޯރަތު'' ފަދަ ފިލުމުތައް ހިމެނެއެވެ.\nޑުރަގު މައްސަލައެއްގައި ބޮލީވުޑު ފަންނާނެއްގެ ދަރިއަކު ހައްޔަރުކޮށްފި\nބޮލީވުޑްގެ ފިލްމީ ތަރިއަކު 22 މީހުންގެ ފުރާނަ ސަލާމަތްކޮށްދީފި\nމީސް މީޑިޔާއާއި ދުރަށް ގޮސްފައިވާ ބައެއް ފަންނާނުން\nވަހ it ދޔ\nއޭޕްރީލް 9, 2021 13:34\nބައްޔަކީ ހެއްދެވި ފަރާތުން މެދުވެރި ކުރައްވާ ކަމާއި، ބަލީގެ ސަބަބުން ފާފަ ފުއްސެވުމާއި، ބަލިމީހާއި އޭނާގެ އާއިލާގެ މެދުގައްޔާއި ރައްޓެހިންގެ މެދުގައި ޖެހިފައިވާ މައްސަލަތައް ހައްލުވުމާއި މައާފު ކުރުމާއި އަލުން އެކުގައި އުޅުން ފަދަ ކަންކަން މެދުވެރިވާކަން މުސްލިމުންނަށް އެނގޭކަމީ ކިހާ ބޮޑު ނިއުމަތެއްe\nއޭޕްރީލް 10, 2021 02:38\nތިޔަބުނާ ފިލްމުތަކެއް އަޑެއް ނާހަން.


SINAF ge au showroom eh Hulhumale' ga hulhuvaifi - vNews.mv\nސިނަފްގެ އައު ޝޯރޫމެއް ހުޅުމާލޭގައި ހުޅުވައިފި\nޠާހިރާ އަޒްހާރު 25 June 2020, 20:46\nގޭތެރެ ޒިނަތްތެރިކުރުމާއި، މަރަމާތުކުރުމަށް ބޭނުންވާ ސާމާނު ލިބެން ހުންނަ ސިނަފް އިންޓީރިއާގެ އައު ޝޯރޫމެއް ހުޅުމާލޭގައި ހުޅުވައިފިއެވެ.\nސިނަފްގެ އައު ޝޯރޫމް ހުޅުވާފައިވަނީ ހުޅުމާލޭ ނިރޮޅުމަގުގައެވެ.\nވީނިއުސްއަށް މައުލޫމާތު ދެއްވަމުން ސިނަފްގެ ސޭލްސް އެންޑް މާކެޓިން މެނޭޖަރ ނަފްހާ ނާޒިމް ވިދާޅުވީ ސިނަފްގެ ހުޅުމާލޭ ޝޯރޫމުންވެސް މާލޭގައި ހުންނަ ޝޯރޫމުން ލިބެން ހުންނަ އިންޓީރިއާ ޑިޒައިނަށް ބޭނުންވާ އިންޓީރިއާ ފިނިޝިން ޕްރޮޑަކްޓްތައް ލިބެންހުންނާނެ ކަމަށެވެ.\nސިނަފްގެ މާލޭ ޝޯރޫމެކޭ އެއްގޮތަށް ހުޅުމާލޭ ޝޯރޫމުންވެސް ވުޑް ފްލޯރިން، ވިނާލް ފްލޯރިން އަދި ވޯލްޕޭޕާގެ ތަފާތު ޑިޒައިންތައް ހުޅުމާލޭ ޝޯރޫމުންވެސް ލިބިގެންދާނެ ކަމަށް ނަފްހާ ވަނީ ވިދާޅުވެފައެވެ. ނަފްހާ ވިދާޅުވީ ސިނަފްގެ ޝޯރޫމެއް ހުޅުމާލޭގައި ހުޅުވުމާއެކު، ހުޅުމާލެއިން ސިނަފްގެ ހިދުމަތް ހޯދަން ބޭނުންވާ ފަރާތްތަކަށް ފަސޭހަކަމާއެކު މި ތަކެތި ހޯދޭނެ ކަމަށް ގަބޫލުކުރާ ކަމަށެވެ.\nސިނަފް އިންޓީރިއާގައި އަޅުގަނޑުމެން މައިގަނޑު ގޮތެއްގައި މި ގެންގުޅެނީ އިންޓީރިއާ ފިނިޝިން ޕްރޮޑަކްޓްސް. އޭގެތެރޭގައި ވުޑް ފްލޯރިން، ވިނާލް ފްލޯރިން އަދި ވޯލްޕޭޕާގެ ގިނަ ތަފާތު ޑިޒައިންތައް މި ޝޯރޫމުން ލިބިގެންދާނެ. ހުޅުމާލެއަށް އަޅުގަނޑުމެން މިހާރު އެކްސްޕޭންޑް ކުރުމާއި ގުޅިގެން ހުޅުމާލޭގައި ދިރިއުޅޭ ކަސްޓަމަރުންނަށް އަދި އޮފީސްތަކާއި، ހަދަމުންދާ އިމާރާތްތަކަށް އަޅުގަނޑުމެންގެ ޕްރޮޑަކްޓްސްތައް ފަސޭހަކަމާއެކު ލިބުމަށް މަގުފަހިވާނެ.\nސިނަފްއަކީ އިންޓީރިއާ ޑިޒައިނާ ގުޅުންހުރި ސާމާނު ވަރަށް ފުޅާ ދާއިރާއެއްގައި ވިއްކަމުން ގެންދާ ކުންފުންޏެކެވެ. އެގޮތުން އޮފީސްތައް ޑިޒައިން ކުރުމަށް ބޭނުންވާ ސާމާނާއި، ގޭތެރެ ޒީނަތްތެރިކުރުމަށް ބޭނުންވާ އެތައް އެއްޗެއް ސިނަފްގެ ޝޯރޫމުން ލިބެން ހުރެއެވެ.


Hulhumaleyge dhevana fiyavahin 1000 aa 1800 akafoot ge 76 goathi vikkan hulhuvaalaifi | Mihaaru\nއެޗްޑީސީގައި މިއަދު ބޭއްވި ނޫސްވެރިންގެ ބައްދަލުވުމުގައި އެޗްޑީސީގެ އެމްޑީ ސައިމަން ވާހަކަ ދައްކަވަނީ. ދެވަނަ ފިޔަވަހީގެ ދަށުން ހިއްކި ސަރަހައްދުން ބިން ވިއްކުން މިއަދު ވަނީ އިފްތިތާހުކޮށްފައި. - ފޮޓޯ: މިހާރު\nހުޅުމާލޭގެ ދެވަނަ ފިޔަވަހިން 1000 އާއި 1800 އަކަފޫޓުގެ 76 ގޯތި ވިއްކަން ހުޅުވާލައިފި\n23 އޯގަސްޓް 2016 - 16:52 35 comments\nހުޅުމާލޭގައި އަލަށް ހިއްކި ދެވަނަ ފިޔަވަހިން 76 ބިން ވިއްކަން މިއަދު ހުޅުވާލައިފި އެވެ.\nހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)އިން މިއަދު ބުނި ގޮތުގައި ވިއްކުމަށް ހަމަޖެހިފައިވަނީ ދެ ކެޓަގަރީއަކުން 1000-1800 އަކަފޫޓުގެ 76 ބިމެވެ. އެއީ ބީޗު ފްރަންޓުން ވިއްކާ 38 ޕްލޮޓާއި ބީޗު ސައިޑުން ވިއްކާ 38 ޕްލޮޓެވެ.\nމި ބިންތައް ވިއްކުމަށް ހަމަޖެހިފައިވަނީ ބީލަމުގެ އުސޫލުން އެންމެ މަތީ އަގު ހުށަހަޅާ މީހުންނަށެވެ. ބީލަން ފެށޭ އަގެއްގެ ގޮތުގައި ކަނޑައަޅާފައި ވަނީ އަކަފޫޓަކަށް 3000ރ. ގެ ރޭޓުންނެވެ.\nހުޅުމާލޭގެ ދެވަނަ ފިޔަވަހީގެ އެއްގަމު ތޮށިލުމުގެ މަސައްކަތްކުރަނީ. ދެވަނަ ފިޔަވަހިން ގޯތި ދޫކުރާނީ ބީޗާ ކައިރިން. ފޮޓޯ: އެޗްޑީސީ\nއެޗްޑީސީގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެ ކުންފުނީގެ މެނޭޖިން ޑިރެކްޓަރު މުހައްމަދު ސައިމަން ވިދާޅުވީ ބިންވެރިކުރުމާއި ގެދޮރުވެރިކުރުމަކީ ސަރުކާރުގެ އެންމެ މުހިންމު އެއް ސިޔާސަތު ކަމަށެވެ. އަދި އެއީ ހުޅުމާލޭގެ ތަރައްގީ އަށް އިސްކަން ދީގެން ކުރާ މަސައްކަތުގެ އެއްބައި ކަމަށް އޭނާ ވިދާޅުވި އެވެ.\nއެގޮތުން ސޯޝަލް ހައުސިން ޕްރޮޖެކްޓްތަކެއް އަންނަ ފަދައިން މިޑްލް ރޭޓް ލަގްޒަރީ ހައުސިން ޕްރޮޖެކްޓްތަކެއް މާކެޓަށް އަންނަން ޖެހޭ ކަމަށް އޭނާ ވިދާޅުވި އެވެ.\nސައިމަން ވިދާޅުވި ގޮތުގައި ބިން ދޫކުރާނީ ދެވަނަ ފިޔަވަހީގެ ނެއިބާހުޑް އެކަކުންނެވެ. އެއީ ހުޅުމާލޭ ފުރަތަމަ ފިޔަވަހީގެ ދަށުން ހިއްކި ސަރަހައްދާ ޖެހިގެން އޮންނަ މޫދާ ކުރިމަތިވާ ގޮތަށާއި ގޮނޑުދޮށް ސަރަހައްދާ ކައިރީގައި އޮންނަ ބިމެވެ. އަދި ކުރިއަށް އޮތް ތަނުގައި ދެވަނަ ފިޔަވަހީގެ އެކި ސަރަހައްދުތަކުން މިއަށް ވުރެ ބޮޑެތި ބިންތައް ވެސް ވިއްކަން ހުޅުވާލާނެ ކަމަށް ސައިމަން ވިދާޅުވި އެވެ.\nއޭނާ ވިދާޅުވީ ބިން ވިއްކުމަށް އެޗްޑީސީން ވާން ޖެހޭ ތައްޔާރީތައްވެ ނިމިފައިވާ ކަމަށާއި ބިން ގަންނަން ޝައުގުވެރިވާ ފަރާތްތަކުން ހުށަހަޅަން ޖެހޭ ހުރިހާ އެއްޗެއް އަންނަ މަހުގެ 18 އިން ފެށިގެން ހުށަހެޅުމުގެ ފުރުސަތު ލިބިގެންދާނެ ކަމަށެވެ.\nހުޅުމާލެ ދެވަނަ ފިޔަވަހީގެ ދަށުން ފުރަތަމަ ގޯތި ދޫކުރާ ސަރަހައްދުތައް ރަތް ކުލައިގައި. - ފޮޓޯ: އެޗްޑީސީ\nބިން ގަތުމަށްޓަކައި ލޯނު ނެގުމުގެ ޒިންމާ އެ މީހަކު އަމިއްލައަށް ނަގަން ވާނެ ކަމަށާއި ފައިސާ ދެއްކުމުގައި އެޗްޑީސީން އެއްވެސް އެހީތެރިކަން ފޯރުކޮށްދޭ ގޮތަށް ހަމަޖެހިފައި ނުވާ ކަމަށް ވެސް އޭނާ ވިދާޅުވި އެވެ.\n"ބޭންކާ އެ މީހަކު ވާހަކަ ދައްކައިގެން ބޭންކުން އެ ލިބޭ އޮފާއަކުން ލޯނު ހަމަޖައްސައިގެން އެބޭފުޅުން ބޭނުންވާ އަގެއް އެޗްޑީސީ އަށް ލިބޭނެ އިންތިޒާމު ހަމަޖެއްސުމަކީ އެ މީހެއްގެ ޒިންމާއެއް،" އޭނާ ވިދާޅުވި އެވެ.\nސައިމަން ވިދާޅުވި ގޮތުގައި ހައުސިން ޕްރޮޖެކްޓްތަކެއް މާކެޓަށް ނެރުނަސް، ފައިސާ ދެއްކޭނެ ފަސޭހަ ގޮތްތަކެއް އޮންނަން ޖެހެ އެވެ. ސަރުކާރުގެ ސިޔާސަތުތަކުގެ ސަބަބުން ހައުސިން މާކެޓަށް ފައިނޭންސް ކުރުމަށް ވަރަށް ގިނަ ބޭންކުތަކުން ޝައުގުވެރިކަން އިތުރުވަމުން އަންނަ ކަމަށް އޭނާ ވިދާޅުވި އެވެ.\nއެޗްޑީސީގައި އޮތް ނޫސްވެރިންގެ ބައްދަލުވުމުގައި ސައިމަން ވާހަކަ ދައްކަވަނީ. ދެވަނަ ފިޔަވަހީގެ ދަށުން ހުޅުމާލޭން 76 ގޯތި ދޫކުރުމަށް ވަނީ ހަމަޖެހިފައި. - ފޮޓޯ: މިހާރު\nހަމައެއާއެކު ޕެންޝަން ފަންޑަށް ގެނެވުނު ބަދަލަކީ ޑައުންޕޭމަންޓް ދެއްކުމަށް ލިބުނު ވަރަށް ބޮޑު ލުޔެއްގެ ގޮތުގައި ސައިމަން ފާހަގަކުރެއްވި އެވެ. ގެދޮރު ނުވަތަ ފްލެޓް ގަތުމަށް ޕެންޝަން ފަންޑު މެދުވެރިކޮށް ޑައުން ޕޭމަންޓް ދެއްކޭ ގޮތަށާއި އެކަކަށް ވުރެ ގިނަ މީހުން ބައިވެރިވެގެން ވެސް އެ ފައިސާ ދެއްކޭ ގޮތަށް ގަވައިދެއް ދާދި ފަހުން ވަނީ އެކުލަވާލައިފަ އެވެ.\nއެޗްޑީސީން ބުނީ އުމުރުން 18 އަހަރުވެފައިވާ ކޮންމެ ދިވެއްސަކަށް ވެސް ބިން ގަތުމަށްޓަކައި ބީލަން ހުށަހެޅޭނެ އެވެ. ކޮންމެ މީހަކަށް ވެސް ބީލަން ހުށަހެޅޭނީ ކޮންމެ ކެޓަގަރީއަކުން ގިނަވެގެން ދެ ބިން ކަމަށާއި ބީލަން ހުށަހަޅާ ކޮންމެ ބިމަކަށް ވެސް ބިޑް ސެކިއުރިޓީ ބަހައްޓަން ޖެހޭނެ ކަމަށް އެ ތަނުން ބުންޏެވެ.\nބިމުގެ އަގުގެ އިތުރުން އެކުއިޒިޝަން ފީގެ ގޮތުގައި ބިމުގެ އަގުގެ ފަސް ޕަސަންޓު ނެގުމަށް ވަނީ ހަމަޖެހިފަ އެވެ. އަދި އެ ފީ އަކީ އެއްވެސް ސަބަބެއް މެދުވެރިވެގެން ފައިސާ ނުދެއްކިއްޖެ ހާލަތެއްގައި އަނބުރާ ރައްދުކޮށްދިނުމަށް ހަމަޖެހިފައިވާ ފީއެއް ކަމަށް އެޗްޑީސީން ބުންޏެވެ.\nހުޅުމާލޭގެ ދެވަނަ ފިޔަވަހީގެ ގޮތުގައި 240 ހެކްޓަރުގެ ބިން ވަނީ ހިއްކައިފަ އެވެ. އަދި އެ ސަރަހައްދުގައި 15،000 ހައުސިން ޔުނިޓާއި އެނޫންވެސް ތަފާތު ހިދުމަތްތައް ލިބޭ ގޮތަށް އެތަން ތަރައްގީކުރަން އެޗްޑީސީން އަންނަނީ މަސައްކަތްކުރަމުންނެވެ.\nއިތުރު ލިޔުންތައް ހުޅުމާލެ ބޯހިޔާވަހިކަން ހުޅުމާލެ ހައުސިން އެޗްޑީސީ ހައުސިން ޔުނިޓް މުހައްމަދު ސައިމަން


މިއަހަރުގެ މިސް ޔުނިވަރސްއަކީ މެކްސިކޯގެ ރީތީގެ ރާނީ | Atoll News\nމިއަހަރުގެ މިސް ޔުނިވަރސްއަކީ މެކްސިކޯގެ ރީތީގެ ރާނީ\nޝާއިޢުކުރީ: މުޙައްމަދު އަފްރާޙް މެއި 17, 2021, 14:34\nމިއަހަރުގެ މިސް ޔުނިވަރސް ގެ މަގާމަށް މެކްސިކޯގެ ރީތީގެ ރާނީ އަންޑްރޭއާ މޭޒާ ހޮވިއްޖެ އެވެ.\nމިސް ޔުނިވަރސް 2021 ފިނާލޭ ބާއްވާފައިވަނީ ފޮލްރިޑާގައި މިއަދު އެވެ.\nމިސް ޔުނިވަރސްގެ ތާޖު އަންޑްރެއާގެ ބޮލުގައި އަޅުވައިދީފައިވަނީ ފައިބެއަހަރުގެ މިސް ޔުނިވަރސް ސައުތު އެފްރިކާގެ ރީތީގެ ރާނީ ޒޮޒިބީ ޓުންޒީ އެވެ.\nމިއިވެންޓުގައި، ގައުމުގެ ވެރިއެއްގެ ހައިސިއްޔަތުން ކޮވިޑުގެ ބަލިމަޑުކަމުން ގައުމު ސަލާމަތްކުރުމަށް އަޅާނެ ފިޔަވަޅުތަކަކީ ކޮބައިތޯ ސުވާލު ކުރުމުން އަންޑްރޭއާ ބުނީ މި ނުރައްކާތެރި ކޮވިޑުގެ ބަލިމަޑުކަން ހުއްޓުމަށް އެންމެ ރަނގަޅު ހައްލެއް ނުނެރެވޭނެ ކަމަށެވެ.\n” ނަމަވެސް ގައުމުގެ ހާލަތު ގޯހުން ގޯހަށް ދިއުމުގެ ކުރިން ފުރަބަންދު ކުރާންނަން. ކޮވިޑުގެ ހާލަތު ގޯސްވެ މީހުންގެ ފުރާނަ ވަނީ ވަކިވެގެން ގޮސްފަ. ރައްޔިތުންނަށް އަޅާލައި ދުރާލައި ކުރީ ބައިގައި ފިޔަވަޅުތައް އަޅާނަން.” އަންޑްރޭއާ ބުންޏެވެ.\nޢުމުރުން 26 އަހަރުގެ އަންޑްރެއާ އާ އެންމެގާތުން ވާދަކުރި ބްރެޒިލްގެ ރީތީގެ ރާނީ ޖޫލިއާ ގަމާ އަށް ލިބުނީ ފަސްޓް ރަނަރަޕް އެވެ. ދެވަނައަށް ޖެނެކް މެސީޓާ އަދި ތިން ވަނައަށް ހޮވުނީ ޑޮމިނިކަން ރިޕަބްލިކްގެ ކިމްބަލީ ޕެރެޒް އެވެ. އަދި4ވަނައަށް ހޮވުނީ އިންޑިއާގެ އެޑްލީން ކަސްޓެލީނޯ އެވެ.\nމިލިޔުމަށް ޚިޔާލު ފޮނުވާ "މިއަހަރުގެ މިސް ޔުނިވަރސްއަކީ މެކްސިކޯގެ ރީތީގެ ރާނީ"


ނައިފަރު (ޅ. އަތޮޅު) - ވިކިޕީޑިއާ\nނައިފަރު (ޅ. އަތޮޅު)\nމި ރަށަކީ ޅ. އަތޮޅުގެ ވެރިކަން ކުރާ ރަށެވެ. ދިވެހިރާއްޖޭގެ އެހެން ރަށްރަށެކޭ އެއްފަދައިން މި ރަށަކީ ވެސް މުރަކައިގެ ދޮންވެލިން އުފެދިފައިވާ ޖަޒީރާ ރަށެކެވެ. މިރަށުގައިވާ އެންމެ ފާހަގަ ކުރެވޭ ކަމަކީ ވާހަކަ ދައްކައި އުޅޭ ބަހުރުވައެވެ.\nމި ރަށް އޮންނަނީ އުތުރު ޢަރުޟުން 5.444 ދަރަޖަ، އިރުމަތީ ޠޫލުން 73.366 ދަރަޖައިގައެވެ. ރަށް އޮންނަނީ ޅ. އަތޮޅުގެ ހުޅަނގުބިތުގައެވެ. ރަށުގައި ކުޅި، ކަނޑޫފާ ފަދަ ތަންތަނެއް ނުހުރެއެވެ. އަދި ގަސްބޯ ޖަންގައްޔެއްވެސް ނުވެއެވެ. ރަށުގެ ބޮޑުމިނަކީ 55.5 ހެކްޓަރެވެ. އެއީ ރަށުގެ ފަޅުން އެކިދުވަސްވަރު ހިއްކައިގެން ބޮޑުކުރެވިފައިވާ ބައިތައް ހިމަނައިގެންނެވެ. ގުދްރަތީ ގޮތުން އުފެދިފައިވާ ބައިގެ ބޮޑުމިނަކީ ގާތްގަނޑަކަށް 15 ހެކްޓަރެވެ. ރަށުގެ ބިންފުރުމުގެ ސަބަބުން ބާޑީ ދޫކޮށްގެން ރަށުގެ އެކި ދިމަދިމާއިން އަމިއްލަ މީހުންގެ މަސައްކަތުން ހިއްކަމުން ގެންދަނިކޮށް 1991 ހިސާބުގައި ރަށުގެ ފަޅު ފުންކުރިއިރު ނެގި ފަސް އަޅައިގެން ބައެއް ދިމަދިމާއިން ރަށަށް ބައިތައް އިތުރު ކުރެވުނެވެ. އެހައިތަނަށް ރަށުގެ ބޮޑުމިން 22 ހެކްޓަރު ހަމަވެއްޖެއެވެ. މިހެން އޮއްވާ 2003 ވަނަ އަހަރު ސަރުކާރުގެ ފަރާތުން ނައިފަރުގެ ބިން ހިއްކުމުގެ މަސައްކަތް ކުރިއަށް ގެންދިޔައެވެ. 2005 ނިމުނުއިރު ރަށުގެ ބޮޑުމިން 53 ހެކްޓަރު ހަމަވެއްޖެއެވެ. އެއަށްފަހު 2012 ވަނަ އަހަރުން ފެށިގެން ރަށުގެ އާ ބަނދަރު ހެދުމަށާއި ކުރީގެ ބަނދަރު މަރާމާތުކޮށް އެއްގަމު ތޮށި ބޭރަށް ޖެއްސުމުގެ ސަބަބުން ރަށުގެ ބޮޑުމިން 55.5 ހެކްޓަރަށް އިތުރުވީއެވެ.\nނައިފަރުގައި ރަޖިސްޓަރީ ކުރެވިފައިވާ އާބާދީއަކީ 2015 ގެ ނިޔަލަށް 5210 އެވެ. ނަމަވެސް 2014 ވަނަ އަހަރުގެ ސެޕްޓެމްބަރު މަހު ނެގި ބޯހިމެނުމުގެ ހިސާބު ދައްކާ ގޮތުން ނައިފަރުގައި ދިރިއުޅެނީ 4141 މީހުންނެވެ. ރަށުގެ ގިނަބަޔަކު ވަޒީފާ ހޯދުމަށާއި ދަރިންނަށް ކިޔަވައިދިނުމަށް މާލޭގަޔާއި ރިސޯޓްތަކުގައި ދިރިއުޅެއެވެ.\nއިޤްތިޞާދީ ގޮތުން ކުރާ މަސައްކަތްތަކަކީ މަސްވެރިކަމާއި ރޭނުމުގެ އިތުރުން ފަތުރުވެރިކަމުގެ މަސައްކަތް ތަކުގައި ވަޒީފާ އަދާ ކުރުމެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ3ޖެނުއަރީ 2016، 00:18 ގައެވެ.


Quran balaigen kiyevumuge virtual gaumee mubaaraai ifthithaahukohfi | Jazeera\tޤުރުއާން ބަލައިގެން ކިޔެވުމުގެ ވާޗުއަލް ގައުމީ މުބާރާތް އިފްތިތާހްކޮށްފި - Jazeera\nޤުރުއާން ބަލައިގެން ކިޔެވުމުގެ ވާޗުއަލް ގައުމީ މުބާރާތް އިފްތިތާހްކޮށްފި\nމުޙައްމަދު އަފްޒަލް November 16, 2020 154 views0\nކީރިތި ޤުރުއާން ބަލައިގެން ކިޔެވުމުގެ ވާޗުއަލް ގައުމީ މުބާރާތް 2020 މިއަދު އިފްތިތާހްކޮށްފިއެވެ.\nމި މުބާރާތް އިފްތިތާހްކޮށްދެއްވީ މިކަމަށް ހާއްސަކޮށްގެން އިސްލާމިކް މިނިސްޓްރީގެ ޖަލްސާކުރާ މާލަމުގައި ބޭއްވުނު ހާއްސަ ރަސްމިއްޔާތެއްގައި، ރައީސުލްޖުމްހޫރިއްޔާގެ ނައިބު ފައިސަލް ނަސީމްއެވެ. މި ރަސްމިއްޔާތުގައި މިނިސްޓަރ އޮފް އިސްލާމިކް އެފެއާޒް އަހްމަދު ޒާހިރު އަލީވެސް ބައިވެރިވެވަޑައިގެންނެވިއެވެ.\nކީރިތި ޤުރުއާން ބަލައިގެން ކިޔެވުމުގެ ގައުމީ މުބާރާތް ވާޗުއަލްކޮށް ބާއްވަން މިއަހަރު ނިންމާފައިވަނީ ކޮވިޑް-19ގެ މި ހާލަތުގައިވެސް ދިވެހިންގެ ހިތްތަކުގައި ކީރިތި ޤުރުއާން ކިޔެވުމަށް ލޯބިޖައްސައި ޤުރްއާން ކިޔެވުމުގެ ފަންނު އާލާކޮށް ދިރުވައި، ފެތުރުމަށްޓަކައެވެ. އިސްލާމިކް މިނިސްޓްރީއިން މައުލޫމާތުދީފައިވާ ގޮތުގައި، އެހެން އަހަރުތަކާއި ހިލާފަށް، މި އަހަރުގެ މުބާރާތް ކުރިއަށްދާނީ ބަލައިގެން ކިޔެވުމަށް ހާއްސަކޮށްގެންނެވެ.\n4 އަހަރުން މަތީގެ ކޮންމެ ކުއްޖަކަށްވެސް ބައިވެރިވުމުގެ ފުރުސަތު ހުޅުވާލައިގެން ކުރިއަށްގެންދާ މި މުބާރާތް ބާހަލެވިފައިވަނީ2ބުރަކަށެވެ. އެއީ އޮޑިޝަން ބުރާއި ފައިނަލް ބުރެވެ. މިނިސްޓްރީއިން ބުނެފައިވާ ގޮތުގައި މިފަހަރު އޮންނާނީ މުޖައްވަދުކޮށް (ދިގު ރާގަށް) ކިޔެވުމުގެ ކެޓެގަރީއާއި ޙަދަރުކޮށް (ކުރު ރާގަށް) ކިޔެވުމުގެ ކެޓެގަރީއެވެ. ކޮންމެ ބައިވެރިއަކަށްވެސް ބައިވެރިވެވޭނީ މީގެ ތެރެއިން ކޮންމެވެސް އެއް ކެޓެގަރީއެއްގައެވެ.\nއިސްލާމިކް މިނިސްޓްރީއިން މައުލޫމާތު ދޭ ގޮތުގައި އޮޑިޝަންގައި ބައިވެރިވުމަށް އެދޭ ފަރާތްތަކުން ޕޯޓަލް މެދުވެރިކޮށް މުބާރާތުގައި ބައިވެރިވާން އެދޭ ފޯމު ފުރިހަމަކުރުމަށް ފަހު 28 ނޮވެމްބަރުގެ ކުރިން ވީޑިއޯ ޕޯޓަލް މެދުވެރިކޮށް ފޮނުވަން ވާނެއެވެ.\nއެހެން އަހަރުތަކެކޭވެސް އެއް ފަދައިން މި އަހަރުވެސް ކޮންމެ ކެޓެގަރީއަކުންވެސް އަންހެން އަދި ފިރިހެން ބައިވެރިންގެ ތެރެއިން 1ވަނަ ހޯދާ ފަރާތަކަށް ރައީސުލްޖުމްހޫރިއްޔާ ދެއްވާ ހާއްސަ އިނާމް ލިބޭނެކަމަށްވެސް މިނިސްޓްރީއިންވަނީ ބުނެފައެވެ.


….ރީން….2– Esfiya – Dhivehi Vaahaka Site\n- by RifuRifu - 70- September 8, 2019\nރީންގެ މެގްނަމް ވެއްޓުނީ އެމީހާގެ ގަމީހަށެވެ. ރީން އެމީހާއާއި ދިމާލަށް ހަޅޭއް ލަވައިގަތެވެ.\n” އޭތް؟؟ ކިހިނެތްތަ ވެގެން ތިއުޅެނީ؟؟ ތަނަކުން އަންހެން ކުއަޖަކު ފެންނައިރަށް އައިސް ޖެހިގަންނަން ޖެހޭތަ؟؟ ކަލޭއާ ހެދިއޭ މަގޭ މެގްނަމް ވެސް އެ އެއްޓުނީ…. ” ރީން އެމީހާ އާއި ދިމާލަށް ހިތު ހުރި އެއްޗެއް ކިޔާލީ ވީނުވީއެއް ވެސް ބަލާލުމެއް ނެތިއެވެ.\n” އަޅޭ މަ ގަސްތުގައެއް ނޫނޭ ޖެހުނީ… މަ މިހެން އަންނަނިކޮށޭ. ވަރަށް ބޮޑަށް ސޮރީ. މަ މެގްނަމެއް ގަނެދީފާނަން. ” އެމީހާ މަޑުމަޑުން ބުނެލިެއެވެ. ރީންއަށް އެމީހާގެ މޫނަށް ބަލައިލެވުނެވެ. އޭނާގެ ރުޅިގަނޑު ފިނިވީ ދެނެވެ.\n” ސޮރީ ” ރީން އިސްޖަހައިލައިގެން އިނދެ ބުންޏެވެ. އޭނާ އިނީ ވަރަށް ލަދުގެންފައެވެ. އެ ދެލޮލުގެތެރޭގައި ކަރުނަ ހުއްޓެވެ.\n” އެ ކީއްވެ؟؟ އަހަރެންނެއްނު ތިހެން ބުނަން ޖެހޭނީ؟ ” އެމީހާ މަޑުމަޑުން ބުންޏެވެ.\n” ނޫން އަހަރެންގެ ކުށެއްނު އެއީ ވީކަމެއް ބަލާނުލާ އެއްޗެހި ކީމަ. އަދިވެސް އެއްފަހަރު ވަރަށް ބޮޑަށް ސޮރީ. ” ރީން އެ ހުރިގޮތަށް އެއްއަތުން އަނެއް އަތުގައި ހިފައިގެން އިނދެ ބުންޏެވެ.\n” އިޓްސް އޯކޭ. ކޮން ނަމެއްތަ ކިޔަނީ؟؟ އަހަންނަށް ކިޔަނީ ރިހާން. ” ރިހާން ރީން ކައިރީގައި ނަން އަހައިލީއޭނާގެ އެންމެ ރީތި ހިނިތުންވުން ރީން އަށް ދެމުންނެވެ. ރީންއަށް އިނދެވުނީ ކަޅިޖަހައިނުލައި ރިހާންއާއި ދިމާލަށް ބަލަހައްޓައިގެންނެވެ. އޭނާ ސިއްސައިގެން ދިޔައީ ކުއްލިއަކަށް ރިހާން އޭނާއަށް ގޮވާލުމުންނެވެ.\n” އޭތް ނަމެއްވެސް ނެތީތަ؟؟” ރިހާން ރީންއާ ސަމާސާއެއްކޮއްލިއެވެ.\n” އަހަންނަށް ކިޔަނީ ރީން. ” ރީން ހަމަ އެ އިންގޮތަށް އިނދެ ބުންޏެވެ.\n” ރީން ހާދަ ރީއްޗޭ. ނަން ވެސް ހަމަ އެހާ ރީތި. މާޝާ ﷲ. ” ރިހާން އަށް ވެސް ރީންގެ ރީރިކަމަށް ތައުރީފް ކޮށް ނުލައެއް ނުހުރެވުނެވެ.\n” ތެންޔޫ ރިހާން. ޔޫ ޓޫ. ” ރީން ރިހާންއަށް ޝުކުރުއަދާ ކުރިއެވެ. އަދި ރިހާން އަށް ތައުރީފް ކޮށް ނުލައެއްވެސް އޭނާއަކަށް ނީނދެވުނެވެ.\n” ވެލްކަމް އެންޑް ތެންކްސް. ” ރިހާން ހިނިތުންވެލަމުން ބުނެލިއެވެ. ރީން ވެސް އޭގެ ބަދަލުގަައި ހިނިތުންވުމެއް ރިހާންއަށް ރައްދުކޮށްލިއެވެ.\n” މްމްމް ވެލްކަމް. ” ރީން ރިހާންގެ ދެ ލޮލާއި ހަތަރުކަޅި ހަމަކޮއްލަމުން ބުނެލިއެވެ.\n” ސޯ ފްރެންޑްސް ރައިޓް؟؟؟ ” ރިހާން ރީންއާއި ރިމާއާއި ދިމާލަށް ބަލައިލަމުން ބުނެލިއެވެ.\n” ޔާ. ޝީ އިޒް ރީމާ. މަގޭ ބެސްޓީ. ދެން އެއީ ކާކު؟؟ ” ރީން އެހީ ރިހާން އާއި އެއްކޮށް އައި މީހާގެ ވާހަކައެވެ. ރިހާން އިޝާރަތްކުރީ އޭނާގެ އެންމެ ގާތް އެކުވެރިޔާ އަށް ކައިރިއަށް އައުމަށެވެ.\n” މީ ރުހާން. މަގޭ ބެސްޓީ.” ރިހާން އޭނާގެ އެންމެ ގާތް އެކުވެރިޔާ ރީންމެންނަށް ތައާރަފް ކޮއްދިނެވެ. ރުހާން ހިނިތުންވެލިއެވެ.\n” ތި ދެމީހުންގެ ނަން ހާދަ ވައްތަރޭ. އަނެއްކާ ފެމެލީ ތަ؟؟؟ ރީމާ ރުހާން ކައިރީ އެހިއެވެ.\n” ނޫނޭ. މިދެން ހަމަ އިއްތިފާގެއް ދޯ ރިހާން. ” ރުހާން އާއި ރިމާ ވަތަށް އަވަހަށް އެކުވެރިވިއެވެ. ހަމަ އެފަދައިން ރީން އާއި ރިހާން ވެސް ވަރަށް އަވަހަށް އެކުވެރިވިއެވެ.\n” ހިނގާ މެގްނަމް ބޯން ދާން. މަ ދޭނަން. ރީން ބޭނުމެއް ނޫންތަ؟؟ ” ރިހާން މެގްނަމް ބޯން ދިއުމަށް ރީން މެންނަށް ދައުވަތު ދިނެވެ.\n” ބޭނުން. ހިނގާ ދާން. ” ރީން އޭނާގެ ހުދު ދަތްތަށް ދައްކައިލަމުން ހިނިތުންވެލިއެވެ.\n” މަ ބޭނުމެއްނޫން. އަދިމަގޭ މެގްނަމް ހުހެއްވެސް ނުވޭ. ” ރީމާ ރިހާން އާއި ދިމާލަށް ބަލައިލަމުން ބުނެލިއެވެ.\n” މަ ވެސް ބޭނުން. ” ރުހާން ވެސް މެގްނަމް ބޭނުންކަމަށް ބުނެލިއެވެ.\n” އޯކޭ. ހިނގާ ހިނގާލަން ދަމާ؟ އަދިކިރިޔާ އެ ފަހެއް ޖެހީ. ” ރިހާން ބުންޏެވެ. އެންމެން ވެސް އެ ބަހަށް ތާއީދު ކުރިއެވެ.\n” ރިހާން އާ ރުހާން ދޭ މެގްނަމް ގަންނަން. އަހަރެމެން ތިބޭނަން މިތާ. ” ރީން ރިހާން އާއި ދިމާލަށް ބަލައިލާފައި ބުނެލިއެވެ.\n” އޯކޭ. ކޮން ވަށްތަރެއް ރީން އަށް؟؟؟ ” ރިހާން ރީން އަށް ގެންނަނީ ކޮންވައްތަރެއްގެ މެގަނަމެއްތޯ އަހާލިއެވެ.\n” އަހަންނަށް އޯކޭ ކޮނަމެ ވަށްތަރަކަސް. ” ރީން ހީލަމުން ބުނެލިއެވެ.\nރިހާން މެން ފިހާރައަށް ދިއުމުން ރީން އާއި ރީމާ ކޮންމެވެސް ވާހަކައެއް ދައްކަން ތިއްބެވެ.\n” ކޮބާ ރިހާން އާ އަޅައިގަތީ ދޯ؟ މަށަށް ހީވިއޭ ރީނު އޭނައަށް ބަލަން އިން ގޮތުންވެސް. ” ރީމާ ރީން އާ ދިމާ ކޮއްލިއެވެ. ވަގުތުން ރީންގެެ ކޮލަށް ޖަންބު ކުލަ ވެރިވިއެވެ. އޭނާ ލަދުން ހީވަނީ ވިރޭހެންނެވެ.\n” މަށަށް އެނގޭ ރީ އަށް އެނގޭނެކަން. އޭނަ ކިހާ ސަޅި ދޯ؟ ”\n” ހޫމްމްމް. ދެން ތިވަރު ނުވެބަލަ ދޯ؟ ” ރީމާ ހެވިފައި އިނދެ ރީން އާ ދިމާ ކޮއްލިއެވެ.\n” ހަހަހާ. ރީ ހީކުރީ ދޯ މަށަށް ރީ ނޭނގޭނެޔޭ؟ ރުހާން އާ އަޅައިގެންފައެއްނު ދޯ ތީނީ؟ ” ރީން ރީމާ އާއި ދިމާ ކޮއްލިއެވެ.\n” އޭ ކިހިނެތް އެނގުނީ؟ ” ރީމާ އަހައިލިއެވެ.\n” ހަމަ ރީ އަށް ވެސް އެނގުނު ގޮތަށް. ” ރީން ހެމުން ހެމުން ބުނެލިއެވެ.\nވީމޭ އިންތިޒާރުގައި 15 ވަނަ ބައި\nSalhi me first dhw


Breaking news: Covid-19: 1 Lakka Ah Vureh Gina Booking Cancel Koffi\nކޮވިޑް-19: އެއްލައްކައަށް ވުރެ ގިނަ ބުކިން ކެންސަލްކޮށްފި\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް-19 ގެ ސަބަބުން އެއްލައްކައަށްވުރެ ގިނަ ބުކިން ކެންސަލް ވެފައިވާ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nޓޫރިޒަމް ސިނާއަތުގެ ހާލަތު އަންގައިދޭން ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަލީ ވަހީދު ވިދާޅުވީ، ކޮވިޑް-19 އާ ގުޅިގެން މިހާތަނަށް 125،827 ކެންސަލޭޝަން ކޮންފައިވާ ކަމަށެވެ. އެހެންނަމަވެސް، ތިން ލައްކައަށް ވުރެން ގިނަ ބުކިންގް ބުކިން އަލަށް ހައްދާފައިވާ ކަމަށް ޓޫރިޒަމް މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ، ޓޫރިޒަމްގެެ ސިނާއަތަށް ބޮޑު ލޮޅުމެއް އަންނާނެކަން ކުރިންވެސް އެނގޭކަމަށާއި، މިހާލަތުން އަރައިގަންނާނެ ކަމުގެ ޔަގީންކަން އެބައޮތް ކަމަށެވެ. މިހާތަނަށް އަޅާފައިވާ ފިޔަވަޅުތަކާއި ގުޅޭ އެންމެ ފަހުގެ މައުލޫމާތު ދެއްވަމުން، ވިދާޅުވީ ޓޫރިޒަމް ދާއިރާގެ ހުރިހާ ސްޓޭކްހޯލްޑަރުންނާ މަޝްވަރާކުރެވިގެން ކުރެވެމުންދާ ކަމަށެވެ. އަދި މި ދާއިރާގައި ތިބި ހުރިހާ ފަރާތްތަކަށް ދޭންޖެހޭ އެއްބާރުލުން މިނިސްޓްރީން ދެމުން ގެންދާނެ ކަމަށް ވިދާޅުވިއެވެ.\nމި ވައިރަސްއަށް ޕޮޒިޓިވްވީ ދެ މީހުން ފެނުނު ޅ. ކުރެއްދޫގެ ހާލަތު ބަޔާންކުރަމުން އަލީ ވަހީދު ވިދާޅުވީ އެ ރިސޯޓުގައި މި ވަގުތު 696 ފަތުރުވެރިން އެބަ ތިބި ކަމަށެވެ. އަދި ވަރަށް ގާތުން އެ ފަރާތްތަކުގެ ހާލަތު މޮނީޓަރ ކުރެވެމުން ދާކަމަށްވެސް ވިދާޅުވިއެވެ. އަދި އެ ރިސޯޓުގައި ތިއްބެވި ފަރާތްތަކަށް ބޭނުންވާ ކާބޯތަކެތި ފޯރުކޮށްދެވޭނެ އިންތިޒާމްތައް ހަމަޖެހިފައިވާ ކަމަށް ވިދާޅުވިއެވެ.\nމިއީ ތރާއްޖޭގެ ފަތުރުވެރިކަމަށް މިފަހުން އައި އެންމެ ބޮޑު ލޮޅުމެވެ.


ހަނދާދިމާޔަށް އެބައިމީހުން ވައްވައްޖަހައެވެ. – lhohi.com\nހަނދާދިމާޔަށް އެބައިމީހުން ވައްވައްޖަހައެވެ.\nޝާއިޢުކުރީ: Lhohi ތާރީޚު: ސެޕްޓެންބަރު 21, 2012\nމިވެސް މުހިންމު ←\nސަލަފުންގެ ބޭކަލެއްގެ ވާހަކަ\nއިމާމުގެ ފަހަތުގައި ނަމާދަށް ތިބޭމީހުންގެ ކުރިކެނޑުމުގެ ޙުކުމް\nﷲއަށްޓަކައި އެއްޗެއް ދޫކުރާ މީހަކަށް އެޔަށްވުރެ ހެޔޮކަމެއްއެއިލާހު ދެއްވައެވެ.\nأبو عبد الله الضهي\nނަވާރަސަތޭކަ ހަތްދިހަ އަށްވަނަ އަހަރު އެމެރިކާގެ ލިޔުންތެރިޔެއްކަމަށްވާ މައިކަލް އެޗް.ހާރޓު އޭނާގެ ފޮތެއްކަމަށްވާ ދަ ހަންޑްރެޑް : އަ ރޭންކިން އޮފް ދަ މޮސްޓު އިންފުލުވެންޝަލް ޕާރސަންސް އިންދަ ހިސްޓުރީ. ( ތާރީޚުގައި އެންމެ ނުފޫޒުގަދަ ސަތޭކަ މީހުން) ޕަބްލިޝްކުރިއެވެ .މިފޮތުގެ އަޖައިބުކަމަކީ މީނާއަކީ ނަޞާރާއަކަށް ވުމެއްނޫނެވެ. އަދި ކިއެއްހެއްޔެވެ؟ މިފޮތާއި މެދުގައި އަހަރެމެން މުސްލިމުންނަށް ސަމާލުކަމަށް ގެނުވީ އެސްޓޮރޮނޮމީގެ ގޮއްޕެއްކަމަށްވާ\nއެސްޓުރޯފިޒިކްސް އިލްމުގެ މި އިލްމުވެރިޔާގެ މިފޮތުގެ އެއްވަނައަކަށް އަހަރެމެންގެ މާތްނަބިއްޔާ މުޙައްމަދު ޞައްލަﷲ އަލައިހި ވަސައްލަމަ ހިޔާރުކޮށްފައިވާތީއެވެ.\nއެފޮތުގައި މައިކަލް ބުނެފައިވެއެވެ. “My choice of Muhammad to lead the list of the world’s most influential persons may surprise some readers and may be questioned by others, but he was the only man in history who was supremely successful on both the religious and secular level.”\nއަހަރެންގެ ހޮވުމަކަށް މުޙައްމަދު – ޞައްލަﷲ ޢަލައިހި ވަސައްލަމަ- ދުނިޔޭގެ ތާރީޚުގައި އެންމެ ނުފޫޒުގަދަ ބޭކަލަކަށް ހޮވުމުން ކިޔުންތެރިން ފަހަރެއްގައި ހައިރާންވެދާނެއެވެ. އަދި ބައެއްމީހުން އެކަމާ ސުވާލުވެސް ކޮށްފާނެއެވެ. ނަމަވެސް އެކަލޭގެފާނަކީ އިންސާނީ ތާރީޚުގައި އެންމެ ބޮޑަށް ދީނީގޮތުންނާއި އަދި ދުނިޔަވީ ގޮތުން ކާމިޔާބު ހޯދި ހަމައެކަނި ކަލޭގެފާނެވެ.\nއޭނާއަކީ ނަޞާރާއަކަށް ވުމާއެކުގައިވެސް އެހެން ހުރިހާ ލީޑަރުންގެ މައްޗަށް އޭނާ ހިޔާރުކުރީ މާތް ނަބިއްޔާ ޞައްލަﷲ ޢަލައިހި ވަސައްލަމައެވެ.. މިކަމުން އަންގައިދޭ އެއްޗަކީ ކާފަރުންވެސް އަހަރެމެންގެ މާތްނަބިއްޔާގެ މަތިވެރިކަމަށް އިގުރާރުވާކަމެވެ. އެކަލޭގެފާނަކީ ހުރިހާ ގޮތަކުން ކާމިޔާބު ލީޑަރެއްކަމަށް އެބައިމީހުން އެއްބަސްވެއެވެ. އެކަލޭގެފާނުގެ ދުސްމަނުންވެސް މިކަމަށް އިގްރާރުވެއެވެ. ނަމަވެސް އެބައިމީހުންގެ ހަސަދަވެރިކަމުގެ ސަބަބުން ބައެއްމީހުން އެކަލޭގެފާނަށް ބަދުބަސްރައްދުކުރަނީއެވެ\nއެބައިމީހުން އެކަލޭގެފާނަކީ ކޮންބޭކަލެއްކަން ރަނގަޅަށް އެނގެއެވެ. އަދި މުސްލިމުންގެ ގާތުގައި އެކަލޭގެފާނުގެ މަޤާމަކީ ކޮބައިކަންވެސް އެބައިމީހުންނަށް ރަނގަޅަށް އެނގެއެވެ. އެހެންކަމުން އެބައިމީހުން މުސްލިމުން ރުޅި އަރުވާލާ މުސްލިމުންނަށް ގޯނާކޮށްލުމަށް ބޭނުންވާ ހިނދު އަހަރެމެންގެ މާތް ނަބިއްޔާއަށް ފުރައްސާރަކުރުމާއި އަދި އެނޫންވެސް އެބައިމިހުންނަށް ކުރެވުނު ކަމެއް ކުރުމަށް ގަދައަޅައި އުޅެއެވެ. ނަމަވެސް އެކަލޭގެފާނަށް އަންނާނެ އެއްވެސް އުނިކަމެއް އަދި ދެރައެއްވެސް ނެތެވެ.\nއެކަލޭގެފާނަކީ މުޅި ޢާލަމްތަކަށް ﷲ ސުބުހާނަހޫ ވަތަޢާލާ ފޮނުއްވި ރަޙުމަތެވެ. ﷲ ސުބުޙާނަހޫ ވަޙީކުރެއްވިއެވެ.\nއަދި ތިމަންއިލާހު ކަލޭގެފާނު ޢާލާމްތަކަށް ރަޙުމަތެއްކަމުގައި މެނުވީ ނުފޮނުއްވަމެވެ.\nއެބައިމީހުން އެކަންކުރީ މުސްލިމުންގެ ހިތްތަކުގައި އެމާތް ނަބިއްޔާގެ ގަދަރުކުޑަކޮށްލަން ކަމުގައިވާނަމަ އެބައިމީހުންނަށް އެކަމުން ނާކާމިޔާބުވެއްޖެއެވެ. ނުވަތަ އިސްލާމްދީނުގެ އަގުވައްޓާލާ ދެރަކޮށްލަން ކަމުގައިވާނަމަ އެކަމުގައި ވެސް އެބައިމީހުން ނާކާމިޔާބު ވެއްޖެއެވެ. އޭގެ ބަދަލުގައި އިސްލާމްދީނާއި ބެހޭ ގޮތުން އެއްވެސް ކަމެއް ނޭނގޭ މީހުންނަށް އެދީން އެނގި އެދީން ފުޅާވުމަށް މަގުފަހިވެއްޖެއެވެ. އަދި އެމާތް ނަބިއްޔާ އަށް ލޯބިކޮށް އެނަބިއްޔާއަށް ތަބާވުމަކީ މުސްލިމުންނަށް ކުރަން ޖެހިފައިވާ ކަމެއްކަން އެކަމުގައި ޣާފިލުވެފައިވާ މީސްތަކުންނަށް އެނގުމަށް ފަހިވެއްޖެއެވެ. އަދި ދީނަށް ފަރުވާކުޑަ ކުރެވޭ މީހުންނަށް އެބައިމީހުންނަށް ފަރުވާ ކުޑަ ކުރެވެމުން ދަނީ ކޮންކަމަކުން އެބައިމީހުންނަށް އެނގުމަށް ފަހިވެއްޖެއެވެ.\nއެކަލޭގެފާނަކީ މުސްލިމުންގެ ނަމޫނާއެވެ. ﷲ ސުބުޙާނަހޫ ވަތަޢާލާ ވަނީ އެކަންބަޔާންކުރައްވާފައެވެ.\nوَمَا آتَاكُمُ الرَّ‌سُولُ فَخُذُوهُ وَمَا نَهَاكُمْ عَنْهُ فَانتَهُوا ۚ\nތަރުޖަމާއީ: އަދި ރަސޫލާ މުޙައްމަދު ޞައްލަﷲ ޢަލައިހި ވަސައްލަމަ ދެއްވި އެއްޗެއްކަމުގައިވާނަމަ ތިޔަބައިމީހުން އޭގައި ހިފާށެވެ. އަދި ނަހީކުރެއްވި ކަމެއް ކަމުގައިވާނަމަ އެކަމުން ދުރުވެގަންނާށެވެ.\nއަބަދުވެސް މުސްލިމުންގެ ގޮތަކަށް ވާނީ މިއެވެ. ނަޖާވާ ކާމިޔާބުވާ މުސްލިމުންގެ މަގަކީ މިއެވެ.\nފަހެ މާތް ނަބިއްޔާ ޞައްލަﷲ ޢަލައިހި ވަސައްލަމަ ފުރައްސާރަ ކުރުން ކާފަރުން ހުރިހާ ޒަމާނެއްގައިވެސް ކުރަމުން އަންނަ ކަމެކެވެ. އެކަލޭގެފާނު އެބިމަކަށް އުފަންވި މައްކާގެ ބިމުގައި އެކަލޭގެފާނަކީ އަމީނުގެ ނަމުގައި މަސްޙޫރުވެވަޑައިގެންފައިވާ ބޭކަލެކެވެ. އޭގެ މާނައަކީ އަމާނާތްތެރިޔާއެވެ. ނަމަވެސް އެކަލޭގެފާނު ނަބީކަމައިގެން ފޮނުވުމުން ކުއްފާރުންގެ މީހުންތައް އެކަމާއި އިންކާރުކޮށްހަސަދަ ވެރިވެގަތެވެ.. އަދި އެކަލޭގެފާނަށް ބަދުބަސްތައް ރައްދުކުރަން ފެށިއެވެ. އެކަލޭގެފާނަކީ ޝާއިރެއްކަމުގަޔާއި އަދި އެކަލޭގެފާނަކީ ކާހިނެއްކަމުގައި ބުނަމުން ދިޔައެވެ.\nނަމަވެސް ރަޙުމަތުގެ ނަބިއްޔާއަށް އެއްވެސް ގެއްލުމެއް ނުލިބެއެވެ. އަދި ކިއެއް ހެއްޔެވެ؟ އެކަލޭގެފާނަށް ﷲ ސުބުހާނަހޫ ވަތަޢާލާ ދެއްވެވި ނަބީކަން އެކަލޭގެފާނު ހަތިމުކުރައްވައި ދުނިޔޭގައި ނުވާފަދަ މަތިވެރި ނަމޫނާއެއް ހުރިހާ ގޮތަކުން ދެއްކެވުމަށްފަހު އެކަލޭގެފާނު ވަނީ އެހެން އިންސާނުންނެކޭ އެއްފަދައިން\nމީސްތަކުން އަބަދުވެސް މަސްހޫރުވުމަށާއި ނުވަަތ އެނޫންވެސްކަންކަން ކުރުމަށްޓަކައި ބޭކާރު ވިޔާނުދާ ކަންތައްތައް ކޮށް އުޅެއެވެ. އަޅުގަނޑުމެން ކުޑައިރު ހަނދުގައި އަތްލަން މައްޗަށް ފުމެ ހަދައި ހަދަމެވެ. ބައެއް ފަހަރަށް ހަނދަށް ފެންޖަހަމުއެވެ. އަނެއްބައި ފަހަރަށް އެނޫންކަންކަންވެސް ކުރެވެއެވެ. ނަމަވެސް އަޅުގަނޑުމެން ކުރާ ކަމަކުން ހަނދަށް ފެނެއް ނުދެއެވެ. އަދި ކިއެއްހެއްޔެވެ؟ އަތެއްވެސް ނުލެވެއެވެ. ބުރަނީ އަމިއްލަ މޫނަށެވެ.\nބަޔަކު އެބަ ހަނދާ ދިމައަށް ވައްވައް ޖަހައެވެ. އެކަމަކު ހަނދު އޭގެ ފަލަކުގައި ބުރު އެޖަހަނީ އޭގެ ކުރީގެ ނަލަކަމާ އެކުގައެވެ.\nދުޢާއަކީ މާތްނަބިއްޔާ ޞައްލަﷲ ޢަލައިހި ވަސައްލަމަގެ މަގުގައި ފައިތިލަ ސާބިތުކޮށްދެއްވައި މިދީނުގެ ދުސްމަނުންގެ މައްޗަށް މިދީނުގެ ދިފާޢުގައި ޖިހާދުކުރާ އެންމެހާ މުސްލިމުން އަޚުންނާއި އުޚުތުންނަށް ނަސްރުދެއްވުމެވެ. އަދި މާތްނަބިއްޔާ ގެންނެވި މަގުގައި ޙައްޤު ގޮތުގައި ހިނގާ މީހުން ކަމުގައި ލެއްވުމެވެ.\nسُبْحَانَ رَ‌بِّكَ رَ‌بِّ الْعِزَّةِ عَمَّا يَصِفُونَ ﴿١٨٠﴾ وَسَلَامٌ عَلَى الْمُرْ‌سَلِينَ ﴿١٨١﴾ وَالْحَمْدُ لِلَّـهِ رَ‌بِّ الْعَالَمِينَ ﴿١٨٢﴾\nފަހަތަށް އޮތް ލިޔުން\nކުރިޔަށް އޮތް ލިޔުން\nއިބުރަތްތެރި ވާހަކަ: ތިބާ ބޭނުން ސުރުހީއެއް ދޭށެވެ.\nޅޮހީގެ ފޮޅުވަތް (4)\nޢިބުރަތްތެރި ވާހަކަ (2)\nޞަހާބީންނާއި ތާބިއީން (2)\nސެޕްޓެންބަރު 2018 (2)\nމާރިޗު 2018 (1)\nފެބުރުވަރީ 2018 (1)\nއޮކްޓޫބަރު 2015 (1)\nޖަނަވަރީ 2015 (1)\nނޮވެންބަރު 2012 (3)\nއޮކްޓޫބަރު 2012 (3)\nސެޕްޓެންބަރު 2012 (3)\nއޮގަސްޓް 2012 (4)\nޖުލައި 2012 (2)\nޑިސެންބަރު 2009 (1)\nނޮވެންބަރު 2009 (1)\n© 2019 lhohi.com


ކުނި ވަކި ނުކުރާ ފަރާތްތައް ޖޫރިމަނާ ކުރަނީ | Sandhaanu\nކުނި ވަކި ނުކުރާ ފަރާތްތައް ޖޫރިމަނާ ކުރަނީ\nކުނި ބައި ބަޔަށް ވަކިކުރުމަށްފަހު ނެރެންޖެހޭގޮތަށް ބަދަލުގެނެސް އެގޮތަށް އެކަން ނުކުރާނަމަ ޖޫރިމަނާ ކުރެވޭ ގޮތަށް ކުނި މެނޭޖުކުރުމާ ބެހޭ ގަވާއިދަށް އެންވަޔަރަންމެންޓް މިނިސްޓްރީއިން އިސްލާހެއް ގެނެސްފިއެވެ.\nމި އިސްލާހުގައިވާ ގޮތުން ގޭގެއިންނާއި، އިމާރާތްތަކުންނާއި، އޮފީސްތަކާއި އަދި އެހެނިހެން ރަސްމީ ތަންތަނުން ކުނި ނެރޭއިރު ނެރެން ޖެހޭނީ ވަކި ބައިތަކަށް ކުނި ބައިކުރުމަށްފަހު އެވެ.\nމި އިސްލާހުގައި ވާގޮތުން ގޭގެއިންނާއި، އިމާރާތްތަކުންނާއި، އޮފީސްތަކާއި އަދި އެހެނިހެން ރަސްމީ ތަންތަނުން ނެރޭ ކުނި ހުންނަން ޖެހޭނީ ވަކިވަކިން ބައިކޮށްފައެވެ.\nއެގޮތުން މާލެ ސިޓީ ފިޔަވައި ރާއްޖޭގެ މީހުން ދިރިއުޅޭ ރަށްރަށާއި ސިޓީތަކުންނާއި ސިނާޢީ ރަށްރަށުންނާއި ރިސޯޓުތަކުން އަދި އެހެނިހެން ކުނި އުފައްދާ ތަންތަނުގައި ކުނި ބަހައްޓަންޖެހޭނީ ހަތަރު ބަޔަކަށް ވަކިކޮށްފައެވެ. އަދި މާލޭ ސިޓީގެ ކުނި އުފައްދާ ތަންތަނުގައި ކުނި ބަހައްޓަންޖެހޭނީ ތިން ބަޔަކަށް ވަކިކޮށްފައެވެ.\nމާލޭ ސިޓީ ފިޔަވާ އެހެން ތަންތަނުގައި ކުނި ވަކިކޮށްފައި ބަހައްޓަންޖެހޭނެ ގޮތް:\nކުނިވާ ޒާތުގެ ކުންޏާއި އަމިއްލައަށް ފަނާވާ ޒާތުގެ ކުނި\nމައުދަނާއި ބިއްލޫރީގެ ބާވަތްތައް\nމަތީގައި ބަޔާންކޮށްފައިވާ ކުނި ފިޔަވައި އެހެން ހުރިހާ ބާވަތެއްގެ ކުނި\nމާލޭ ސިޓީގައި ކުނި ވަކިކޮށްފައި ބަހައްޓަންޖެހޭނެ ގޮތް:\nއިސްލާހުގައިވާގޮތުން ކުނި އެއްތަނުން އަނެއްތަނަށް އުފުލުމުގެ ހުއްދަ ދީފައިވާ އެއްގަމު އަދި ކަނޑުގެ އުޅަނދުތަކުގައިވެސް ކުނި އުފުލަން ވާނީ ބައިބަޔަށް ވަކިކޮށްގެން، އެކަތި އަނެކައްޗާއި އެއްނުވާނެހެން ވަކިންނެވެ.\nކުނި ވަކި ނުކުރާ ފަރާތްތައް ޖޫރިމަނާކުރަން އިސްލާހުގައި ވާއިރު ޖޫރިމަނާ ކުރަން ހަމަޖައްސާފައިވަނީ ގޭބިސީތަކުން ކުނި ވަކި ނުކޮށްފިނަމަ ފުރަތަމަ ފަހަރު 300 ރުފިޔާއިން ޖުރިމަނާ ކުރާނެއެވެ. އަދި އެކަން ތަކުރާރު ކުރާ ކޮންމެ ފަހަރަކު 500 ރުފިޔާއިން ޖޫރިމަނާ ކުރާ ގޮތަށެވެ.\nކައުންސިލުތަކުންނާއި ސިޓީ ނުވަތަ ރަށު ފެންވަރުގައި ވިޔަފާރިކުރާ ފަރާތްތަކާއި، ޔޮޓު، ސަފާރީ، ލިވަބޯޑުތަކާއި، ދައުލަތުގެ އިދާރާތަކުން، ކުނި އުފައްދާ ފަރާތުން ކުނި ވަކި ނުކޮށްފިނަމަ ފުރަތަމަ ފަހަރު 500 ރުފިޔާއިން ޖޫރިމަނާ ކުރަންނިންމާފައިވާއިރު ދެވަނަ ފަހަރު 700 ރުފިޔާއިން، އަދި ތިންވަނަ ފަހަރުން ފެށިގެން ތަކުރާރު ކުރާ ކޮންމެ ފަހަރަކު 1،000 ރުފިޔާއިން ޖޫރިމަނާ ކުރުމަށް ވަނީ ނިންމާފައެވެ.\nމީގެ އިތުރުން ސިނާއީ ރަށްތަކުގައާއި ޓޫރިސްޓު ރިޒޯޓުތަކުގައި ކުނި އުފައްދާ ފަރާތްތަކުން ކުނި ވަކި ނުކޮށްފިނަމަ ފުރަތަމަފަހަރު 1،000 ރުފިޔާއިން ޖޫރިމަނާ ކުރާނެއެވެ. އަދި ދެވަނަ ފަހަރު 1،500 ރުފިޔާއިން، އަދި ތިންވަނަ ފަހަރުން ފެށިގެން ތަކުރާރު ކުރާ ކޮންމެ ފަހަރަކު 2،000 ރުފިޔާއިން ޖޫރިމަނާ ކުރާނެ ކަމަށް ގަވާއިދުގައި ބުނެފައިވެއެވެ.\nމި އިޞްލާޙުގައިވާގޮތުން މާލެ ސިޓީ ފިޔަވައި ރާއްޖޭގެ މީހުން ދިރިއުޅޭ ރަށްރަށާއި ސިޓީތަކުންނާއި ސިނާޢީ ރަށްރަށުންނާއި ރިސޯޓުތަކުން ކުނި އުފައްދާ ތަންތަނުގައި ކުނި ވަކި ކުރުމުގެ މާއްދާއަށް އަމަލުކުރަން ފަށާނީ 1 ޖަނަވަރީ 2022 އިން ފެށިގެންނެވެ. އަދި މާލެ ސިޓީގެ ކުނި އުފައްދާ ތަންތަނުގައި ކުނި ވަކިކުރުމުގެ މާއްދާއަށް ޢަމަލުކުރަން ފަށާނީ 1 ޖޫން 2022 އިން ފެށިގެންނެވެ.\nމި އިސްލާހުގެ ދަށުން ހުރިހާ ރަށެއްގައިވެސ ކުނި އުފައްދާ ފަރާތުން އެ ކުނި މެނޭޖުކުރުމަށް ދާ ހަރަދަށް ގާނޫނީގޮތުން ޒިންމާ ވާން ޖެހޭނެއެވެ.


އަލްއިމާމު އައްޝާފިޢީ (محمد بن إدريس الشافعي) –7– DhiSalafiyyah\n20/08/2014 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nفؤاد سزكين ވިދާޅުވިއެވެ.\n“ގާތްގަނޑަކަށް ސަތޭކަ ސާޅީހާއި ސަތޭކަ ތޭރައާއިދެމެދުގެ ފޮތް ޝާފިޢީގެފާނު ލިޔުއްވިއެވެ. އަދި މީގެތެރެއިން ސަތޭކަނުވަފޮތް ابن نديمއެކަލޭގެފާނުގެ ފޮތެއްކަމުގައިވާ الفهرستގައި ޛިކުރު ކުރައްވާފައިވެއެވެ. އަދި ހަމައެއާއެކު الحافظ ابن حجر އެކަލޭގެފާނުގެ ފޮތެއްކަމުގައިވާ توالي التأسيسގައި ހަތްދިހައަށްފޮތް ޛިކުރުކުރައްވާފައިވެއެވެ.”\nއެކަލޭގެފާނުގެ ކުރީގެ ފޮތްތަކާއި ފަހުގެފޮތްތަކުގެ ގޮތުގައި، އެކަލޭގެފާނުގެ ދަރިވަރުން ފޮތްތައް ދެބަޔަކަށް ބައްސަވައެވެ. އެގޮތުން ކުރީގެ ފޮތްތަކަކީ އެކަލޭގެފާނު ބަޣުދާދުގައްޔާއި މައްކާގައި ލިޔުއްވާފައިވާ ފޮތްތަކެވެ. އަދި ފަހުގެ ފޮތްތަކަކީ މިޞްރުގައި ލިޔުއްވާފައިވާ ފޮތްތަކެވެ.\nޝާފިޢީގެފާނު ލިޔުއްވާފައިވާ ފޮތްތަކުގެ ތެރެއިން މަދުމިންވަރެއް فؤاد سزكين އެކަލޭގެފާނުގެ ފޮތެއްކަމުގައިވާ تاريخ التراث العربيގައި ބަޔާންކުރައްވާފައިވެއެވެ. އެފޮތްތައް މިތަނުގައި ކުރުގޮތަކަށް ލިސްޓިކޮށްލާނަމެވެ.\nالأم:މިއީ ޝާފިޢީގެފާނު އަވަހާރަވުމަށްފަހުގައި، އެކަލޭގެފާނު ކުރައްވާފައިވާ ދިރާސާތަކެއް ޖަމަޢަކުރައްވާ އެކަލޭގެފާނުގެ ދަރިވަރުން އެކުލަވާލައްވާފައިވާ ފޮތެކެވެ.\nالرسالة: މިއީ އުޞޫލުލް ފިޤުހުގައި އެންމެ ފުރަތަމަ އެކުލަވާލެވުނު ފޮތެވެ. މިފޮތަކީ މިއީ عبد الرحمن بن مهديޝާފިޢީގެފާނަށް ކުރައްވާފައިވާ ބައެއް ސުވާލުތަކަށް ޖަވާބުދެއްވުމުގެ ގޮތުން ލިޔުއްވާ އެކަލޭގެފާނަށް ފޮނުއްވާފައިވާ ރިސާލާއެކެވެ. އެހެންވެ މިފޮތަށް الرسالةގެ ނަމުން ނަންދެވިފައިވެއެވެ.\nޝާފިޢިގެފާނުގެ ތެދުވެރިކަމާއި، ﷲއަށްޓަކައި އޮތް އިޚުލާޞްތެރިކަން ހާމަވާ ދެވާހަކައަކަށްފަހު ފޮތްތަކާ ބެހޭގޮތުން މިލިޔުމުގައި އަޅުގަނޑު ހިމަނާލަން ގަސްދުކުރާމިންވަރު ނިންމާލަމެވެ.\nފުރަތަމަ:الربيع بن سليمانގެ އަރިހުން البيهقيރިވާކުރެއްވިއެވެ. އެކަލޭގެފާނު ވިދާޅުވިއެވެ. ޝާފިޢީގެފާނު ވިދާޅުވަނިކޮށް ތިމަންކަލޭގެފާނު އަޑުއެއްސެވީމެވެ.\n“މީސްތަކުން ނުވަތަ ޚަލްޤުތަކުން މިތަކެތި (އެބަހީ: އެކަލޭގެފާނު ލިޔުއްވާފައިވާ ފޮތްތަށް) ދަސްކުރުމަށް ތިމަންކަލޭގެފާނު ލޯބިކުރައްވަމެވެ. އެއީ އެއިން އެއްވެސް އެއްޗެއް ތިމަންކަލޭގެފާނަށް ނިސްބަތްވެގެން ނުވުމަށެވެ.”\nދެވަނަ:محمد بن إسحاق بن واهويهގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ތިމަންކަލޭގެފާނު ބައްޕަގެ އަރިހުގައި ސުވާލު ދެންނެވުނެވެ. ޝާފިޢިގެފާނަކީ އެހާ އުމުރުން ދޮށީ ބޭފުޅަކަށްނުވާހާލު މިހާގިނަ ފޮތްތަކެއް އެކަލޭގެފާނު ލިޔުއްވީ ކިހިނަކުން ހެއްޔެވެ؟ ފަހެ ވިދާޅުވިއެވެ.\n“އެކަލޭގެފާނުގެ އުމުރުފުޅު ކުރުކަމަށްޓަކައި ﷲތަޢާލާ އެކަލޭގެފާނަށް ޅަފަތުގައި ވިސްނުން ދެއްވީއެވެ.”\n انظر: المناقب البيهقي(1/246, 254)\n تاريخ التراث العربي,لفؤاد سزكين (2/168-175) بالختصار


MDP Thiladhun Mathy Dhathurugai Mirey Kulhudhufushi City Ah - Vaguthu\nމޯލްޑިވިއަން ޑިމޮކްރެޓިކް ޕާޓީ (އެމްޑީޕީ) އިން ތިލަދުންމަޗަށް ކުރާ ދަތުރުގައި މިރޭގެ ވަގުތެއްގައި ކުޅުދުއްފުށި ސިޓީ އަށް ދިއުމަށް ހަމަޖެހިފައިވާ ކަމަށް އެމްޑީޕީ އިން ބުނެފި އެވެ.\nއެމްޑީޕީގެ އޮފިޝަލް ވިދާޅުވީ ލޯކަލް ކައުންސިލް އިންތިހާބު "އެޖެންޑާ 19 ރަށަށް" މިނަމުގައި ކެމްޕެއިނަށް މިހާރު އެމްޑީޕީއިން ބޮޑުތިލަދުންމަތީގެ ބައެއް ރަށްތަކަށް ފަށާފައިވާ މިދަތުރުގައި މިރޭގެ ވަގުތެއްގައި ކުޅުދުއްފުއްޓަށް ދިއުމަށް ހަމަޖެހިފައިވާ ކަމަށެވެ.\nމިދަތުރުގައި ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި ޕާޓީގެ ލީޑަރޝީޕް އަދި ރައްޔިތުން މަޖިލީހުގެ މެންބަރުންނާއި އާންމު މެންބަރުންވެސް ބައިވެރިވަމުންދާ ކަމަށް އޮފިޝަލް ވިދާޅުވި އެވެ.\nމި ދަތުރު ފެށީ މިމަހުގެ 12ވަނަ ދުވަހު މާލެއިން ކަމަށާއި 13 ވަނަ ދުވަހުގެ ހެނދުނު ފުރަތަމަ މަންޒިލެއްގެ ގޮތުގައި ހއ. އަތޮޅު އިހަވަންދޫއަށް ގޮސްފައިވާކަމަށާއި އަދި ހަމަ އިއްޔެ އެ އަތޮޅު ހޯރަފުށީގެ އިތުރުން ކެލާ އަދި ބާރަށް ދެވިފައިވާ ކަމަށެވެ.\nއަދި ރޭގެ ވަގުތެއްގައި ވަނީ އެ އަތޮޅުގެ ވެރިކަން ކުރާ ދިއްދޫގައި ހާއްސަ ޖަލްސާއެއް ބާއްވާފައެވެ. މީގެ އިތުރުން ކޮންމެ ރަށެއްގައި ޑޯޓުޑޯ އާއި ކަންމަތީ ބައްދަލުވުންތައް ކުރިއަށް ގެންދެވިފައިވާކަމަށް އެމްޑީޕީ އިން މައުލޫމާތު ދީފައިވެއެވެ. މިއަދު ހެނދުނު ހދ. އަތޮޅުގެ ހަނިމާދު އަށް އެމްޑީޕީގެ ފައުޖުން ގޮސްފައި ވާއިރު، ދެން މި ޓީމު ގޮސްފައި ވަނީ ނޭކުރަންދޫ އަށެވެ.\nނޭކުރަންދޫ އަށް ޓީމު ގޮސްފައި ވަނީ ރާއްޖޭގެ އިއްޒަތްތެރި ރައިސުލް ޖުމްހޫރިއްޔާ އިބްރާހިމް މުހައްމަދު ސޯލިހު ބައިވެރިވަޑައިގަންނަވާ ބުލޫބުރެސްފުރެޓީ ކޯލީޝަން ބާއްވާ ތިމާވެއްޓާއިބެހޭ އިވެންޓެއްގައި މިދަތުރުގެ ބައިވެރީން ވެސް ބައިވެރިވަޑައިގަތުމަށްޓަކައެވެ.\nކުޅުދުއްފުއްޓަށް މިދަތުރުގެ ބައިވެރީން ވަޑައިގަތުމަށް ހަމަޖެހިފައިވަނީ މިރޭ 9:30 އާއި 10:00 ދެމެދުގެ ވަގުތެއްގައިކަމަށާއި އަދި ދަތުރު ބައްތެއްޔަށް ސެޑިއުލް ލިބިފައިވާގޮތުން ރާއްޖޭގެ ރައިސުލް ޖުމްޙޫރިއްޔާވެސް މިދަތުރުގައި ބައިވެރީންނާއިއެކު މިރޭ ކުޅުދުއްފުއްޓަށް ވަޑައިގަތުމަށް ހަމަޖެހިފައިވާ ކަމަށެވެ.\nއިތުރަށް އޮފިޝަލް ވިދާޅުވީ މިރޭ ކުޅުދުއްފުއްޓަށް ޓީމް ވަޑައިގަތުމާއިއެކު ކުޅުދުއްފުށީ އެމްޑީޕީ މެމްބަރުން ދެއްވާ ބޮނޑިބަތް ފަރީކޮޅެއް އެރަށު ހިއްކިބިމު ސަރަހައްދު އޮންނާނެ ކަމަށާއި އެއަށްފަހު މާދަމާ ހެނދުނު 9:00 ގައި "އެމްޑީޕީ އިރުވައި" ކޮންފަރެންސް ކުޅުދުއްފުށީ އޭއީސީ ހޯލްގައި ފެށިގެންދާނެކަމަށާއި މާދަމާ ރޭ ކުޅުދުއްފުށީ ރައްޔިތުން އެމްޑީޕީ އިން ބާއްވާ ހާއްސަ ޖަލްސާއެއް ކުރިއަށްދާނެކަމަށެވެ.\nއެމްޑީޕީ އިން ބާއްވާ ކޮންފަރެންސްގައި އަދި ރައްޔިތުންނަށް ބާއްވާ ހާއްސަ ޖަލްސާގައި ރައީސުލްޖުމްޙުރިއްޔާ ބައިވެރިވަޑައިގަންނަވާނެއެވެ. މިޓީމަށް މަރުހަބާ ދެންނެވުމަށް ޓަކައި ކުޅުދުއްފުށީ އެމްޑިޕީއިން ދަނީ ތައްޔާރުވަމުން ނެވެ.\nޖެނުއަރީ 14, 2020 18:04\nތިޔަޢީޖަޒީރާ ސިޓީ. ބޮޑިބަތް 19 ވާނީ ކާން.\nޖެނުއަރީ 14, 2020 18:17\nކުޅުދުއްފުށީ މީހުން ވާނެ މިރޭ ކުޅުދުއްފުށީމީހުން ގެ ނުލަފާކަން ދައްކާލަން. އެޔާޕޯޓުއަޅަން ހުރަސް އެޅި މީހުން ތިޔޮއް އަންނަނީ.\nޖެނުއަރީ 14, 2020 19:35\nމީކީ ވޯޓްހޯދަންކުރާ ދަތުރެއްނޫން ހާލުބަލަންކުރާ ދަތުރެއްއަންނި ނުރޯނެ ވޯޓް ހޯދާކަ ށް ހުރިހާ ބާރެއްކުރނީ ލައިލާ އަ ށް ، މިރޭ ދައްކާނީ ރިސޯޓް މުއައްޒަފުންގެ މުސާރަވާހަކަ\nޖެނުއަރީ 14, 2020 19:57\nކިހާވަރަކުން ދާނެބާ! ޑޯޓުޑޯ ޖެއްސިޔަސް ނަމަނަމަ މިގެޔަށް ނުވަންނާތި!\nޖެނުއަރީ 15, 2020 02:26\nޕީޕީއެމްއިން މީދަލެއް ކީއްކުރަން ކުރައްޕެއް ނެރުނަސް މަގޭ ވޯޓް ޕީޕީއެމްއަށް.. ނާގާބިލް އެޖެންޑާ 19


ގިނަ ހިދުމަތްތަކަކާ އެކު ދިރާގުގެ އާ ވެބްސައިޓް ލޯންޗްކޮށްފި\n29 އޮގަސްޓު 2012\nގިނަ ހިދުމަތްތަކާއެކު ކުރިއަށް ވުރެ މާފުރިހަމަ، އާ ވެބްސައިޓް ދިރާގުން ތައާރަފު ކޮށްފި އެވެ.\nއެ ކުންފުނީގެ އާ އިމާރާތުގައި އިއްޔެ ހަވީރު ބޭއްވި ނިއުސް ކޮންފަރެންސްގައި ދިރާގުގެ މާކެޓިން ޑިޕާޓްމަންޓުގެ މުހައްމަދު މިރުޝާން ވިދާޅުވީ އާ ވެބްސައިޓް މެދުވެރިކޮށް ބިލު ދެއްކުމާއި ދިރާގުން ދޭ ތަފާތު ހިދުމަތްތަކުގެ މައުލޫމާތު ވަރަށް ފަސޭހައިން ލިބޭނެ ކަމަށެވެ.\nމި ވެބްސައިޓުން ޑިޒައިންކޮށްފައިވަނީ ކަސްޓަމަރުންގެ އަމިއްލަ ޕްރޮފައިލް ހެދޭ ގޮތަށް ކަމަށް ދިރާގުން ބުންޏެވެ. މި މަސް ނިމުމުގެ ކުރިން އާ ވެބްސައިޓް މެދުވެރިކޮށް ދިރާގުގެ ބިލްތަކަށް ފައިސާ ދެއްކޭނެ އިންތިޒާމު ހަމަޖައްސާނެއެވެ. ބިލްދެއްކުމުން އެކަން ކަސްޓަމަރަށް އެނގޭނެ ކަމަށް ވެސް ދިރާގުން ބުންޏެވެ.\nއާ ސައިޓުގެ ފަސޭހަ ތަކުގެ ތެރެއިން ބިލްތަކަށް ފައިސާ ދެއްކުމުގައި ބޭންކް އޮފް މޯލްޑިވްސްގެ ގޯލްޑް ކާޑާއި އެމެކްސް ގްރީން ކާޑުގެ އިތުރަށް ވިސާ ޑެބިޓްކާޑުވެސް ބޭނުންކުރެވޭނެއެވެ. އަދި ބޭރުގެ އެހެން ބޭންކްތަކުގެ ވިސާ ކާޑާއި އެމެރިކަން އެކްސްޕްރެސް ކާޑުންވެސް ފައިސާ ދެއްކޭނެއެވެ.\nދިރާގުގެ ތަފާތު ޕްރޮމޯޝަންތަކާއި ކަސްޓަމާ ކެއާ އަށް ގުޅައިގެން މިހާރު ވެސް ހޯދަމުން އަންނަ ބައެއް މައުލޫމާތުތައް މިވެބްސައިޓުން ލިބޭނެއެވެ. ކުރިޔަށް އޮތްތަނުގައި ތަފާތު ޕެކޭޖުތަކަށް ޚިދުމަތް ބޭނުންކުރާ ފަރާތުން އަމިއްލަ އަށް ބަދަލު ގެނައުމުގެ އިޚްތިޔާރު ވެސް ދިރާގުން ދޭނެއެވެ.


Comedian Bharthi aai Firimeehaa Harsh Hahyarukohfi – Iru\nކޮމީޑިޔަން ބާރްތީ އާއި ފިރިމީހާ ހާރްޝް ހައްޔަރުކޮށްފި\nތައިމޫރު ވާނީ ޔަގީނުންވެސް އެކްޓަރަކަށް: ސައިފް\nސަނާ ޚާން ކައިވެނިކޮށްފި\nލަހޫ· 22 ނޮވެމްބަރ 2020\nގިނަ ބައެއްގެ ލޯބި ލިބިފައިވާ، ގިނަ ބަޔަކު ހެއްވާލުމުގެ ކުޅަދާނަކަން ލިބިފައިވާ ހިންދީ ޓީވީއިން ބެލުންތެރިންގެ އެންމެ މަޤްބޫލު އަންހެން ކޮމީޑިޔަން ބާރްތީ ސިންހް އާއި ފިރިމީހާ ހާރްޝް ލިމްބާޗިޔާ މަސްތުވާތަކެތީގެ މައްސަލައެއްގައި ހައްޔަރުކޮށްފިއެވެ.\nބާރްތީ އާއި ހާރްޝް އިންޑިއާގެ ނާކޮޓިކްސް ކޮންޓްރޯލް ބިއުރޯއަށް މިއަދު ވަނީ ހާޒިރުކޮށްފައެވެ. އެ ދެ މީހުން އެންސީބީއަށް ހާޒިރުކޮށްފައި ވަނީ، އެ މީހުން ދިރިއުޅެމުންދާ ގެ ބަލާ ފާސް ކުރުމުގެ ތެރެއިން އެ ގެއިން 86ގްރާމްގެ ކެނެބިސް ފެނިގެންނެވެ.\nއެންސީބީގެ އޮފިޝަލަކާއި ހަވާލާދީ އިންޑިއާގެ މީޑިއާތަކުން ރިޕޯޓްކުރާ ގޮތުގައި އެ ގެއިން ކެނެބިސް ފެނުމާއި ގުޅިގެން އެދެމަފިރިން ވަނީ މަސްތުވާތަކެތި ބޭނުންކުރާ ކަމަށް އެއްބަސްވެސް ވެފައެވެ. އެއަށްފަހު ބާރްތީ ވަނީ ހައްޔަރު ކޮށްފައެވެ. އަދި ހާރްޝްގެ ތަހުގީގު އަދިވެސް ދަނީ ކުރިޔަށެވެ.\nއެންސީބިން ބާރްތީ އާއި ހާރްޝް ދިރިއުޅޭ ގެ ބަލައި ފާސްކޮށްފައިވަނީ، ޑްރަގް ސަޕްލައި ކޮށްދޭ ބަޔަކު ހުކުރު ދުވަހު ހައްޔަރު ކުރުމާއި ގުޅިގެން އެމީހުން ދިން މައުލޫމާތެއްގެ މައްޗަށެވެ.\nއަޅުގަނޑަށް ވޯޓުލެވޭނަމަ، މި ބަޖެޓަށް ވޯޓެއް ނުދޭނަން: ނަޝީދު


Fam Ge Inthihaabu Faskoffi - Vaguthu\nކޮރޯނާވައިރަސް ނުވަތަ ކޮވިޑް-19 ރޯގާއާ ގުޅިގެން މިއަދު ބާއްވަން ތާވަލުކޮށްފައި އޮތް ފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) ގެ އިންތިހާބު ފަސްކޮށްފިއެވެ.\nއިންތިހާބު ފަސްކޮށްފައިވާކަން އެފްއޭއެމް އިން ކަށަވަރުކޮށްދީފައިވާއިރު އެ އިދާރާގެ ޖެނެރަލް ސެކްރެޓަރީ ހުސެއިން ޖަވާޒް ވިދާޅުވީ އިންތިހާބު ބާއްވާނެ ތާރީހެއް ފަހުން އިއުލާނު ކުރައްވާނެ ކަމަށެވެ.\nއެފްއޭއެމްގެ އިންތިޚާބުގައި އެ އިދާރާގެ ރައީސް ކަމަށް ވާދަކުރައްވަނީ މިހާރުވެސް އެ މަގާމު ފުރުއްވަމުން އަންނަ ބައްސާމް އަދީލް ޖަލީލް އެކަންޏެވެ. އިންތިހާބަށް އެއް ބޭފުޅަކު ކުރިމަތި ލެއްވުމުން، އިންތިހާބުގައި ކުލަބުތަކުން ވޯޓް ދޭނީ ފެންނަ ނުފެންނަށް ވޯޓަށެވެ.\nމީގެ ހަތަރު އަހަރު ކުރިން ކުރީގެ ރައީސް އަހުމަދު ތޯރިގް (ޓޮމް)އާ ވައްދަކުރައްވައި ރައީސް ކަމަށް އިންތިހާބުވެ ވަޑައިގެންނެވި ބައްސާމުގެ ފުރަތަމަ ދައުރު ހަމަވާނީ މިއަހަރުގެ ނޮވެންބަރު މަހުގެ 20 ވަނަ ދުވަހު އެވެ. އެފްއޭއެމްގެ އިންތިޚާބު ނޮވެންބަރު 20 ގެ ކުރިން ބާއްވަން އެއެސޯސިއޭޝަންގެ ހިންގާ ޤަވާއިދުގައި ބުނެއެވެ.\nމުޅި ދުނިޔޭގައި ހަލުއިކަމާ އެކު ފެތުރެމުންދާ ކޮވިޑް-19 އަށް ރާއްޖޭން މިހާތަނަށް 13 މީހަކު ވަނީ ފައްސިވެފަ އެވެ. ސަރުކާރުން މުޅި ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާންކޮށްފައިވާއިރު ކުޅިވަރުގެ ހުރިހާ ހަރަކާތެއްހެން ވަނީ މެދުކަނޑާލާފައެވެ.\nވައިރަހާ ހެދި އެފްއޭއެމުން ވަނީ ފުޓްބޯޅަ މުބާރާތްތަކާއި ޓްރެއިނިންތައް ވަގުތީ ގޮތުން މެދުކަނޑާލާފައެވެ. އެފްއޭ ކަޕާއި ޕްރެޒިޑެންޓްސް ކަޕް ފަސްކޮށްފައިވާއިރު އެފްއޭއެމުން ނެރުނު ބަޔާނުގައި ބުނީ ކަމާއި ބެހޭ ފަރާތްތަކުގެ ލަފައަކަށް ފަހު ކުރިއަށް ހުރި ހަރަކާތްތަކުގެ ޝެޑިއުލް އަލުން ނެރޭނެ ކަމަށެވެ.\nވައިރަހުގެ ސަބަބުން ފީފާ އާއި އޭއެފްސީން ވެސް ވަނީ އެ ތަނުން ބާއްވާ ހަރަކާތްތައް ހުއްޓާލާފައެވެ. މި މަހުގެ ކުރީކޮޅު ވޯލްޑް ކަޕް/ އޭޝިއަން ކަޕް ޖޮއިންޓް ކޮލިފައިންގައި މި މަހާއި ޖޫން މަހު ކުޅެން ހަމަޖެހިފައި އޮތް މެޗުތައް ވެސް ވަނީ ފަސްކޮށްފަ އެވެ. އަދި އަންނަ މަހު ކުރީ ކޮޅު އޭއެފްސީ ކަޕްގައި ރާއްޖޭގެ ޓީސީ ސްޕޯޓްސް ކްލަބާއި މާޒިޔާ ކުޅެން އޮތް ދެ މެޗު ވެސް ވަނީ ފަހުގެ ތާރީހަކަށް ފަސްކޮށްފައެވެ.


ޓީޗަރ ( ސޯޝަލް ސްޓަޑީޒް )\nމަޤާމް :ޓީޗަރ ( ސޯޝަލް ސްޓަޑީޒް )\nސީއެސް 11 - 15\n7070.00 ރުފިޔާ އާއި 10640.00 ރުފިޔާ ދެމެދު\nފުރިކޮމިޝަންގެ ވެބްސައިޓުން އަދި މި ސްކޫލްގެ އިދާރާގެ ކައުންޓަރުން ލިބެން ހުންނާނެހަމަ ކޮށްފައިވާ ސިވިލް ސާވިސް ވަޒީފާއަށް އެދޭ ފޯމު ( މި ފޯލް ސިވިލް ސާވސް އެވެ. )\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25.11.2018 ވާ އާދިއްތަދުވަހުގެ 12:00 ގެ ކުރިން، ހިރިލަންދޫ ސްކޫލްގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected]މެދުވެރިކޮށްވެސް ބަލައި ގަނެވޭނެއެވެ. އަދި އިއުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 27.11.2018 އާއި 29.11.2018 އާ ދެމެދު، ހިރިލަންދޫ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nޝޯޓްލިސްޓްކުރުން: މި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތީ މާކްސް ލިބޭ ފަރާތްތައް ޝޯޓްލިސްޓް ކުރެވޭނެއެވެ.\nސުންގަޑި: 25 ނޮވެންބަރު 2018 12:00


Hithaadhoo bandharu tharahgee kurumuge masakkai fashanee\nހިތާދޫ ބަނދަރު ތައްގީކުރުމުގެ މަސައްކަތް ފަށަނީ\nހިތާދޫ ބަނދަރު މަޝްރޫއަށް ބޭނުންވާ ސާމާނު އެރަށުގައި — ފޮޓޯ: އެމްޓީސީސީ\nބ. ހިތާދޫ ބަނދަރު ތަރައްޤީ ކުރުމުގެ މަޝްރޫޢުގެ އަމަލީ މަސައްކަތް ފެށުމަށްޓަކައި މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން އިއްޔެ ޕްރޮޖެކްޓް ސައިޓް މޮބިލައިޒް ކޮށްފި އެވެ.\nމި މަޝްރޫއުގެ މަސައްކަތުގެ ތެރޭން، 90 މީޓަރުގެ ސަރަޙައްދެއްގައި ރިވެޓްމެންޓް ޖެހުމާއި، 350 މީޓަރުގެ ސަރަޙައްދެއްގައި އެއްގަމުތޮށި ލުމާއި، ރޭމްޕެއް ހެދުން ހިމެނެ އެވެ. އަދި 1،750 އަކަ މީޓަރުގެ ސަރަޙައްދެއްގައި ޕޭވްމަންޓްހެދުމާއި، ބަނދަރު ބައްތި އާއި ނެރުބައްތި ހަރުކުރުމުގެ މަސައްކަތް ވެސް މި މަޝްރޫއުގައި ހިމެނެ އެވެ.\nމިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާ ސްޓްރަކްޗާ އިން އެމްޓީސީސީ އާއި މި މަސައްކަތް ހަވާލުކުރީ މިދިޔަ އަހަރުގެ ނޮވެމްބަރުމަހު އެވެ. މި މަޝްރޫއަށް 17.70 މިލިއަން ރުފިޔާ ހަރަދުވާނެ ކަމށް އެމްޓީސީސީން ލަފާ ކުރެ އެވެ.


އީގަލްސްއަށް މާޒިޔާ ބަލިކުރެވޭނެ: ޝާޒްލީ\nމާޒިޔާ އާއި އީގަލްސްގެ މެޗު\nމި ސީޒަނުގައި މާޒިޔާ ބަލިވީ އީގަލްސް އަތުން އެކަނި\nމާޒިޔާ އާއި އީގަލްސްގެ މެޗު ފަށާނީ ބުދަ ދުވަހުގެރޭ 22:00 ގައި\n2 މެއި 2021 | އާދީއްތަ 05:23\nދިރާގު ދިވެހި ޕްރިމިއާ ލީގުގައި މާޒިޔާ ސްޕޯޓްސް އެންޑް ރެކްރިއޭޝަން ފެންނަނީ ވަރަށް ވަރުގަދަކޮށް ކަމަށާއި، އެކަމަކު އެ ޓީމު ބަލިކުރެވޭނެ ކަމަށް ކުލަބު އީގަލްސްގެ ކޯޗު މުޙައްމަދު ޝާޒްލީ (ޝާޒް) ބުނެފިއެވެ.\nމި ސީޒަނުގެ ލީގުގައި މިހާތަނަށް މެޗަކުން މާޒިޔާ ބަލިވެފައި ނުވާއިރު، މި ސީޒަނުގައި އެ ޓީމު ބަލިވީ އެންމެ މެޗަކުންނެވެ. އެއީ ސީޒަން ހުޅުވުމަށް ކުޅުނު ޗެރިޓީ ޝީލްޑް މެޗުން އީގަލްސް އަތުންނެވެ. އޭރު އީގަލްސްގެ ކޯޗަކަށް ހުރީ މިހާރު ސުޕަ ޔުނައިޓެޑް ސްޕޯޓްސް (ސަސް) ގެ ކޯޗު މުޙައްމަދު ޝިޔާޒް (މޯހަން) އެވެ. އަދި މާޒިޔާގެ ކޯޗަކަށް އޭރު ހުރީ މިހާރު ޓީސީ ސްޕޯޓްސް ކުލަބުގެ ކޯޗު މުޙައްމަދު ނިޒާމް (ނިޒާމްބެ) އެވެ. އަދި ލީގުގެ ފުރަތަމަ ބުރު މި ދެ ޓީމު ބައްދަލުކުރި މެޗު ލަނޑެއް ނުޖެހި އެއްވަރުވިއިރު، އެ މެޗުގައި އީގަލްސްއަށް އިރުޝާދުދީފައިވަނީ އެސިސްޓެންޓް ކޯޗު އަޙްމަދު ނިމާދު (ނިމާ) އެވެ.\nލީގުގައި އާދީއްތަ ދުވަހުގެރޭ މާޒިޔާއާ ދެކޮޅަށް ނުކުތުމުގެ ކުރިން ހޮނިހިރު ދުވަހު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ޝާޒްލީ ބުނީ މާޒިޔާ ބަލިކުރަން އުނދަގޫވާނެ ކަމަށެވެ. އެކަމަކު މި މެޗާ ކުރިމަތިލާއިރު ދެވަނަ ބުރުގެ މެޗަކުން އީގަލްސް ބަލިނުވެ އޮތުން އެއީ ލިބޭ ބޮޑު ހިތްހަމަޖެހުމެއް ކަމަށް ބުންޏެވެ.\nޝާޒްލީ ބުނީ މި މެޗަކީ އީގަލްސްއަށް ތާވަލުގެ ކުރިއަށްދާން ލިބޭ ރަނުގެ ފުރުސަތެއް ކަމަށާއި، އެގޮތުން މި މެޗުން މޮޅުވެ އީގަލްސްއަށް ލީގުގެ ގަދަ ހައެއްގައި ހަރުލާނެ ކަމުގެ ޔަގީންކަން ލިބޭނެ ކަމަށެވެ. އަދި ލީގުގެ ދެވަނައިގައި އޮވެ ދެވަނަ ބުރު ނިންމާލުމުގެ ފުރުސަތުވެސް އީގަލްސްއަށް އެބައޮތް ކަމަށްވެސް ބުންޏެވެ.\nޝާޒްލީ އިތުރަށް ބުނީ އީގަލްސްއިން މި މެޗަށް ނުކުންނާނީ މާޒިޔާ ލީގު ހޯދުން ހުއްޓުވުމުގެ މަސައްކަތް ކުރަން ނޫން ކަމަށާއި، އޭގެ ބަދަލުގައި އީގަލްސްއިން މި މެޗަށް ނުކުންނާނީ އީގަލްސްގެ އަމިއްލަ ޓާގެޓް ހާސިލުކުރުމަށް ކަމަށެވެ.\nއީގަލްސް މެޗުގެ ކުރިން މާޒިޔާގެ ކޯޗު ރިސްޓޯ ވިޑަކޮވިޗް ބުނީ މި މެޗަށް ނުކުންނައިރު، މާޒިޔާއަށް އޮތް އެންމެ ބޮޑު ހިތްހަމަޖެހުމަކީ އަނިޔާގައި ތިބި ކުޅުންތެރިން ރަނގަޅުވުން ކަމަށެވެ. އަދި މި މެޗު ކާމިޔާބުކުރުމަށް މާޒިޔާ އޮތީ ތައްޔާރަށް ކަމަށާއި، މިއީ މާޒިޔާއަށް މުހިންމު މެޗެއް ކަމަށްވެސް ބުންޏެވެ. އަދި މިއީ އޭއެފްސީ ކަޕުގެ ކުރިން މާޒިޔާއިން ކުޅޭނެ ފަހު މެޗު ކަމުން، މި މެޗު ކާމިޔާބުކުރުމަށް ކުޅުންތެރިން ތައްޔާރަށް ތިބި ކަމަށްވެސް ވިޑަކޮވިޗް ވަނީ ބުނެފައެވެ.\nއެކަމަކު މި ވަގުތު މާޒިޔާއަށް މުހިންމީ ލީގަށް ވިސްނުން ކަމަށާއި، އޭއެފްސީ ކަޕަށް އަދިވެސް ވަގުތު އެބައޮތް ކަމަށްވެސް ވިޑަކޮވިޗް ބުންނެވެ. އީގަލްސްއަށް ތާރީފުކޮށް ވިޑަކޮވިޗް ބުނީ އީގަލްސްއަކީ މާޒިޔާއެކޭ އެއްފަދައިން ތިރިން ކުޅުމަށް މަސައްކަތްކުރާ ޓީމެއް ކަމަށާއި، އެހެންކަމުން އީގަލްސް ބަލިކުރަން އުނދަގޫވާނެ ކަމަށެވެ.\nމި މެޗުން މޮޅުވެ، މާޒިޔާއަށް ތާވަލުގެ އެއްވަނައިގައި ނުވަ ޕޮއިންޓުގެ ލީޑެއް ނެގުމުގެ ފުރުސަތު އެބައޮތެވެ. ތާވަލުގެ އެއްވަނައިގައި މާޒިޔާ މި ވަގުތު އޮތީ ކުޅުނު 13 މެޗުން ލިބުނު 31 ޕޮއިންޓާއެކުގައެވެ. އަދި ތާވަލުގެ ހަތަރުވަނައިގައި އޮތް އީގަލްސްއަށް 13 މެޗުން 17 ޕޮއިންޓް ލިބިފައިވާއިރު، މާޒިޔާ މެޗުން މޮޅުވެ އީގަލްސްއަށް ލީގު ތާވަލުގެ ތިންވަނައަށް އެރޭނެއެވެ.\nދިރާގު ދިވެހި ޕްރިމިއާ ލީގުގައި މާޒިޔާ އާއި އީގަލްސް ބައްދަލުކުރާ މެޗު ފަށާނީ ބުދަ ދުވަހުގެރޭ 22:00 ގައެވެ.\nދިރާގު ދިވެހި ޕްރިމިއާ ލީގު މާޒިޔާ ސްޕޯޓްސް އެންޑް ރެކްރިއޭޝަން ކުލަބު އީގަލްސް


Oxygen gulhaigen kakkan huri meehaa ge photo ge bahusakah\nއޮކްސިޖަނާއެކު ކައްކަން ހުރި މީހާގެ ފޮޓޯ ބަހުސަކަށް\nއޮކްސިޖަން ގުޅައިގެން އަންހެންމީހާ ކައްކަނީ\nކޮވިޑް-19 އިގެ ވަބާގައި އިންޑިޔާގެ އެތައް ބަޔަކު ދަނީ މަރާ ހަނގުރާމަ ކުރަމުންނެވެ. އެއް ބަޔަކު ގޭގައި ތިބެންނެވެ. އަނެއްބަޔަކު ހޮސްޕިޓަލުގައި ތިބެގެންނެވެ.\nމީގެ ދެ ދުވަހެއް ކުރިން ސޯޝަލް މީޑިއާގައި ވައިރަލް ވެފައިވާ އެއް މަންޒަރަކީ ކޮވިޑް ޖެހިފައިވާ އަންހެނަކު ގޭގައި ކައްކަން ހުއްޓާ ނަގާފައިވާ ފޮޓޯއެކެވެ. އޮކްސިޖަން ގުޅައިގެން މި މީހާ ބަދިގޭގައި މަސައްކަތް ކުރާ ތަން މި ފޮޓޯގައި ފެނެ އެވެ. މި ފޮޓޯ ބަލާފައި ގިނަ ބަޔަކު ވަނީ ވަރަށް ބަހުސެއް މިކަމާ ގުޅޭ ގޮތުން ކުރަން ފަށާފަ އެވެ.\nމި އަންހެން މީހާގެ ފޮޓޯ ސޯޝަލް މީޑިއާގައި ޝެއާކުރީ އޭނާގެ ފިރިހެން ދަރިފުޅެކެވެ. ފޮޓޯ ޝެއާ ކުރަމުން އޭނާ ބުނެފައި ވަނީ ފޮޓޯއިން ފެންނަނީ އޭނާގެ މަންމަ އޭނާ ދެކެ ވާ ލޯބި ކަމަށެވެ.\n"ޝަރުތެއް ނެތް ލޯތްބެއް ވެވޭނީ ހަމައެކަނި މަންމައަކަށް. މަންމައަކު ދުވަހަކު ވެސް ޑިއުޓީގައި ނުހުންނަ އިރެއް ނުދާނެ،" މި ފޮޓޮއާއެކު އަންހެންމީހާގެ ދަރިފުޅު ލިޔެފައިވާ ލިޔުމުގެ ޖުމްލަ މާނައިގައި ބުނެފައި ވެއެވެ.\nމި ފޮޓޯ ވައިރަލް ވުމާއެކު ގިނަ ބަޔަކު އަންހެންމީހާގެ ދަރިފުޅަށް ފާޑުކިއުން އަމާޒު ކޮށްފައި ވެއެވެ. އެހާ ބަލިވެ އުޅޭއިރު ވެސް މަންމަ ލައްވާ ކައްކުވާތީ އެވެ. އަދި މަންމަގެ ބަލި ހާލަތުން މަޝްހޫރުކަން ހޯދަން މަސައްކަތް ކުރާތީ އެވެ.\nއަންހެނުން ހާއްސަކޮށް މަންމައިން ކޮންމެ ފަދަ ހާލަތެއްގައި ވެސް އެމީހުންގެ ޑިއުޓީން އެއްކިބާ ނުވެވޭނެކަން މި ފޮޓޯއިން ސާބިތު ކޮށްދޭ ކަމަށް ބައެއް މީހުން ކޮމެންޓް ކޮށްފައި ވެއެވެ.\nއޮކްސިޖަން ގުޅައިގެން ކައްކަން ހުރުމަކީ ކިހާ ނުރައްކާ ކަމެއް ކަން ވެސް ބައެއް މީހުން ފާހަގަ ކުރި އެވެ. މި ފޮޓޮއަށް ކޮމެންޓުކުރި މީހަކު ބުނި ގޮތުގައި ސޯޝަލް މީޑިއާއަށް މިފަދަ ފޮޓޯއެއް ލެވޭ ވަރަށް އަންހެންމީހާގެ ދަރި ބޮޑު ނަމަ އޭނާއަށް ބަދިގޭގައި މަންމައަށް އެހީތެރިވެ ނުދެވޭނެ ސަބަބެއް ނެތެވެ. އިތުރު މީހަކު ބުނީ މަންމަ އަރާމުކުރަން ބާއްވާފައި މިފަދަ ވަގުތެއްގައި ދަރިން އަމިއްލައަށް ބަދިގޭގެ މަސައްކަތް ކުރަން ޖެހޭނެ ކަމަށެވެ.\nކޮވިޑް ވެކްސިން ޖެހި 125 އަހަރުގެ މީހާ


Raees Solih Inthihaabugai Vaadha Nukuran Nimmaafai Nuvey – adduLIVE\nLast Updated: May 22, 10:26\nރައީސް ސޯލިހް އިންތިހާބުގައި ވާދަނުކުރަން ނުނިންމާ\n1 May 14, 2022, 16:44 އަބްދުﷲ ޔާމީން\nއަންނަ އަހަރުގެ ރިޔާސީ އިންތިހާބުގައި ވާދަ ނުކުރަން ނިންމާފައި ނުވާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރައީސް ސޯލިހް މިފަދައިން ވިދާޅުވެފައިވަނީ، ދިވެހި ޗެނަލްގެ ޕްރޮގްރާމެއްގައި ވާހަކަ ދައްކަވަމުން އެމްޑީޕީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ދެއްކެވި ވާހަކަތަކަކާ ގުޅިގެން، ސަންގު ޓީވީއާ ވާހަކަ ދައްކަވަމުންނެވެ.\n"އަޅުގަނޑު ދެކޭގޮތުގައި ރައީސް ސޯލިހާ އަޅުގަނޑާ ނޫން އެހެން ބޭފުޅުންވެސް މި ރޭހުގެ ތެރެއަށް ނުކުތުމަކީ ވަރަށް ބޭނުންތެރިކަމެއް. ދެން އަޅުގަނޑު ލަފައެއް ނުކުރަން ރައީސް އިބްރާހިމް މުހައްމަދު ސޯލިހް ނުކުންނަވާނެ ކަމަކަށް. އެހެންނަމަވެސް އަޅުގަނޑު ނުކުންނަވާހަކަ ތަކުރާރުކޮށް އެކި ގޮތްގަތަށް އެބަ ބުނެވޭ." ދިވެހި ޗެނަލްގައި ވާހަކަ ދައްކަވަމުން ރައީސް ނަޝީދު ވިދާޅުވިއެވެ.\nރައީސް ނަޝީދުގެ މިވާހަކައާ ގުޅިގެން ރައީސް ސޯލިހް ސަންގުޓީވީއަށް ވާހަކަ ދައްކަވަމުން ވިދާޅުވީ، އެމްޑީޕީ ޕްރައިމަރީގައި ވާދަކުރެއްވުމާ ގުޅޭގޮތުން ރައީސް ނަޝީދާ އެއްވެސް މަޝްވަރާއެއް ނުހިނގާ ކަމަށެވެ. އަދި އެމްޑީޕީ ޕްރައިމަރީގައި ނުވަތަ ރިޔާސީ ރޭސްގައި ވާދަނުކުރަން އެއްވެސް އިރަކު ނުނިންމާ ކަމަށެވެ. އަދި އެފަދައިން ރައީސް ނަޝީދުގެ އަރިހުގައި ވިދާޅުވެފައި ނުވާނެ ކަމަށް ވެސް ރައީސް ސޯލިހާ ހަވާލާދީ ސަންގުޓީވީން ބުނެފައިވެއެވެ.\n2023 ގެ ރިޔާސީ އިންތިހާބަށް އެމްޑީޕީ ޕްރައިމަރީގައި ވާދަކުރައްވާނެކަން ރައީސް ނަޝީދު ވަނީ ހާމަކުރައްވާފައެވެ. އެހެންނަމަވެސް ޕްރައިމަރީގައި ވާދަކުރައްވާނެކަން ރައީސް ސޯލިހް އަދިވެސް ހާމަކުރައްވާފައެއް ނުވެއެވެ.


ބޭޑަން ޕަވަލް ބެޖާއެކު ސައާދާ އާއި ފައިހާ ތާރީހުގެ ތެރެއަށް – Haftha\nބޭޑަން ޕަވަލް ބެޖާއެކު ސައާދާ އާއި ފައިހާ ތާރީހުގެ ތެރެއަށް\nރާއްޖޭގެ ސްކައުޓް ހަރަކާތުގެ ތެރެއިން ޒުވާނުން ހަރަކާތްތެރިވާ ރޯވާ ސްކައުޓުގައި ދެވޭ އެންމެ މަތީ އެވޯޑް، ބާޑެން ޕަވަލް ބެޖު ނުވަތަ އެވޯޑް ފުރަތަމަ ފަހަރަށް އަންހެން ދެ ސްކައުޓަކު ހާސިލުކޮށްފިއެވެ.\nއެ ބެޖު ހާސިލްކުރި އަންހެން ދެ ސްކައުޓުންނަކީ ފައިހާ އަބްދުﷲ، އުރަހަ/ މ. މުލައް އަދި ސައާދާ އަހުމަދު، މއ. ބަރަކޫޑާއެވެ.\nމި ދެ ސްކައުޓުންނަށް ބޭޑަން ޕަވަލް ބެޖު ހަވާލުކޮށްފައިވަނީ ޖުމްހޫރީ ދުވަހުގެ މުނާސަބަތުގައި ދަރުބާރުގޭގައި ރޭ ބޭއްވި ހާއްސަ ޖަލްސާގައެވެ. ބެޖު ހަވާލުކޮށްދެއްވީ ރައީސުލްޖުމްހޫރިއްޔާ އަދި ޗީފް ސްކައުޓް އިބްރާހިމް މުހައްމަދު ސޯލިހެވެ.\nރާއްޖޭގެ އަންހެން ސްކައުޓުންގެ ތެރެއިން އެންމެ ފުރަތަމަ ބޭޑަން ޕަވަލް ބެޖު ހާސިލުކުރި ދެ ސްކައުޓުންގެ ތެރެއިން ފައިހާ އަކީ މިހާރު އިމާދުއްދީން ސުކޫލުގެ ސްކައުޓް ލީޑަރުކަމާއި އަދި ރާއްޖޭގެ ސްކައުޓް ޖަމިއްޔާގެ ޔޫތު ކައުންސިލްގެ ޗެއާޕާސަން ކަމުގެ މަގާމު އަދާކުރައްވަމުން ގެންދަވާ ޒުވާނެކެވެ.\nފައިހާ ސްކައުޓް ހަރަކާތާ ގުޅިވަޑައިގަތީ 2010 ވަނަ އަހަރުއެވެ. އަދި ރޯޥާ ސްކައުޓް ފައްޓަވާފައިވަނީ 23 ވަނަ މާލޭ ސްކައުޓް ގުރޫޕުގައި 2014 ގައެވެ. މިއަހަރު މެލޭޝިއާގައި ބޭއްވި އިންޓަނޭޝަނަލް ގާލްސް އިން ސްކައުޓިން ގެދަރިންގައި ފައިހާ ވަނީ ރާއްޖެ ތަމްސީލު ކުރައްވައިފައެވެ.\nބޭޑަން ޕަވަލް ބެޖު ހާސިލުކުރި ދެވަނަ އަންހެން ސްކައުޓް، ސައާދާ އަކީ މެލޭޝިއާގެ މަހްސާ ޔުނިވާސިޓީން މެޑިކަލް އިމޭޖިންގެ ދާއިރާއިން މަތީ ތައުލީމު ހާސިލް ކުރައްވަމުން ގެންދަވާ، ރާއްޖޭގެ ސްކައުޓް ޖަމާއަތުގެ ހެޑްކުއާޓާ ކޮމިޝަނާ ފޮ ޕްރީ ކަބް ސެކްޝަންގެ މަގާމު އަދާކުރައްވަމުން ގެންދަވާ ޒުވާނެކެވެ.\nސައާދާ ސްކައުޓް ހަރަކާތާ ގުޅިވަޑައިގަތީ 2008 ވަނަ އަހަރު އަމީނިއްޔާ ސުކޫލުގެ ސްކައުޓް ގުރޫޕުގެ ސްކައުޓެއްގެ ގޮތުގައެވެ. އެއަށްފަހު 2014 ވަނަ އަހަރު ޣިޔާޒުއްދީން ސުކޫލުގެ ސްކައުޓް ގުރޫޕާ ގުޅިވަޑައިގެން، އެ ސުކޫލުގެ ރޯވާ ސްކައުޓެއްގެ ގޮތުގައި ހަރަކާތްތެރިވެ ވަޑައިގެންނެވިއެވެ.\nއޭގެ ފަހުން މިދިޔަ އަހަރު މަޖީދިއްޔާ ސުކޫލުގެ ސްކައުޓް ގުރޫޕާ ގުޅިވަޑައިގެން، އެ ސުކޫލުގެ ރޯވާ ސްކައުޓެއްގެ ގޮތުގައި ބޭޑަން ޕަވަލްގެ ސްކައުޓު އެވޯޑުގެ މަސައްކަތް ނިންމެވިއެވެ.\nސައާދާ އާއި ފައިހާގެ އިތުރުން ރޭގެ ރަސްމިއްޔާތުގައި އިތުރު ހަތަރު ސްކައުޓަކު ވަނީ ބޭޑަން ޕަވަލް ބެޖު ހާސިލް ކުރައްވައިފައެވެ.\n1. މުހައްމަދު އިއުޖާޒު ޔަޒީދު، ދޮޅަސް/ ހުޅުމާލެ\n2. އިޒްހާން އަބްދުﷲ، ގ. އެއްތެޔޮމާގެ\n3. އަލީ ތަހްނީކު އަހުމަދު، ހ. ހިރެވެރި\n4. އަބްދުﷲ ޔާފިޒު އަހުމަދު، ކޯދު/ ނ. ވެލިދޫ\nމި ސްކައުޓުންގެ ތެރެއިން އިއުޖާޒު އަދި ޔާފިޒަކީ 2017 ވަނަ އަހަރު ރާއްޖޭގެ ސްކައުޓް ހަރަކާތުގައި ދެވޭ އެންމެ މަތީ މަގާމު، ޕްރެޒިޑެންޓްސް ސްކައުޓް ބެޖް ހާސިލު ކުރައްވާފައިވާ ދެ ސްކައުޓުންނެވެ.


އިއްޔެ ކުޅުނު މެޗްތައް ސޯފާޒް އާއި މާލޭ ސްޕޯޓްސް ކުލަބުން ކާމިޔާބު ކޮށްފި\nމުހައްމަދު ޝާން އަބްދުﷲ 13 June 2016, 03:36\nިކްރިކެޓް ބޯޑުން އިންތިޒާމް ކޮސްގެން މިހާރު ކުރިއަށްދާ ކޯސްޓް ރަމްޝާން ކްރިކެޓް ކާނިވަލްގައި އިއްޔެ ކުޅުނު މެޗްތައް ސޯފާޒް އާއި މާލޭ ސްޕޯޓްސް ކުލަބުން ކާމިޔާބު ކޮށްފިއެވެ.\nކުޅިވަރު އެކުއެނީ އެއް ނަންބަރު ކުރިކެޓް ދަނޑުގައި އިއްޔެ ކުޅުނު ފުރަތަމަ ޓީބީއައިއެސްއާއި ބައްދަލުކޮށް ސޯފާޒް ކާމިޔާބުކުރީ 36 ލަނޑުންއެވެ. އަދި ދެވަނަ މެޗް އެމްޕީއެލް އާއި ބައްދަލުކޮށް މާލޭ ސްޕޯރޓްސް ކްލަބް ކާމިޔާބުކުރީ7ވިކެޓުންއެވެ.\nއިއްޔެގެ ފުރަތަމަ މެޗް ސޯފާޒް 8 އޯވަރު 134 ލަނޑު3ވިކެޓް، ހަސަން އިބްރާހިމް 36 ލަނޑު، އަބްދުﷲ ސާހިދު 32 އަދި މުއާވިއަތު އަބްދުލްޣަނީ 27 ލަނޑު ހެދިއެވެ. އަދި އައިހަމް ޒިޔާދު2ވިކެޓް، މަބްރޫކް އެއްވިކެޓް ނެގިއެވެ.\nޖަވާބުގައި ޓީބީއައިއެސް ކުޅެންއަރާ 8 އޯވަރު ހަމަވިއިރު4ކުޅުންތެރިން ނުބައިވެގެން ހެދުނީ 98 ލަނޑުއެވެ. އަދި މެޗުގައި އެޓީމުގެ މޫސާ މިޖާދު 23 ލަނޑު ހެދިއިރު ހަސަން އިބްރާހިމް ދެވިކެޓް ނެގިއެވެ.\nއިއްޔެ ކުޅުނު ދެވަނަ މެޗް އެމްޕީއެލް 8 އޯވަރު5ކުޅުންތެރިން ނުބައިވެގެން 79 ލަނޑު ހެދިއިރު، އެންމެ ރަގަޅަށްކުޅުނީ 21 ލަނޑުހެދި މުހަންމަދު ރަސީދުއާއި 18 ލަނޑުހެދި ސާލިމް އަދުނާންއެވެ. އަދި ޖަވާބުގައި މާލޭ ސްޕޯރޓްސް ކުލަބު ކުޅެންއަރާ 8 އޯވަރު އެންމެ ކުޅުންތެރިއެއް ނުބައިވެގެން 83 ލަނޑުހެދިއެވެ. އަދި މެޗުގައި އާރިފް ރިޒާ 31 ލަނޑު ހެދިއެވެ.


Buildex Maldives exibition fashaifi | Mihaaru\n"ބިލްޑެކްސް މޯލްޑިވްސް" އެގްޒިބިޝަން ފަށައިފި\nބިލްޑެކްސް މޯލްޑިވްސް އެގްޒިބިޝަން. މި އެގްޒިބިޝަން ތިން ދުވަހަށް ކުރިއަށްދާނެ--ފޮޓޯ:މިހާރު\n22 އޯގަސްޓް 2019 - 18:36\nކޮންސްޓްްރަކްޝަން ދާއިރާގެ މީހުންނަށް ހާއްސަކޮށް ބާއްވާ ބިލްޑެކްސް އެގްޒިބިޝަން މިއަދު ފަށައިފި އެވެ.\nމޯލްޑިވްސް އެގްޒިބިޝަން އެންޑް ކޮންފަރެންސާއި މޯލްޑިވްސް އެސޯސިއޭޝަން ފޯ ކޮންސްޓްރަކްޝަން އިންޑަސްޓްރީ (މަސީ) ގުޅިގެން ދަރުބާރުގޭގައި ބާއްވާ މި އެގްޒިބިޝަންގައި ކޮންސްޓްރަކްޝަން ދާއިރާގެ 100 އަށް ވުރެ ގިނަ ސްޓޯލް ވަނީ ބަހައްޓައިފަ އެވެ.\nމޯލްޑިވްސް އެގްޒިބިޝަން އެންޑް ކޮންފަރެންސްގެ ޖެނެރަލް މެނޭޖަރު ހުސްނީ ރައޫފް ވިދާޅުވީ، މި އެގްޒިބިޝަންގެ ބޭނުމަކީ ރާއްޖޭގެ ކޮންސްޓްރަކްޝަން ދާއިރާގައި މަސައްކަތްކުރާ މީހުން އެއްތަނަކުން ދިމާވެ، ބައްދަލުކޮށް ގުޅުން ބަދަހިކުރުން ކަމަށެވެ.\n"ރާއްޖޭގައި ފުޅާ ދާއިރާއެއްގައި ކޮންސްޓްރަކްޝަން ދާއިރާ އަންނަނީ ކުރިއަރަމުން. މިހާރު ވެސް 50 އަށް ވުރެ ރިސޯޓުގެ މަސައްކަތް ދަނީ ކުރަމުން. އޭގެ އިތުރުން ހުޅުމާލޭގައި ވެސް ކޮންސްޓްރަކްޝަން ބޮޑެތި މަސައްކަތްތައް ކުރިއަށްދޭ،" އޭނާ ވިދާޅުވި އެވެ.\nކޮންސްޓްރަކްޝަން މަސައްކަތްތައް ކުރުމަށްޓަކާ ބޭނުންވާ ހުރިހާ މެޓީރިއަލެއް ގެންނަނީ ރާއްޖޭ ބޭރުން ކަމަށްވާ އިރު މިފަދަ އެގްޒިބިޝަނެއްގެ ތެރެއިން ތަކެތި ގެންނަ ފަރާތްތަކާ ބައްދަލުކުރެވޭނެ ކަމަށް އޭނާ ވިދާޅުވި އެވެ.\nހުސްނީ ވިދާޅުވީ، މި އެގްޒިބިޝަންގައި ދުނިޔޭގެ ނުވަ ގައުމަކުން ބައިވެރިވާ ކަމަށެވެ. އޭގެ ތެރޭގައި އިޓަލީ އާއި ޔޫއޭއީ އާއި ނިއުޒީލެންޑާއި މެލޭޝިއާ އާއި ތައިލެންޑާއި ސްރީ ލަންކާ ފަދަ ގައުމުތަކުގެ ކުންފުނިތައް ހިމެނެ އެވެ.\nއޭނާ ވިދާޅުވީ، މި އެގްޒިބިޝަނުން ދުނިޔޭގެ މަޝްހޫރު 1،000 ބްރޭންޑެއް ޝޯކޭސް ކުރެވޭނެ ކަމަށެވެ. މިއީ ކޮންސްޓްރަކްޝަން ދާއިރާ އަށް ހާއްސަކޮށް ރާއްޖޭގައި ބާއްވާ އެންމެ ބޮޑު އެގްޒިބިޝަނެވެ.\nމި އެގްޒިބިޝަންގައި އިމާރާތް ޑިޒައިންކުރާ ކުންފުނިތަކާއި ކޮންސްޓްރަކްޝަން މެޓީރިއަލް ވިއްކާ ކުންފުނިތަކާއި އިންޓީރިއާ ޑިޒައިންކުރާ ކުންފުނިތަކުން ބައިވެރިވެފައިވެ އެވެ.\nމި އެގްޒިބިޝަން މިމަހުގެ 24 އާ ހަމަ އަށް ކުރިއަށްދާނެ އެވެ.\nއިގްތިސާދު ކޮންސްޓްރަކްޝަން ދާއިރާ


Defence ge aa imaaraathah india ge 80 million rufiyaa libijje | Mihaaru\nޑިފެންސް މިނިސްޓަރު އާދަމް ޝަރީފް ނޫސްވެރިންގެ ބައްދަލުވުމެއްގައި ވާހަކަ ދައްކަވަނީ. ޑިފެންސް މިނިސްޓްރީގެ އާ އިމާރާތުގެ މަސައްކަތް މި އަހަރު ތެރޭގައި ފެށޭނެ ކަމަށް އޭނާ ވިދާޅުވި. ފޮޓޯ: ނިޝާން އަލީ/ މިހާރު\nޑިފެންސްގެ އާ އިމާރާތަށް އިންޑިއާގެ 80 މިލިއަން ރުފިޔާ ލިބިއްޖެ\n07 އޯގަސްޓް 2016 - 11:447comments\nކޯސްޓް ގާޑް ބިލްޑިން ހުންނަ ތަނުގައި ޑިފެންސް މިނިސްޓްރީގެ އާ އިމާރާތް ހަދަން ނިންމާފައިވާ އިރު، މިހާރު އެ މިނިސްޓްރީގެ މަސައްކަތްތައް ކުރަނީ ބަންޑާރަ ކޮށީގައި ހުންނަ ވަކި އިމާރާތެއްގަ އެވެ.\n"މިހާރު"އަށް މައުލޫމާތު ދެއްވަމުން ޑިފެންސް މިނިސްޓަރު ޝަރީފް ވިދާޅުވީ އިންޑިއާ އިން ދޭން އެއްބަސްވި ހުރިހާ ފައިސާއެއް ވެސް މިހާރު ލިބިފައިވާ ކަމަށެވެ. ޑިފެންސް މިނިސްޓްރީގެ އާ އިމާރާތް އެޅުމަށް ބޭނުންވާ އެހީ ދޭން އިންޑިއާ އިން އެއްބަސްވީ 2013 ގަ އެވެ.\nއޭނާ ވިދާޅުވި ގޮތުގައި ކޯސްޓްގާޑް ބިލްޑިން ގައި މަސައްކަތް ކުރާ މީހުން އެހެން އިމާރާތަކަށް ބަދަލު ކުރުމުގެ މަސައްކަތް ދަނީ ކުރަމުންނެވެ.\n"ކޯސްޓްގާޑް ބިލްޑިން ގައި ތިބި މީހުން އެހެން ތަނަކަށް ބަދަލުކުރާނެ ތަނެއް ހަމަޖައްސައި، މީހުން ބަދަލު ކުރުމަށް ފަހު މަސައްކަތް ފެށޭނީ،" ޑިފެންސް މިނިސްޓަރު ވިދާޅުވި އެވެ.\nޝަރީފް ވިދާޅުވި ގޮތުގައި ޑިފެންސް މިނިސްޓްރީގެ އާ އިމާރާތުގައި ސިފައިންނަށް ބޭނުންވާ އެންމެ ޒަމާނީ ވަސީލަތްތައް ހުންނާނެ އެވެ. އަދި ޓެރަރިޒަމާއި ހައްދުފަހަނައެޅުން ހުއްޓުވުމަށް ސަރުކާރުން އެކުލަވާލި ނެޝަނަލް ކައުންޓާ ޓެރަރިޒަމްގެ މަސައްކަތްތައް ވެސް ހިނގާނީ އެތަނުގައި ކަމަށް އޭނާ ވިދާޅުވި އެވެ.\n"ޑިފެންސް މިނިސްޓްރީގެ އިދާރީ ބައިތަކާއި ކައުންޓާ ޓެރަރިޒަމް ސެންޓަރު ހިނގާނީ އާ އިމާރާތުގައި،" ޝަރީފް ވިދާޅުވި އެވެ.\nމި އަހަރުގެ ތެރޭގައި ޑިފެންސް މިނިސްޓްރީގެ އާ އިމާރާތް އެޅުމުގެ މަސައްކަތް ފެށުމަށް ތައްޔާރުވަމުން އަންނަ ކަމަށް އެ މިނިސްޓްރީން ބުންޏެވެ. އެގޮތުން ކޯސްޓްގާޑް ބިލްޑިން ހުރި ބިމުގައި 10 ބުރީގެ އިމާރާތެއް އެޅުމަށް ސަރުކާރުން ވަނީ ނިންމައިފަ އެވެ.\nއިތުރު ލިޔުންތައް އެމްއެންޑީއެފް ޑިފެންސް މިނިސްޓަރު ރާއްޖެ-އިންޑިއާ ޑިފެންސް މިނިސްޓްރީ ކޯސްޓް ގާޑް މެމްބަރު އާދަމް ޝަރީފް (މަޑުއްވަރި)


އާމިރު ޚާންގެ މަންމަ "ލާލް ސިންގް ޗައްޑާ' ގެ ޝޫޓިން ފައްޓައި ދެނީ.\n08 ނޮވެމްބަރ 2019 - 07:59\nމިދިޔަ މަހުގެ 31 ވަނަ ދުވަހު ޝޫޓިން ފެށި، އާމިރު ޚާންގެ އާ ފިލްމު "ލާލް ސިންގް ޗައްޑާ" ގެ ލޯގޯ ދައްކާލައިފި އެވެ.\nއޭގައި ފެންނަނީ އުޑުމަތި ސާފު ދުވަހެއްގައި ދޫންޏެއްގެ ހުދު ފަތެއް ވައިގެ ތެރޭގައި އެނބުރެމުން ގޮސް ފިލްމުގެ ނަމުގެ ތެރެއަށް ހުއްޓޭ ތަނެވެ. ލޯގޯ އާންމުކުރި މޯޝަން ޕޯސްޓަރުން އާމިރު ލަވައެއް ކިޔާ އަޑު ވެސް އިވެ އެވެ.\n"ލާލު ސިންގް ޗައްޑާ" އަކީ 1994 ގައި ރިލީޒްކޮށް، އޮސްކާ އެވޯޑްތަކެއް ވެސް ހޯދި ކާމިޔާބު ހޮލީވުޑްގެ ފިލްމު "ފޮރެސްޓް ގަމްޕް" އަސްލަކަށް ބަލައިގެން ހަދާ ފިލްމެކެވެ. އޭގައި ޓޮމް ހޭންކްސް ކުޅުނު ކެރެކްޓާ "ލާލް ސިންގް ޗައްޑާ" ގައި ކުޅޭނީ އާމިރެވެ. އަދި ފިލްމުގެ ބަތަލާއަކީ ކަރީނާ ކަޕޫރެވެ.\nމީގެ ކާސްޓުންގެ ތެރޭގައި ތެލެގޫ އެކްޓަރު ވިޖޭ ސެތުޕަތީ، ވިވެކް މުޝްރާން، މާނަވް ގޯހިލް، ވިވެކް ގަރްގް އަދި ވިނީތާ ތާކޫރް ހިމެނެ އެވެ.\nއަންނަ އަހަރުގެ ކްރިސްމަސްގައި ރިލީޒްކުރަން ނިންމާފައިވާ "ލާލް ސިންގް ޗައްޑާ" ގެ ޑައިރެކްޓަރަކީ 2017 ގައި ރިލީޒްކުރި އާމިރުގެ "ސީކްރެޓް ސުޕަސްޓާ" ގެ ޑައިރެކްޓަރު އަދުވައިތު ޗަންދަނެވެ.\nއަކްޝޭގެ ވީޑިއޯ ލަވައިގެ ޓީޒާއެއް\nއަކްޝޭ ކުމާރު މިހާތަނަށް ކުޅުނު ފުރަތަމަ ވީޑިއޯ ލަވަ "ފިލްހާލް" ގެ ޓީޒާއެއް ދައްކާލައިފި އެވެ.\nލަވަ މާދަމާ ބެލުންތެރިންނަށް ދޫކޮށްލަން ނިންމާފައިވާ އިރު، މީގައި އަކްޝޭއާ އެކު ބަތަލާގެ ގޮތުގައި ފެނިގެން ދާނީ ބޮލީވުޑްގެ ބަތަލާ ކްރިތީ ސެނަންގެ ކޮއްކޮ ނުޕޫރް ސެނަން އެވެ. އަދި ލަވައިން އައްމީ ވާކް ވެސް ފެންނާނެ އެވެ.\n"ފިލްހާލް" ގެ މިއުޒިކް ހަދައި، ލަވަ ކިޔާފައި ވަނީ ބީ ޕްރާކެވެ. ލަވައިގެ ޑައިރެކްޓަރަކީ އަރްވިންދު ޚައިރާ އެވެ.\nނުޕޫރްގެ ދައްތަ ކްރިތީއާ އެކު އަކްޝޭ ކުޅުނު ފުރަތަމަ ފިލްމު އަދި މިދިޔަ މަހު ރިލީޒްކުރި "ހައުސްފުލް 4" އަށް ފަހު، އަކްޝޭގެ ކުރިއަށް އޮތް ފިލްމަކީ އަންނަ މަހުގެ 27 ގައި ރިލީޒްކުރާ "ގުޑް ނިއުޒް" އެވެ.\nރަމްސޭ ބްރަދާޒްގެ ބައޮޕިކެއް\nއަށްޑިހަ އާއި ނުވަދިގައިގެ އަހަރުތަކުގެ ތެރޭގައި ވަރަށް ފާހަގަކޮށްލެވޭ ބިރުވެރު ފިލްމުތަކެއް ގެނެސްދިން ރަމްސޭ ބްރަދާޒްގެ ވާހަކަ ކިޔައިދޭ ފިލްމެއް ހަދަން ނިންމައިފި އެވެ.\n— Shyam Ramsay (@MeShyamRamsay) March 26, 2017\nމި ފިލްމު ހަދަނީ އަޖޭ ދޭވްގަން އާއި ޕްރޮޑިއުސަރު ވިނޭ ސިންހާގެ ދަރިފުޅު ޕްރިތީ ސިންހާ ގުޅިގެންނެވެ. ފިލްމާ ބެހޭ ގޮތުން ޕްރިތީ ބުނީ ރަމްސޭގެ އާއިލާ އިން ފިލްމު ހެދުމުގެ ހުއްދަ ވެސް ދީފައިވާ ކަމަށާއި އެކަމަށްޓަކައި އެ އާއިލާ އަށް ޝުކުރު ވެސް އަދާކުރާ ކަމަށެވެ.\nއޭނާ ބުނިގޮތުގައި ރަމްސޭ އާއިލާގެ ތިން ޖެނެރޭޝަކުން ބެލުންތެރިންނަށް އެތައް ބިރުވެރި ފިލްމެއް ގެނެސްދީފައިވާ އިރު، އެ މީހުންނަކީ ބިރުވެރި ޖޯންރާގެ މަގުބޫލުކަން އިންޑިއާގައި ވަކި ހިއްޕައިލިކަމުގެ ޝަރަފު ވެސް ލިބޭނެ އާއިލެކެވެ. އެ އާއިލާގެ ވާހަކަ ފިލްމެއްގެ ގޮތުގައި ކިޔައިދޭން ނިންމި ނަމަވެސް، ފިލްމާ ބެހޭ ތަފުސީލުުތަކެއް އަދި ހާމައެއްނުކުރެ އެވެ.\nއެ އާއިލާގެ ބައެއް މެމްބަރުން މިހާރު ވަނީ މަރުވެފަ އެވެ. އޭގެ ތެރޭގައި ޝާމް ރަމްސޭ އާއި ތުލްސީ ރަމްސޭ ހިމެނެ އެވެ.\nރަމްޒޭ އާއިލާ އިން ގެނެސްދިން ފިލްމުތަކުގެ ތެރޭގައި "ވީރާނާ"، "ޕުރާނާ މަންދިރު"، "ޕުރާނާ ހަވޭލީ"، "ދަރުވާޒާ" އަދި "ބަންދު ދަރުވާޒާފާ" ފަދަ އެތައް ފިލްމެއް ހިމެނެ އެވެ.\nޖޯން ވެބް ސީރީޒްތަކެއް ހަދަނީ\n"ވިކީ ޑޯނާ" އާއި ދާދި ފަހުން ރިލީޒްކުރި "ބަތުލާ ހައުސް" ވެސް ޕްރޮޑިއުސްކުރި އެކްޓަރު ޖޯން އަބްރަހަމް ވެބް ސީރީޒްތަކެއް ހަދަން ނިންމައިފި އެވެ.\nއޭނާ ބުނީ ވެބް ސީރީޒްތަކެއް ހަދަން ވިސްނާތާ މިހާރު ދެ އަހަރެއްހާ ދުވަސްވެއްޖެ ކަމަށެވެ. އެގޮތުން މިހާރު ކާމިޔާބު ދެ ވާހަކައެއްގެ ރައިޓްސް ހޯދައި، ތައްޔާރީތައް ވަމުން އަންނަ ކަމަށް ބުންޏެވެ. ނަމަވެސް ތަފުސީލެއް ނުދެ އެވެ.\nޖޯން ބުނިގޮތުގައި އޭނާ ޕްރޮޑިއުސްކުރާ ސީރީޒްތަކުގައި އަމިއްލަ އަށް އެކްޓެއްނުކުރާނެ އެވެ. އެކަމަކު ޑިޖިޓަލް ކޮންޓެންޓެއް އުފެއްދުންތަކެއް ގެނެސްދިނުމަކީ ވަރަށް ބޮޑު އުފަލެއް ކަމަށް ބުންޏެވެ. ޖޯން ބުނީ ސިނަމާތަކުގައި އަޅުވާ ފިލްމުތަކަށް ލިބޭ ތަރުހީބަށް ވުރެ މިހާރު ޑިޖިޓަލް ޕްލެޓްފޯމްތަކުން ފިލްމުތައް ހޯދާ ކާމިޔާބީތައް މިހާރު މާ ފާހަގަކޮށްލެވޭ ކަމަށެވެ.\nއޭނާގެ ކުރިއަށް އޮތް ފިލްމަކީ މި މަހުގެ 22 ގައި ރިލީޒްކުރާ "ޕާގަލްޕަންތީ" އެވެ.\nއިތުރު ލިޔުންތައް ބޮލީވުޑް އާމިރު ޚާން ކަރީނާ ކަޕޫރު ޖޯން އެބްރަހަމް އަކްޝޭ ކުމާރު


އަހަރެމެންގެ ތެރެއިން ބައެއް މީހުންނަށް ކީރިތި ޤުރްއާން ކިޔެވިނަމަވެސް، މާނަކީނަމަވެސް ނަގައިނުގަނެވޭ ބައެއް އާޔަތްތައް އެބަހުރެއެވެ. އެފަދަ މީހުން އެއާޔަތްތަކަށް ބާބޮޑު ސަމާލުކަމެއް ނުދެއެވެ.\n"އަދި ބިމުގައި ދަތުރުފަތުރުކޮށް، އެއުރެންގެ ކުރިން އުޅުނުމީހުންގެ ނިމުންވީ، ކޮންފަދައަކުންކަން ފަހެ، އެއުރެން ނުބަލަނީހެއްޔެވެ؟ އެއުރެންނަށްވުރެ ބާރުގަދަ، އަދި ބިމުގައި އެއުރެންގެ އަސަރުތައް ވަރުގަދަ ބައަކު ކަމުގައި އެއުރެން (އެބަހީ: ކުރިން އުޅުނު މީހުން) ވޫއެވެ. ފަހެ، އެއުރެންގެ ފާފަތަކުގެ ސަބަބުން، ﷲ އެއުރެން ހަލާކުކުރެއްވިއެވެ. އަދި ﷲ ގެ ޢަޛާބުން ރައްކާތެރިކޮށްދޭނޭ އެކަކުވެސް، އެއުރެންނަކަށް ނުވެއެވެ." (ޣާފިރް: 21)\n"އެއީ އެއުރެންގެ ގާތަށް، އެއުރެންގެ ރަސޫލުން ފާޅުވެގެންވާ ހެކިތަކާއިގެން ވަޑައިގަތުމުން، އެއުރެން އެބޭކަލުންނަށް ކާފިރުވީތީއެވެ. ދެން ﷲ އެއުރެން ހަލާކުކުރެއްވިއެވެ. ހަމަކަށަވަރުން، އެކަލާނގެއީ، ގަދަފަދަވަންތަ، ޢުޤޫބާތް ގަދަފަދަވެގެންވާ ރަސްކަލާނގެއެވެ." (ޣާފިރް: 22)\nމިއުންމަތުގެ މާތް ނަބިއްޔާ މުޙައްމަދު (ﷺ) އަށްފަހު އިތުރު ރަސޫލު ބޭކަލަކު ފޮނުއްވެވުމެއް ނެތެވެ. ވީމާ އަހަރެމެންނަށް އޮތީ އިތުރު އެކަލޭފާނުގެ ރަސޫލްކަން ޤަބޫލުކުރުމެވެ. ސުންނަތަށް ތަބަޢަވުމެވެ. ނޫން ނަމަ ދުނިޔެ އާއި އާޚިރަތުގައިވެސް އެމީހަކަށް ކުރިމަތިލާން ޖެހޭނެ ގަދަފަދަ ޢަޛާބަށް ބިރުވެތިވުމެވެ.\nގިނަގިނައިން ކީރިތި ޤުރްއާން ކިޔަވާށެވެ! އަމިއްލައަށް ޢިލްމުވެރިވާށެވެ! ކީރިތި ޤުރްއާނުގެ ޢިލްމު އުނގެނިގެން ނޫނީ އާޚިރަތް ހާޞިލެއް ނުކުރެވޭނެއެވެ.\nއަހަރެމެންގެ ކުރީގެ އުންމަތްތަކަސް ކޯފާ ލައްވަވައި ހަލާކުކުރެއްވެވި ސަބަބު ހަމަ މިހާރުވެސް އަޅުގަނޑުމެންގެ ތެރޭގައި އެބައޮތެވެ! އޮތީ ބިރުވެތިވެ ތައުބާވުމެވެ. -\n-އިސްލާމީ ތިލަފަތުގެ ދަރުސަކުން


BREAKING NEWS: Maraalaafai Ovva Fennun Kujjage Postmortem Hadhanee - Vaguthu\nކޮވިޑް މަތިން ހަނދާން ނައްތާލެވޭކަށް ނެތް - 34 މިނެޓް ކުރިން\nމަރާލާފައި އޮއްވާ ފެނުނު ކުއްޖާގެ ޕޯސްޓުމޯޓަމް ހަދަނީ\nމަރާލާފައި އޮތް ކުއްޖާގެ ހަށިގަނޑު ފެނުނު ސަރަހައްދު ފުލުހުންގެ ފޮރެންސިކް ޓީމުން ތަހުގީގު ކުރަނީ - ވަގުތު އިމޭޖްސް: އިބްރާހިމް ޝާބިލް\nރަހީނު ކުރުމަށް ފަހު މަރާލާފައިވާ އުމުރުން 13 އަހަރުގެ ކުޑަ ކުއްޖާ މަރުވި ގޮތް ބެލުމަށް ޕޯސްޓު މޯޓަމް ހަދަން ރާއްޖެއިން ބޭރަށް ގެންދަން ނިންމައިފިއެވެ.\nކުއްޖާ ގެއްލިގެން ރިޕޯޓް ކުރީ މިދިޔަ އާދީއްތަ ދުވަހުގެ ރޭގައެވެ. ދެކުނުގެ އަތޮޅުގެ ރަށަކަށް ނިސްބަތްވާ އެ ކުއްޖާ ފެނުނީ ހުޅުމާލެ ދެވަނަ ފިޔަވައްސާއި ދިމާ މޫދުން ފޮށްޓެއްގައި އޮއްވައެވެ. އޭރު އެ ކުއްޖާ އޮތީ މަރާލާފައެވެ.\nއައިޖީއެމްއެޗްގައި ހުރި އާއިލާގެ މީހަކު "ވަގުތު" އަށް ބުނީ، ކުއްޖާގެ ހަށިގަނޑު ޕޯސްޓްމޯޓަމް ހަދަން ނިންމާފައިވާ ކަމަށެވެ. ޕޯސްޓުމޯޓަށް ހަދަން ގެންދިޔުމަށް ހަމެޖެހިފައިވަނީ އިންޑިއާ އަށް ކަމަށް ވެސް އާއިލާ އިން މައުލޫމާތު ދެއެވެ.\nމިއަދުގެ ވަގުތެއްގައި ހަށިގަނޑު އިންޑިއާ އަށް ގެންދަން ފުލުހުން އަންނަނީ މަސައްކަތް ކުރަމުން ކަމަށް ވެސް ކުއްޖާގެ އާއިލާ އިން ބުނެއެވެ.\nނަމަވެސް ކުއްޖާގެ ޕޯސްޓްމޯޓަމް ހެދުމާއި ގުޅޭ ގޮތުން ފުލުހުން އަދި އެއްވެސް އެއްޗެއް ނުބުނެއެވެ.\nމި މައްސަލައާ ގުޅިގެން އުމުރުން 17 އަހަރުގެ ދިވެހި ފިރިހެނަކާއި އުމުރުން 27 އަހަރުގެ ފިރިހެނަކު ވަނީ ހައްޔަރުކޮށްފައެވެ. ހައްޔަރުކުރި ދެ މީހުންނަކީ ކުއްޖާގެ ދެ އެކުވެރިން ކަމަށްވެއެވެ. މިކަމުގެ އިތުރު މައުލޫމާތު ލިބޭގޮތް ވަނީ ނުވެފައެވެ.\nކުއްޖާގެ މަރާ ގުޅިގެން މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޝަނުން ވަނީ ކުއްލި ބައްދަލުވުމެއް ތާވަލުކޮށްފައެވެ. މި ވަގުތު އެ ކުއްޖާގެ ހަށިގަނޑު އޮތީ އައިޖީއެމްއެޗްގައެވެ. ގިނައިރުތަކެއް ވަންދެން މޫދުގައި އޮތުމުގެ ސަބަބުން ކުއްޖާގެ ސިފަވަނީ ވަރަށް ބޮޑަށް ގެއްލިފައެވެ.\nކުއްޖެއްގެ ފުރާނަ ގަސްތުގައި ދުއްވާލުމަކީ މުޅި ގައުމު ކަރުނަ އަޅަން ޖެހޭ ވަރުގެ ކަމެއް ކަމަށް ޖެންޑާ މިނިސްޓަރު އައިޝަތު މުހައްމަދު ދީދީ ވަނީ ކުރެއްވި ޓްވީޓެއްގައި ވިދާޅުވެފައެވެ.\nޒިހާން ބުނަނީ ދިފާއުވާން ވަކީލެއް ބޭނުން ނުވާ ކަމަށް\n13 އަހަރު ކުއްޖާގެ މަރުގެ ޝަރީއަތް ސިއްރުކޮށްފި\n13 އަހަރު ކުއްޖާގެ މަރު: ޒިހާންގެ ޝަރީއަތުގެ އަޑުއެހުމެއް މާދަމާ ހެނދުނު\nޖޫން 22, 2021 12:38\nޕޯސްޓްމޯޓަމް ހެދުމަކީ ވަރަށް މުހިއް ކަމެއް\nކުއްޖާފުޅު އެހާރަހުމް ކުޑަކޮށް މަރާލާ މީހުންނަށް ފޮރުވަން ކަޑުފައްތާނީ އެކުއްޖާ ފުލަށް ލައްކަ އަނިޔާދެވި އެކުއްޖާގެ އެތެރެހަށީގެ ގުނަވަންތައް އެބަހުރި ބާއޭ ހަމަ ހިތައްއަރަނީ\nއެހާތުއްތު ކުއްޖެއް މަރާފަ ފޮރުވުމުގެ ބޭނުމަކީކޮބާ\nޖޫން 22, 2021 13:26\nވަރަށް ދެރަވެއްޖެ😭😭😭މަރަށް މަރުގެ އަދަބުދީ އަވަ ހަށް. 18އަ ހަރު ނުފުރޭ ކުޑަކުއްޖެކޭ ކިޔާފަ ދެން ތި 17އަ ހަރުގެ ކުއްޖާ\nޖޫން 22, 2021 13:38\nކަރުނަ އަޅާފަ ނިދާލާ . ނިދާފަހޭލާޔިރު ހުރި ހާކަމެއް ބަރާބަރު ވާނެ. ކުއްވެރިން ހިމާޔައް ކޮއްފަ ގާނޫނު އޮތީ! މީފުރަތަމަ މަރެއްނޫން، ފުރަތަމަ ހާދިސާ އެއްވެސްނޫން، ،މަރަށް މަރުހިފަންޖެ ހޭ، ކޮބާއުމަރުގެ ބަހަކީ!🤔\nޖޫން 22, 2021 15:17\nދެން ޕޯސްތު މޯސަން ހެދުމުގެ ބޭނުމެއް ކޮބާ ؟ ކުއްޖާ ވަނީ ނިޔާވެފާ ެ އެކަން ޔަގީން ، ޕޯސްތު މޯސަން ހެދުމުން އެކަން ކުރިބައެއް އެގޭނެ ނަމަ އޯކޭެ ހަދަންވީ ނޫން ނަމަ އެ މައްޔިތާގެ ހަށިގަދްށް އިތުރު އަނިޔާ ދީގެން ނުވަަނެ


ތަތާރުންގެ އެރުމާއި ވެއްޓުން (އަށްވަނަ ބައި)Mikal News\nތަތާރުންގެ އެރުމާއި ވެއްޓުން (އަށްވަނަ ބައި)\n15 މެއި 2019, 11:41 |\nތަތާރުންގެ އާލީޑަރު އައްޔަންވުމާއި ހަގުރާމަތައް އަލުން ފެށުން\nހިޖުރީ ސަނަތުން 649 ވަނަ އަހަރު ތަތާރުން އެބައިމީހުންގެ އާލީޑަރެއްގެ ގޮތުގައި މެންކޫ ޚާން އިސްކުރިއެވެ. މެންކޫ ޚާން ލީޑަރުކަމަށް އިސްކުރުމާއިއެކު އޭނާގެ ތިންބެއިން ތިން ސަރައްހަދުގެ ކޮމާންޑަރުންގެ ގޮތުގައި އައްޔަންކުރިއެވެ. އެގޮތުން، އޭޝިއާގެ ހުޅަނގުގެ ބިންތައް ހިފުމަށް ހަވާލުކުރެވުނީ ހުލާގޯ އާއިއެވެ. ދުނިޔޭގެ އެންމެ ބިޔަ ޝަހަރު، މުސްލިމުންގެ ޒަމާންވީ ޚިލާފަތް ބިމާއި ހަމަކުރުމަށް ހުލާގޯ މަސައްކަތްފެށިއެވެ. އަވަސް އަރުވާލައިފައި އައްބާސީންނަށް ހަމަލާ ދިނުމުގެ ބަދަލުގައި ހުލާގޯ ޚިޔާރުކުރީ ފުރިހަމައަށް ތައްޔާރުވުމަށްފަހު އައްބާސީންނާއި ހަމަލާދިނުމަށެވެ. ހުލާގޯގެ ތައްޔާރީތަކަށް ފަސް އަހަރު ނެގި ކަމަށް ތާރީޚު ދިރާސާކުރާ ފަރާތްތަކުން ހާމަކުރެއެވެ.\nހުލާގޯ ލަޝްކަރު ތައްޔާރުކުރީ ހަމައެކަނި ހެވިކަމާއި ރޭވުންތެރިކަމުގެ ތައްޔާރީތަކަށް އެކަންޏެއްނޫނެވެ. މޮންގޯލިއާއިން އިރާގަށް ދެވޭނެ މަގު ތަނަވަސްކުރުންފަދަ އުމްރާނީ ތައްޔާރީތަކާއި ސިޔާސީ ތައްޔާރީތަކުގެ އިތުރުން ޕްރޮޕެގަންޑާތައް ވެސް ކުރިއަށް ގެންދިޔައެވެ.\nތަތާރުންގެ ބިޔަ ލަޝްކަރަށް ފަސޭހައިން މޮންގޯލިއާއިން އިރާގަށް ދާނެ މަގުތައް ހެދިއެވެ. އަދި ކޯރުތައް ފަސޭހައިން ހުރަސްކުރުމަށް ބޭނުންވާ ބްރިތައް ތައްޔާރުކުރިއެވެ. މީގެ އިތުރުން، އިރާގުގެ ކިއްލާތަކާއި ރަށްތައް ހިސާރުކުރުމަށް ބޭނުންވާ އާލާތްތައް ތައްޔާރުކުރިއެވެ. އަދި ތަތާރުންގެ ލަޝްކަރު ދަތުރުކުރާނެ މަގުތަކުން ޖަނަވާރުންތައް ދުރާލާ ފައްސާލިއެވެ. ޖަނަވާރުންތައް ފައްސާލުމުގެ ސަބަބުން އެ ލަޝްކަރުގައި ބޭނުންކުރާ އަސްތައްފަދަ ޖަނަވާރުތަކަށް ބޭނުންވާ ފައްޕިލާވެލި އެ ލަޝްކަރު ދަތުރުކުރާ މަގުމަތިން ހޯދަން ފަސޭހަވެގެން ދިޔައެވެ.\nތަތާރުން އައްބާސީ ޚިލާފަތަށް ހަމަލާދޭން ރާވަމުންދިޔައިރު އައްބާސީ ޚިލާފަތް ވަށައިގެންވަނީ މުސްލިމު ބިންތަކެވެ. މުސްލިމު ވެރިކަންތަކެވެ. ތަތާރުން ދަތުރުކުރަން އޮތް މަގު ދިގުކަމާއި ވަށައިގެންވާ މުސްލިމު ވެރިކަން ތަކުގެ ސަބަބުން ސިޔާސީ އެއްބާރުލުން ތަކެއް ތަތާރުންނަށް ކޮންމެހެންވެސް ބޭނުންވެއެވެ. އެހެންކަމުން، ހުލާގޯ ނިންމީ ތަތާރުންނަށް އައިސްދާނެ ހަމަލާއަކުން ސަލާމަތްވުމަށް މަދަދުވެރިންތަކެއް ނުވަތަ ތަތާރުންނާއި ހަމަލާނުދޭނެ ކަމުގެ ޔަގީންކަމެއް ވަށައިގެންވާ ވެރިކަންތަކުން ހޯދުމެވެ. އެގޮތުން، އަރުމީނިއާ އާއި ހެތަމްގެ ރަސްކަމުންނާއިއެކު ތަތާރުން އެއްބަސްވުންތަކެއް ގާއިމުކުރިއެވެ. މީގެ އިތުރުން، މޫސަލްގެ ވެރިކަމުގައިވާ މުސްލިމު ރަސްގެފާނާއިއެކުވެސް އެފަދަ އެއްބަސްވުމެއް ގާއިމުކުރިއެވެ. މޫސަލްގައި އޭރު ވެރިކަން ކުރަމުންއައީ އައްޔޫބީންނެވެ. އެއީ ސަލާހުއްދީން އައްޔޫބީފަދަ ބައެއްނޫނެވެ. ނަމަވެސް އެއީ ސަލާހުއްދީނަށް ކާފަ ވިދާޅުވާ އައް ނާސިރު ޔޫސުފެވެ. ނާސިރު އޭނާގެ އުފަން ދަރިއަކު ތަތާރުންނާއިއެކު އިރާގު ހިފުމަށް ފޮނުވިއެވެ.\nހުލާގޯގެ ސިޔާސީ މަސައްކަތް މިހިސާބުން ނިންމާލީކީނޫނެވެ. ޚުދު ބަޣުދާދުގެ ކިއްލާތެރެއަށްވެސް ނުފޫޒުފޯރުވިއެވެ. އެގޮތުން، ޚަލީފާގެ އިސްވަޒީރު ނުވަތަ ބޮޑު ވަޒީރު އިބު އަލްގަމީއާއިވެސް ގުޅުން ބާއްވަމުން ގެންދިޔައެވެ. އިބުނު އަލްގަމީ ތަތާރުންނަށް ފުރިހަމަ މައުލޫމާތު ފޯރުކޮށް ދެމުންގެންދިޔައެވެ.\nތަތާރުންގެ ބާރުގަދަކަން ދެއްކުމާއި އެބައިމީހުންނަކީ ހަގުރާމަތަކުން ބަލިނުވާނެ ބައެއްކަން ދައްކައި އެހެން މީހުންގެ ހިތްތަކަށް ބިރުވެރިކަން ވެއްދުމުގެ އެތައް ޕްރޮޕެގަންޑާއެއް ހިންގިއެވެ. މީގެ އިތުރުން އައްބާސީންގެ ބާރުދެރަކަމާއި އެބައިމީހުންގެ އާރެއްބާރެއް ނެތްކަން ދެއްކުމުގެ ކެންޕޭނުތައްވެސް ކުރިއެވެ.\nއައްބާސީ ދައުލަތުގެ މައިމަރުކަޒު ކަމަށްވާ ބަޣުދާދު ހިސާރުކުރުމަށް2ލައްކަ ތަތާރުންގެ ބިޔަ ލަޝްކަރެއް ތައްޔާރުކުރިއެވެ. އަދި ރަޝިއާގައިވާ ތަތާރުންގެ ލަޝްކަރުން ބަޔަކުވެސް ގެނައެވެ. އަދި އަރުމީނިއާގައި އެބައިމީހުންނަށް ބައިއަތު ހިފާފައިވާ ރަސްގެފާނަށްވެސް ގޮވާލިއެވެ. މީގެ އިތުރުން ސީނުކަރައިން ދުނިދަޑިއަށް ހުށިޔާރު ފަހުލަވާނުންވެސް ގެނައެވެ.\nތަތާރުންގެ ބިޔަ ލަޝްކަރު ބަޣުދާދަށް ހަމަލާދިނުމުގެ ކުރިން އިތުރު ނުރައްކަލަކާއި ދިމާވިއެވެ. އެއީ އިރާނުގެ ކުޑަ ކުޑަތަންކޮޅެއް ކޮންޓްރޯލް ކުރަމުން ގެންދިޔަ ޝީއައީންގެ ހައްދުފަހަނަޅާފައިވާ ފިގުރާއެއްކަމަށްވާ އިސްމާއީލީންގެ ދެމެދު ކުރެވުނު ހަގުރާމައެވެ. މިހަގުރާމައަށް ތަތާރުން ނިކުންނަން ޖެހުނީ ތަތާރުންގެ ލަޝްކަރުގެ ކޮމާންޑަރަކަށް އިސްމާއީލީން ހަމަލާދިންކަމަށް ބުނެއެވެ. އިސްމާއީލީންނަކީ އަދަދުގެ ގޮތުން މަދުބައެއް ނަމަވެސް ހިތްވަރުގެ ގޮތުން ވަރުގަދަ ބަޔަކަށްވާތީ ތަތާރުންނަށް އިސްމާއީލީން ބަލިކުރެވުނީ ގާތްގަޑަކަށް އަހަރެއްހާ ދުވަސްތެރޭގައެވެ.\nއިސްމާއީލީން ބަލިކުރުމަށްފަހު ބަޣުދާދުގެ އިރުން 450 ކިލޯމީޓަރު ދުރުގައިވާ މިހާރުގެ އީރާނުގެ ހަމަދާންގައި ހުލާގޯ މަޑުކުރިއެވެ. ހުލާގޯ ހަމަދާންގައި މަޑުކުރުމުގެ ބޭނުމަކީ ބަޣުދާދަށް ހަމަލާދިނުމުގެ ހުރިހާ ރޭވުންތައް ރޭވުމަށާއި އެންމެފަހުގެ ތައްޔާރީތައްވުމަށެވެ. އެއަށްފަހު ބަޣުދާދުގެ ޚަބަރުތައް ހޯދުމަށް އޭނާގެ ސިއްރު އޭޖެންޓުން ފޮނުވިއެވެ.\nތަތާރުން ބަޣުދާދަށް ހަމަލާދިނުމަށް ރާވަމުންދާ ރޭވުންތަކަށް ބަޣުދާދުން އެއްވެސް ވަރަކަށް ތައްޔާރެއްނުވެއެވެ. ވެރިކަން ހިންގުމުގެ މުހިންމު ބާރުތައް މުށުތެރެއަށް ލައިގެން ހުރީ ބޮޑު ވަޒީރު އިބުނު އަލްގަމީއެވެ. އިބުނު އަލްގަމީ ވަނީ ވެރިކަން ގާތްގަޑަކަށް ހިސާރުކޮށްފައެވެ. ބަޣުދާދުގެ ދުރުވިސްނޭ ބޮޑުންގެތެރެއިން ބަޔަކަށް އިބުނު އަލްގަމީގެ މިނުބައި ހީލަތްތެރި ރޭވުންތައް އެގި ހެކިތަކާއިއެކު ޚަލީފާއަށް ހުށަހެޅިއެވެ. ނަމަވެސް، ތަޖުރިބާ މަދު ޚަލީފާއަށް މިކަމުގައި ކުރިއަށްދާނެ ގޮތެއް އެގިއެއްނުލެއްވިއެވެ. ޚަލީފާއަށް ވިސްނުނީ އެންމެ ރަގަޅު ގޮތަކީ ޝަކުވާތައް ރަގަޅުތޯ ބެލުމަށް އިބުނު އަލްގަމީއާއި ސުވާލުކުރުމަށެވެ. އިބުނު އަލްގަމީއާއި ސުވާލުކުރެވުމާއިއެކު އެއީ އޭނާ އާއި ދެކޮޅަށް ރާވާފައިވާ އަސްލެއްނެތް ޒާތީ ޝަކުވާއެއްކަމަށް ބުނެ އޭނާގެ ވަފާތެރިކަން ކަށަވަރުކޮށްދިނެވެ. އެއާއިއެކު ޚަލީފާ އިބުނު އަލްގަމީ ބަސް ގަބޫލުކޮށް އެމައްސަލަ އިތުރަށް ކުރިއަކަށް ނުގެންދެއެވެ. އިބުނު އަލްގަމީ މިލިބުނު ފުރުސަތުގެ ބޭނުން ހިފާ އޭނާ ބާރު އިތުރަށް ވަރުގަދަކޮށް ޚަލީފާއަށް މައުލޫމާތު އަންނާނެ ހުރިހާ ދޮރެއް ބަންދުކުރިއެވެ. އަދި ޚަލީފާ ކުޅިވަރާއި މަޖަލުގައި މަޝްއޫލުކުރުވިއެވެ. މިކަމުގެ ސަބަބުން ޚަލީފާއަށް ލިބެމުން ދިޔައީ މުޅިންވެސް އިބުނު އަލްގަމީ ދެމުންދިޔަ މައުލޫމާތު އެކަންޏެވެ.\nޚަލީފާގެ ދަރިކަމުން އަބޫބަކުރު އިބުނު އަލްގަމީއަށް އެއްފަހަރަކު ފާޑުކިޔުނެވެ. މިއަޑުއިވި އިބުނު އަލްގަމީ ޚަލީފާއަށް މައްސަލަ ހުށަހެޅުއްވިއެވެ. ނަމަވެސް ޚަލީފާ މިކަމާއި އަޅާނުލެއްވުމުގެ ސަބަބުން އިބުނު އަލްގަމީ ހިތްހަމަނުޖެހުނެވެ. އަދި އޭނާއަށް އޭނާއަކީ އައްބާސީނަށްވުރެ ދަށްފަންތީގެ މީހެއްގެ ގޮތުގައި އައްބާސީން ދެކޭކަމުގެ އިހުސާސްވިއެވެ. މިކަމާއި ހިތްހަމަނުޖެހި ތަތާރުން ގުޅުން އުފެއްދިއެވެ. އަދި ބަޣުދާދުގައިވާ އައްބާސީންގެ ވެރިކަން ވައްޓާލަން އެހީތެރިވެދޭނެކަމަށް ބުނެ ތަތާރުންނަށް ތަތާރުންނަށް ހުށަހެޅިއެވެ. އިބުނު އަލްގަމީގެ މަގްސަދަކަށްވެފައިވަނީ އައްބާސީންގެ ވެރިކަން ވައްޓާލާ ބަޣުދާދުގައި އޭނާގެ ފުރިހަމަ ވެރިކަމެއް ގާއިމުކުރުމެވެ.\nއިބުނު އަލްގަމީގެ މިދައުވަތު ލިބުމާއިއެކު ހުލާގޯ އިބުނު އަލްގަމީގެ ވަފާތެރިކަމާއިމެދު ސުވާލު އުފެއްދިއެވެ. އަދި އޭނާގެ ވަފާތެރިކަން ދެއްކުމަށް އެދުނެވެ. މިކަމާއި ގުޅިގެން އިބުނު އަލްގަމީ ނުބައި ހީލަތްތެރި ރޭވުމެއް ރާވުމަށްފަހު ޚަލީފާއަށް ދެންނެވިއެވެ. ބަޣުދާދުގެ ސިފައިން މުސާރަބޮޑުކުރުމަށް އެދެމުން އެބައެވެ. އެބައިމީހުންނަށް މުސާރަބޮޑުނުކުރެއްޖެނަމަ ހަޅުތާލުކުރާނެއެވެ. އަދި ބައިތުލްމާލުގައި އެބައިމީހުންނަށް މުސާރަބޮޑުކުރާނެ ފައިސާއެއްނެތެވެ. ވީމާ ލަޝްކަރު މަދުކޮށް ބާކީ ތިބިބަޔަށް މުސާރަ ބޮޑުކޮށްދިނުންއެދި ހުށަހެޅިއެވެ. ޚަލީފާ މިވަނީ ކީއްތޯ ބެލުމެއްނެތި އިބުނު އަލްގަމީގެ މިހުށަހެޅުން ގަބޫލުކޮށް އެގޮތަށް ނިންމެވިއެވެ. އަދި މިކަން ތަންފީޒުކުރުމަށް ފަހު އިބުނު އަލްގަމީ ހުލާގޯއަށް މިމައުލޫމާތު ފޯރުކޮށް ދިނުމަށްފަހު ދެންނެވީ މިހާރު ބަޣުދާދުގެ ސިފައިންގެ ލަޝަކަރު ވާނީ ކުޑަކޮށްފައިކަމަށާއި މިއީ ތަތާރުންނަށް ބަޣުދާދަށް އެރުމަށް މަގުފަހިކުރުމަށް ކުރިކަމެއްކަމަށެވެ.


MIRA ge muvahzafun fiyavahchah 65,000 rufiyaa ge hadhiyaa eh\nމީރާގެ މުވައްޒަފުން ފިޔަވައްޗަށް 65،000 ރުފިޔާގެ ހަދިޔާއެއް\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) ގެ މުވައްޒަފުންގެ ފަރާތުން، ހުޅުމާލޭގައި ހުންނަ ފިޔަވަތީގައި ދިރިއުޅޭ ކުދިންނަށް 65،000 ރުފިޔާ ހަދިޔާ ކޮށްފި އެވެ.\nމީރާ އިން ބުނީ މި ފައިސާއަކީ ފިޔަވައްޗަށް ބޭނުންވާ ކްލާސްރޫމެއް ހެދުމަށް މީރާގެ މުވައްޒަފުން ދިން ފައިސާ ހަދިޔާއެއް ކަމަށެވެ. މިއީ، މީރާގެ މުވައްޒަފުން ކޮންމެ އަހަރަކު ވެސް ހިންގަމުންދާ އިޖުތިމާއީ ޒިންމާގެ ހަރަކާތްތަކުގެ ތެރެއިން ބައެކެވެ.\nއިއްޔެ ހަވީރު ފިޔަވަތީގައި ބޭއްވި މި ހަރަކާތުގައި މީރާގެ މުވައްޒަފުން ވަނީ ފިޔަވަތީގައި ތިބި ކުދިންނާއެކު، އެކި ކުޅިވަރުތައް ހިމެނޭ ގޮތަށް، އުފާވެރި ކުޑަކުދިންގެ ހަވީރެއް ކުރިއަށް ގެންގޮސްފަ އެވެ. މި ހަރަކާތުގައި ކޮމިޝަނަރު ޖެނެރަލް އޮފް ޓެކްސޭޝަން ފަތުހުﷲ ޖަމީލް އާއި ޑެޕިއުޓީ ކޮމިޝަނަރު ޖެނެރަލް އަސްމާ ޝަފީއުގެ އިތުރުން މީރާގެ ގިނަ މުވައްޒަފުން ބައިވެރިވެފައިވެ އެވެ. މީގެ އިތުރުން ފިޔަވަތީގެ ޗީފް އެގްޒެކެޓިވް އޮފިސަރު ޒީނާ ގާސިމް އާއި ފިޔަވަތީގެ މުވައްޒަފުން ބައިވެރިވި އެވެ.\nމީރާގެ ކޮމިޝަނަރު ޖެނެރަލް ފަތުހުﷲ ޖަމީލް ވިދާޅުވީ މި ފަދަ ހަރަކާތްތަކަކީ މީރާގެ މުވައްޒަފުންގެ އަމިއްލަ ޖީބުން ހަރަދުކޮށްގެން ކުރިއަށް ގެންދާ ހަރަކާތްތަކެއް ކަމަށާއި އިޖުތިމާއީ މިފަދަ ގިނަ ހަރަކާތްތައް މީރާ ކްލަބުންނާއި މީރާގެ މުވައްޒަފުން ކޮންމެ އަހަރަކު ވެސް ރާވައި ހިންގަމުން ގެންދާ ކަމަށެވެ. ކޮމިޝަނަރގެ ވާހަކަފުޅުގައި ފިޔަވަތީގެ މުވައްޒަފުން ކުރައްވާ މުހިއްމު އަދި ބުރަ މަސައްކަތް ފާހަގަކުރައްވައި އެ ބޭފުޅުންނަށް ޝުކުރު އަދާކުރެއްވި އެވެ.\nމި ހަފުލާގައި ފިޔަވަތީގެ ޗީފް އެގްޒެކެޓިވް އޮފިސަރު ޒީނާ ގާސިމް ވާހަކަފުޅުގައި، މީރާގެ މުވައްޒަފުންގެ ފަރާތުން ކޮންމެ އަހަރަކު ވެސް ލިބިގެންދާ އެހީތަކަކީ މިފަދަ ތަންތަން ހިންގުމަށް ލިބިގެންދާ ވަރަށް ބޮޑު އެހީތެރިކަމެއްކަން ފާހަގަކުރައްވައި މީރާގެ މުވައްޒަފުންނަށް ޝުކުރު އަދާކުރެއްވި އެވެ. އަދި ކުރިއަށް އޮތް ތަނުގައި އެހެން މުއައްސަސާތަކުން ވެސް މިފަދަ ހަރަކާތްތައް ކުރިއައް ގެންދާނެކަމަށް އުއްމީދުކުރައްވާ ކަމަށް ވިދާޅުވި އެވެ.\nޓެކުހުގެ އާ ސުންގަޑިތަކާއެކު މީރާ ހުޅުވާލަނީ\nއިންކަމްޓެކުހުގެ ފުރަތަމަ އާމްދަނީ: 19 މިލިއަން